
Această colecţie cuprinde învățăturile maestrului zen 
Dokushô Villalba, prezentate sub formă de kusen. sau 
teisho. 

Kusen reprezintă învățătura transmisă în mod direct 
de către maestrul zen discipolilor săi în timpul zazen-ului, 
meditaţia zen. Ku înseamnă gură, iar sen, învățătură. 
Frazele din kusen sunt scurte, directe, avînd menirea de a 
impresiona profund conștiința discipolului aflat în stare de 
meditaţie. Scopul kusen-ului nu este acela de a educa 
inteligenţa, ci acela de a impresiona creierul și de a 
determina nașterea lăuntrică a intuiției și a celei mai înalte 
înțelepciunii. 

Teisho reprezintă învățătura oficială a Dharmaei, trans- 
misă de un maestru zen. Misiunea ei este de a confirma, 
corecta sau îndruma experienţa și practica spirituală a 
discipolului, precum și aceea de a-l forma pe acesta în 
spiritul principiilor esenţiale ale Dharmei Zen. 


PROLOG 


Într-o noapte, un personaj cam trăsnit, pe nume 
Nasrudin, stătea în patru labe sub un felinar, căutînd 
de zor ceva. O cunoștință de-a lui se întîmplă să treacă 
prin zonă și, mirat că îl găsește cu asemenea treabă la 
o ora atit de tirzie din noapte, îl întrebă ce i se 
întimplase. 

— Mi-am pierdut cheia de la casă și acum o caut — 
îi răspunse Nasrudin. 

Prietenul său vru să-l ajute și începură să caute 
împreună. După mai mult de o oră de căutări zadar- 
nice, prietenul îl întrebă în ce loc pierduse cheia de 
fapt. Nasrudin îi răspunse nonșalant: 

— A! Am pierdut-o pe o străduță întunecată, la 
cîteva case depărtare de aici. 

Amicul său, contrariat, îi zise: 

— Și atunci, de ce o cauţi pe aici? 

— Pentru că aici e mai multă lumină! — veni 
răspunsul lui Nasrudin. 

Noi suntem asemenea lui Nasrudin. Am pierdut 
cheia ce deschide regatul fericirii, cea care ne deschide 
ușa căminului nostru original. Însă ne încăpăținăm să o 

căutăm, și nu acolo unde am pierdut-o, ci în locul în 
care ni se pare că e mai multă lumina. 

Cu toţii suntem, ca ființe umane, în mod esențial, 
identici și căutăm exact același lucru: să fim fericiți și să 
trăim în pace cu noi înșine și cu ceilalți. 

Orice am face, oricare ar fi sistemul religios, filosofic 
sau politic pe care îl urmăm, indiferent că suntem sau 
nu conștienți de acest lucru, scopul pe care-l avem 
fiecare dintre noi este același: să trăim într-o stare de 
fericire. 

Ceea ce căutăm cu toţii este cheia care să deschidă 
acest regat al fericirii. Noi toți tînjim după un cămin 
fericit și armonios, în care să putem, în sfirșit, să ne 
eliberăm de atîta durere, de atitea lupte, conflicte și 
suferinţe, 

Sub acest aspect suntem egali, întrucît năzuinţa de 
a fi fericiţi este forța esenţială care ne conduce vieţile. 
Dacă pierdem speranţa că vom ajunge la acea stare de 
fericire, că o vom trăi, viața noastră își pierde sensul și 
cădem în genunea depresiei sau a nebuniei care, în 
etapele sale din urmă, ne conduce spre nihilism, 
distrugere și moarte. | 

încă din zorii existenţe sale, omenirea a căutat cheia 
fericirii. Întreaga istorie a culturii umane — în agri- 
cultură, arhitectură, inginerie, artă, filosofie sau religie 
— este povestea căutării fericirii. Trebuie să recunoaș- 
tem că strămoșii noștri au făcut mari eforturi în acest 
sens și că au obţinut realizări importante în multe 

aspecte ale vieții umane. | 
Cu toate acestea, astăzi, după mii de ani de căutări, 
dacă suntem sinceri cu noi înșine, nu putem să nu ne 

gindim că, poate, am căutat într-o direcție greșită; 
măcar parțial. 

De exemplu, facem greșeala de a identifica fericirea 
cu venitul pe cap de locuitor sau cu produsul intern 
brut, cu cantitatea de bunuri de consum la care avem 
acces, cu suma de bani pe care o deţinem pentru a 
accede la aceste bunuri de consum, etc. 

Și deși istoria ne-a demonstrat și continuă să ne 
demonstreze la nesfirșit că valoarea contului nostru 
bancar nu reprezintă garanţia fericirii personale, conti- 
nuăm să fim obsedaţi de sporirea bogăției noastre 
materiale. Asemenea lui Nasrudin, căutăm cheia feri- 
cirii noastre acolo unde nu se află. 

Datorită acestei greșeli cantitative sau de perceptie, 
cum se spune în Zen, viața noastră e din ce în ce mai 
complicată și mai confuză, în așa fel încît uităm care 
este sensul principal al eforturilor noastre: se presu- 
pune că tot ceea ce facem este pentru a ne bucura de 
o stare de fericire din ce în ce mai autentică și reală și, 
cu toate acestea, mecanismul complicat pe care îl 
urmăm în acest scop, ne îndepărtează tot mai mult de 
atingerea sa. lar asta deoarece totul are un preţ în 
viață, deși de multe ori acest preț nu poate fi exprimat 
în termeni monetari sau economici. 

A venit momentul să recunoaștem că fericirea 
noastră interioară nu depinde de cantitatea de bunuri 
pe care suntem capabili să le producem și consumăm, 
nici de nivelul nostru de trai sau de recunoașterea 
socială pe care am putea-o obține. Este timpul să reve- 
nim la realitate: starea de fericire are ca agent principal 
propria noastră minte, percepţia noastră. 

Mintea noastră este cea care generează fericire sau 
nefericire, în funcţie de anumite legi exacte, sub co- 
manda cărora funcționează. 

Ecuația fundamentală propusă de către Buddha 
Shakyamuni este foarte simplă: mintea generează o 
lume asemenea ei, pură sau impură.. 

Prin minte impură am putea înţelege una încărcată 
de ură, de furie, invidie, agresivitate, ambiţie, neîncre- 
dere, gelozie. Pe scurt, o minte impură este în principiu 
aceea care-și bazează toată viziunea cosmică pe ideile 
iluzorii referitoare la „eu“ și „al meu”. 

Pe de altă parte, o minte pură este aceea pătrunsă 
de solidaritate, de respect față de ceilalţi, de bunătate, 
de încredere, de bucurie față de bunăstarea celorlalți, 
de prietenie, compasiune, claritate. Pe scurt, o minte 
care percepe clar faptul că nici o ființă nu poate trăi în 
mod individual, de una singură, separată de celelalte 
ființe, ci că toate existențele sunt interconectate în 
mod intim și trăiesc într-o unitate totală. Este mintea 
ce recunoaște legile care stau la baza acestei interac- 
ţiuni fundamentale și care trăiește respectîndu-le. 
Cheia fericirii popoarelor se găsește în mintea fiecăruia 
dintre indivizii care le formează. Acela este locul unde 
trebuie să o căutam. 

Principalul responsabil al stării noastre actuale de 
nefericire nu este guvernul naţional, nici partenerul de 
viață, nici copiii noștri, părinții, frații sau iubiții. Nu este 
șeful nostru sau angajaţii pe care-i avem, nici circum- 
stanţele economice sau seceta, ori ploile torențiale. Nu 


este Dumnezeu, nici Alah, nici Buddha. Este propria 

noastră minte. În lumea pe care o percepem, acesta 
locul unde trebuie să căutăm cauza, oricare ar fi ea. 

Mintea noastră este cea care generează lumea în 
care trăim. 

Și face acest lucru folosind materialele de care dis- 
pune: dacă simte invidie, ură, agresivitate și ambiţie, 
creează o lume dominată de invidie, ură, agresivitate și 
ambiţie; dacă ceea ce simte este generozitate, încre- 
dere, solidaritate și compasiune, creează o lume plină 
de generozitate, încredere, solidaritate și compasiune. 

lată deci cum noi înșine suntem singurii responsabili 
de ceea ce percepem și de felul în care percepem. 

Cheia fericirii se află în propria noastră minte, iar 
responsabilitatea de a o găsi ne aparţine în totalitate. 
Pe scurt, aceasta este esenţa învățăturii maeștrilor zen, 
a căror origine a fost determinată de experienţa și cu- 
noștințele atinse de Buddha Shakyamuni, cu mai mult 
de două mii cinci sute de ani în urmă și care a fost 
transmisă din generaţie în generaţie, asemenea unei 
făclii a cărei lumină și înțelepciune au fost protejate și 
transmise cu sîrguință pînă în epoca noastră. 

Această învăţătura nu reprezintă o teorie filosofică 
bazată pe speculații, ci fructul unei experienţe auten- 
tice și reactualizate din generație în generaţie, de către 
maeștrii ai transmiterii și de către mii de oameni care, 
atit în Asia, cît și în Europa și America, au pus și con- 
tinuă să pună în practică principiul fundamental con- 
form. căruia propria noastră minte este cea care gene- 
rează lumea pe care fiecare dintre noi o percepe. 

La fel cum imaginile și situațiile pe care le vedem pe 
un ecran cinematografic nu sunt altceva decît proiectia 

fotogramelor care defilează cu mare viteză prin fața 
luminii proiectorului, imaginile și situațiile pe care le 
trăim în viaţa -de toate zilele nu reprezintă decit o 
proiecţie a conținutului minţii noastre, pe ecranul 
imaculat al lumii. 

Dacă filmul pe care-l vedem nu ne produce fericire 
adevărată și pace interioară, soluţia este foarte simplă: 
vom pune altul. Să schimbăm, așadar, filmul care se 
derulează încontinuu în mintea noastră, adică, să ne 
purificăm mintea de toate elementele nedorite. 

Pentru a putea face această schimbare avem nevoie 
de o anumită calificare, de anumite cunoștințe tehnice, 
asemenea celor necesare proiecționiștilor din cine- 
matografe. 

Trebuie să cunoaștem modul în care funcționează 
mintea noastră. Buddha Shakyamuni a pus la dispoziția 
omenirii o tehnică spirituală foarte valoroasă pentru a 
atinge cunoașterea propriei minţi. Este vorba despre 
meditaţia zen, numită zazen. 

Practica zazen este foarte simplă și lipsită de artificii 
speculative: se referă la a te așeza și a te simți. 

A te așeza înseamnă să oprești, măcar pentru cîte- 
va minute, cursa diabolică de obstacole în care ne-am 
transformat viața. 

A te simţi înseamnă a fi intim cu tine însuți. 

Așa de simplu este zazen-ul. Cu toate acestea, sim- 
plitatea sa este însoţită de o profunzime deosebită. 

Datorită gradului mare de sofisticare a societăţii 
noastre actuale, am pierdut simțul simplităţii, al lucru- 
lui intim și evident. 

Trăim cu iluzia că fericirea este un lucru foarte greu 
de obținut și că pentru a o obţine trebuie să facem tot 
felul de lucruri complicate. Sau credem că progresul 
tehnologic, cu toată complexitatea sa, este cel care ne 
va conduce în viitor — mereu în viitor — la o anumită 
stare de fericire. Sau, ceea ce este și mai rău, cădem 
într-o stare de nihilism și credem că nu vom putea 
ajunge niciodată la pacea interioară și la adevărata 
bunăstare. 

Cu toate acestea, starea de fericire, pacea interi- 
oară, sunt foarte aproape de noi: chiar în substanţa 
minţii noastre. 

E de ajuns să ne permitem să ne oprim, să facem o 
pauză în lungul și durerosul nostru exod și, puţin cîte 
puţin, cu răbdare și perseverenţă, să ne dăruim odihnei 
în profunzimile stabile și liniștite ale propriei noastre 
minţi. 

Paginile acestei cărți sunt o atenţionare. Ele adună 
laolaltă cuvintele care s-au născut în ultimii ani din stră- 
fundurile liniștite ale meditaţiei. 

Acum cînd aceste cuvinte au fost tipărite și publi- 
cate, rugămintea mea este să le primiţi de acolo de 
unde au fost rostite, din inimă — în inimă. 

Să dăm acestor cuvinte șansa de a reprezenta se- 
minţele fericirii pentru o mulţime de ființe! 

În astă dulce zi de toamnă, pe cînd o ploaie suavă 
cade ca o binecuvîntare peste munţii templului Lumina 
cea Senină, aceasta îmi este rugămintea. 


DOKUSH&O VILLALBA 


11 


PE DEPLIN CONŞTIENŢI 


Un venerabil maestru a spus: „Rămineţi treji pe 
deplin, atenţi, de la un moment al conștiinței la altul.“ 
Aceasta este esenţa practicii zen. Pentru a putea trece 
prin experiența unei deșteptări puternice și definitive 
nu este suficient să rămînem atenţi, treji, o clipă-două 
din viaţă. 

Existența noastră este formată din milioane de clipe. 
Avem clipele de zazen: fiecare inspiraţie, fiecare expi- 
rație. Mai sunt clipele în care recităm sutrele. Clipele 
loviturilor de umban! și de moppan?. Fiecare lovitură 
trebuie să reprezinte o clipă de conștiință trează. 

Automatismele, comportamentele inconștiente, 
trebuie observate și eliminate. Astfel, în momentul în 
care sunt lovite instrumentele, fiecare lovitură trebuie 
să fie manifestarea unei stări de conștiință trează. 

Liniștea dintre două lovituri trebuie să fie tot un 
moment de conștiință trează. 


1 Umban — gong budist, în formă de nor. 
2 Moppan — placă de lemn, utilizată în practica zen-ului, 
pentru a bate gongul. 

Relaţia dintre clipa de conștiință în care se lovește și 
cea de liniște este foarte importantă și trebuie sa fie 
demnă de atenție. 

Același lucru se întîmplă atunci cînd sunt atinse 
umban-ul sau moppan-ul. Nu este vorba doar de a 
ciomăgi o bucată de metal sau lemn cu un par. 

Nu este vorba de trecere pe pilot automat, ci tre- 
buie ca fiecare lovitură și fiecare moment de liniște să 
fie percepute avînd conștiința trează. Același lucru 
trebuie să se întîmple cu fiecare acțiune din viața 
noastră cotidiană. 

să faci un efort în dojo în timpul zazen-ului pentru 
a rămîne atent, pentru a purifica oglinda conștiinței, 
pentru ca, mai apoi, să te dedici unei vieţi cotidiene 
avind un comportament compulsiv și automatizat nu 
reprezintă Calea pe care strămoșii noștri ne-au În- 
vățat-o. Calea înseamnă să facem efortul de a rămîne 
cu adevărat treji, clipă de clipă, indiferent dacă ne 
aflăm la începutul, mijlocul sau finalul unei acţiuni. 

În limbajul indienilor americani se vorbește despre 
arta de a sta la pîndă, arta de a te urmări pe tine însuți. 
Uneori ne aflăm într-o stare de o profundă luciditate și 
atenţie și putem accede la cunoaștere foarte ușor. 
Alteori, suntem prinși în spaţiul cel mai profund al 
propriei subiectivități, fără a fi conștienți de limitele și 
piedicile care ne condiționează în acel moment 
percepţia asupra lumii. 

Clipă de clipă încercăm să rămînem cu adevărat 
conștienți de ceea ce ni se întîmplă și de ceea ce se 

petrece în jurul nostru. 

E ca și cum am coase o kesa? mare din toate clipele 
noastre de conștiință. În fiecare clipă a conștiinței mai 
facem o împunsătură. Lumina atenţiei este cea care 
unește clipele, una lîngă alta, fără găurele negre, fără 
goluri de conștiință, cu fiecare inspirație ce-i urmează 
expiraţiei. Aceasta este semnificația simbolului desenat 
pe maneki-ul de pe rakusu. Acest simbol reprezintă 
acele pinilor. Semnificaţia este aceea că, deși ceilalţi 
copaci sunt supuși ritmului celor patru anotimpuri, 
frunzele pinilor rămîn mereu verzi, nefiind influențate 
de schimbările de anotimp. 

Dezvoltarea unui nivel de atenție superior schim- 
bărilor nesfîrșite ale circumstanțelor. existenței noastre, 
a gîndurilor noastre, stărilor de spirit, emoţiilor, etc. 
Clipele de conștientizare unite între ele sunt cele care 
creează o oglindă magnifică, o superbă samadhi a 
oglinzii preţioase. 

Orice situație de acest gen reprezintă un prilej 
nimerit de a dezvolta starea de Samadhi și a rămîne 
treji, chiar și acele situaţii foarte dificile, cele pe care le 
considerăm chiar nepotrivite. 

Trebuie să ne fim pe deplin conștienți, pentru a 
observa imediat atunci cînd apare tendința de a ne 
deconecta de conștiință. Să folosim somnul ca pe un 
mijloc de desprindere de conștiință. Dată fiind starea 
noastră actuală din punct de vedere emoțional și 
spiritual avem nevoie de această deconectare, de 


3 Kesa — robă neagră cu miîneci largi, purtată de călugări. 
4 Rakusu — robă (kesa) micuță, purtată în timpul lucrului. 

somn, dar cu timpul vom începe să practicăm activi- 
tatea de dezvoltare a atenţiei și în timpul somnului. 

Vom învăţa să trăim treji, clipă de clipă. Adică sa ne 
vedem pe noi înșine în toate circumstanţele; să nu 
fugim, să nu ne ascundem de propria conștiință, să nu 
ne jucăm... acum da, acum nu. 

Practica esenţială în dharma lui Buddha este să rå- 
mînem treji clipă de clipă. Aceasta este Calea, și pentru 
cei care sunt bodisatva, și pentru laici, oriunde ne-am 
afla. De aceea, nu trebuie să încetăm vreodată să 
practicăm Calea. Nu putem cere pauze sau vacanțe în 
practicarea Căii. Singurul lucru care ne râmine de 
făcut, este să practicăm Calea în timpul pauzelor și al 
vacantelor. Adică să rămînem perfect treji atunci cînd 
luăm pauza respectivă sau ne aflăm în vacanţă. In acest 
fel, oriunde ne-am afla, conștiința noastră rămîne me- 
reu verde asemenea ramurilor de pini. Oriunde ne-am 
afla, pașii noștri urmează mereu Calea. | 

Atunci cînd practicăm cu ardoare într-un templu și 
lumina conștiinței este mereu strălucitoare, clipă de 
clipă, putem avea senzația câ suntem prinși, că nu 
avem unde să ne ascundem, senzaţie care se intensifică 
din punct de vedere emoțional. Suntem tot timpul puși 
în fața propriilor emoţii și a propriilor elemente de con- 
ținut mentale, lucruri care nu mai pot fi ascunse în 
temnita inconștientului. Și în acest moment cerem o 
pauză, vrem să ne deconectăm. Ce înseamna asta? 
Acel Bodisatva care și-a preluat angajamentele, care a 
depus jurămîntul, care a primit preceptele și și-a expri- 
mat aspiraţia spre deșteptare, nu are parte de vacanțe, 
nu se poate deconecta, nu poate reveni la starea de 


16 


AI existenței noastre în chip de Buddha. 


VIAȚĂ SIMPLĂ, INIMĂ PROFUNDĂ 


inconștiență, la un comportament irațional. Trebuie să 
continue să îndepărteze impurităţile, limpezindu-și 
neîncetat stările conștiinței. Este adevărat că odihna e 
necesară, că trebuie să ne încărcăm bateriite. Structura 
noastră corporală are nevoie de timp pentru a asimila 
experiențele noi. Această perioadă de odihnă nu impli- 
că însă în nici un caz detașarea de propria conștiință. 
Atitudinea corectă este aceea de a rămîne mereu 


i treji, clipă de clipă, oriunde am fi, indiferent care este 


situaţia în care ne aflăm. 

Cînd facem samu suntem treji pentru a face samu. 
Cînd ne odihnim suntem treji și atenţi la faptul ca ne 
odihnim. În acest fel, încetul cu încetul confecționăm 


 kesa-ul din 100.000 de benzi, din 100.000 de zile, timp 


de 100 de ani. Făurim treptat kesa-ul existenţei noastre. 


Li 


Zen-ul tuturor formelor lui Buddha și al Patriarhilor 


înseamnă să ne deșteptăm și să rămînem treji mereu, 


asta înseamnă să ne iluminăm. Din acel moment, 


înseamnă să ne dedicăm întreaga viață cultivării acestei 
stări de iluminare. Cum să facem pentru a rămîne treji 


douăzeci și patru de ore pe zi? 

În templele zen tradiţionale, la intrare, se află cîte 
un pește enorm, din lemn, prins de tavan, înfățișat ca 
încolăcit peste propriul pîntece. Este folosit ca instru- 
ment sonor, pentru a-i chema pe călugări la masă. 
Acest pește este un crap. Se spune despre crapi că 
dorm mereu cu ochii deschiși, că au mereu ochii 


Ş deschişi. Acesta este antrenamentul, baza practicii 


călugărilor: să rămînă perfect treji, clipă de clipă. Treaz 


F inseamnă „deșteptat pe deplin”, observînd tot ceea ce 

se întîmplă în jur. Asta înseamna deșteptat pe deplin: X 
te observa pe tine însuți, a observa fiecare lucru care i 
se întîmplă. De aceea, datorită acestei Sidi 
perfecte continuată zi după zi, oră de oră, călugaru își 
dezvoltă un tip de percepţie care-i permite să vadă un 
întreg univers în strachina sa, în strachina aceea a sa, 
plină de orez, țelină, ceapa, praz, apa... 


Un discipol întrebă, odată, un maestru: „Ce în- 
seamnă Buddha?” Maestrul îi răspunse: „Să măninci + 
orez, să bei ceai “. Trebuie să ne urmarim în a | 
mîncăm orez și bem ceai, mult timp, intens, pina cin 
vom vedea că faptul de a mînca orez și a bea ceai este 
Buddha. De obicei credem că Buddha este o statuie 


aurită sau o pictură foarte frumoasă sau o Pa 
superioară, o ființă care nu există decît într-un pan 
superior, dar atunci cînd un alt discipol întrebă: Ce este 


Buddha?, maestrul îi răspunse: o vale, cîteva ţigle roșii, 


o grămadă de boabe. 


Acest vechi sac de piele și oase, inima care palpită, 
aceasta minte, cînd mai clară cînd mai confuză, sunt j 
Buddha. Trebuie să privim cu mare atenție, să pătrundem 
foarte mult în acest corp de carne și oase, în inima care | 
palpită și în mintea sa limpede sau întunecată pentru a 
ne da seama că sunt Buddha. Calea spre a ajunge aici | 
este: a ne deștepta și a rămîne mereu treji, adică de a 


pătrunde în experienţele pe care le parcurgem îlpa de 
clipă. Care este natura esenţială a acestui lucru? 


La începutul practicii zazen munţii sunt munți, fu- 
rile, rîuri si copacii, copaci. La început credem cu tărie 
în existenta tuturor acestor lucruri. Credem că lumea. 
materială, corpul, emoțiile, conceptele mentale pe care 
le avem faţă de noi înșine și de atitea lucruri, sunt 

reale, de aceea ne legăm atît de mult de atîtea lucruri, 
de aceea ne agățăm de obiecte, de persoane, de pro- 
pria imagine pe care o avem despre noi înșine, de 
gindurile noastre, de opiniile și sentimentele pe care le 
avem, etc. Dar dacă vom continua să practicăm zazen 
cu perseverenţă, zi după zi, dacă intrăm în vizuina 
tigrului, treptat, în timpul sesshin-ului, dacă utilizăm 
zafu-ul și ne bătătorim fesele de atîta practică a 
zazen-ului, dintr-o dată, într-o zi, munţii nu mai sunt 
munți, riurile, rîuri și copacii, copaci. Dintr-o dată ne 
dăm seama că acest lucru pe care-l numim realitate 
este atit de lipsit de substanță precum iluziile optice ale 
deșertului, asemenea arcului format de un curcubeu, la 


| fel de lipsit de consistenţă ca o picătură de rouă 
„naturală. Atunci conștientizăm faptul că realitatea 


materială este creată din același material ca visele și ne 


| dăm seama că existenţa noastră este un vis. Un vis al 


lui Dumnezeu. Și în acel moment putem înțelege că nu 
suntem doar un personaj al acestui vis, suntem și 
visătorul însuși, Dumnezeul care visează. Și lumea nu 


mai e atunci lume, părinții tăi nu-ți mai aparțin, iar 


Pămintul nu te mai susține. Dar asta nu e tot, în 
această etapă putem avea o tendinţă puternică de a ne 
elibera complet din vis și de a trăi pentru totdeauna în 
lumina clară a deșteptării. Lumea a încetat să mai fie 


lume și odată cu ea au dispărut toate suferințele. Ce 
sens are să vrei să te întorci într-o lume iluzorie. Ce 
sens are să spui cuvinte, să ţii discursuri, să sustii 
ceremonii, să construiești temple, să îmbraci o haină, 
etc. Dar înțelegem într-un anumit moment că de fapt 
este un vis, că există mulţi oameni care trec prin 
suferință și durere, iar aceasta le afectează pe cel care 

le trăiește. Atunci, impulsionați de ceva, trebuie să 
trezim spiritul lui Bodisatva. Și munţii devin iar munți, ; 
văile, văi și copacii se transformă din nou în copaci. 


imagini ale unui vis. A rămîne mereu treji în acest . 
vis reprezintă esența Căii lui Bodisatva. Să conștien- ! 


tizezi fiecare senzaţie, fiecare impuls, gînd, atitudine. 
Asta înseamnă să fii transparent în fața ta, în faţa pro- 
priei tale conștiințe. inconștienţa înseamnă să cazi în 


starea de visare și să te identifici cu elementele visului, 
lucru care ni se întîmplă atit în timpul nopții cînd : 
dormim, cît și atunci cînd parcurgem ceea ce numim. 
stare de vigilență în timpul zilei cînd trăim în mod. 
continuu personaje și situații: prinși în identificarea cu 


aspecte parţiale din noi înșine; încarcerați într-o senza- 


tie corporală, închiși în acest sac de piele și oase; iden- | 


tificaţi cu schemele noastre mentale... Visînd... Visăm, 


fără să ne dăm seama de acest lucru. Visăm și, visînd, 


uităm că suntem cei care visează, creatorii acestui vis. 


A ne deștepta este același lucru cu a conștientiza că. 
reprezentăm forța divină care alimentează și gene- 
rează visul existenţei. Noi înșine suntem Dumnezeul 


care visează și personajul visat. 


Pentru a ne putea deștepta este esenţial să dez- 
voltăm în noi înșine o puternică aspirație spre deștep-. 
tare, spre eliberarea de forța tiranică a eului și ajunge- 
rea dincolo de visul nostru, pînă la atingerea naturii! 


noastre profunde, pînă la atingerea lui Buddha însuși, 
cel care și suntem. Voi, reprezentări ale lui Buddha! 


Deșteptaţi-vă! 
Kusen, 23 martie 1995 

| Să te așezi în zazen înseamnă să te confesezi corpu- 
lui, cărnii, sîngelui și măduvei. În timpul zazenului luăm 
contact cu mintea și corpul. În acest mod putem să 
mărturisim — să conștientizăm — toate acele iluzii 
care ne-au făcut să ne simțim separați de puritatea 
noastră originală. În timpul zazenului conștientizam 
acest lucru. Să te așezi în zazen înseamnă să te simţi 
să te vezi, să te conștientizezi pe tine însuţi. E 
i Majoritatea oamenilor nu se simt pe ei înșiși, nu 
simt realitatea existenţei lor reale. Trăiesc asemenea 
unor automate, impulsionați și condiționați de propria 
lor imagine mentală. E ca și cum la naștere ni s-ar oferi 
o poză și ni s-ar spune că acea poză suntem noi. Din 
acel moment ne petrecem întreaga viață încercînd să 
semânâm cu acea fotografie. Imaginea mentală se 
naște din gîndirea dualistă și iluzorie a fiinţelor umane 
fiind condiționată de relațiile acestora l cu părinţii, 
educația, contextul. Această imagine mentală falsă 
este cea care ne separă de adevărata noastră „sine“ 
de ceea ce suntem cu adevărat. Este cea care ne 
împiedică să conștientizăm profunda relaţie pe care o 
avem cu Cosmosul. Să te așezi în zazen înseamnă să te 

simţi pe tine însuţi, să intri în contact cu adevăratul Eu. i 
Acesta este sensul real al confesiunii. A ne confesa 
înseamnă să ne dăm seama pînă la ce punct am fost j 
înstrăinați de către această imagine mentală pe care o | 


numim ego. 


Maestrul Dôgen a spus: „A te așeza, a studia calea | 
lui Buddha, înseamnă să te studiezi pe tine însuți. A te 1 


studia pe tine însuţi înseamnă să uiţi de tine.” Aceasta 


este starea samadhi, de concentrare profundă în ca- j 
dru! căreia uităm totul în ceea ce ne privește. Ne uităm 4 
numele, sexul, numele părinţilor, locul unde trăim, cel | 
în care ne-am născut și cel unde ne aflăm. Uităm ! 
absolut tot, ceea ce înseamnă că mintea nu mai cre- | 
ează nicio imagine. Nu creează niciun concept, nicio + 
noțiune în ceea ce ne privește sau față de ceea ce : 
experimentăm acum și aici. A te observa pe tine însuți i 
înseamnă pur și simplu A FI, fără ca acest lucru să aibă | 
nevoie de vreun nume sau de categorizări și aceasta 
este adevărata noastră FIINŢĂ, puritatea originală pe ! 
care o reprezentăm. Dacă ajungem să experimentam j 
toate acestea, înseamnă că obiectivul confesiunii a fost - 


atins. 

să ne confesăm nu înseamnă doar să ne conștien- | 
tizăm greșelile, neclaritățil& sau nebuloasele. Nu este | 
vorba doar de a conștientiza ceea ce nu suntem și ş 
credem a fi, ci și a ne da seama de ceea ce suntem de 
fapt. În timpul zazenului nu putem să ne minţim. În | 
viaţa cotidiană putem juca în orice piesă de teatru. ; 
Putem să adoptăm orice rol, orice personaj. Putem fi ş 
actori sau actrițe și îi putem înșela pe ceilalți și ne | 
putem înșela și pe noi înșine. Cînd ne așezăm în zazen, . 

la fel ca atunci cînd intrăm în sicriu, e dificil să conti- 
nuăm înșelăciunea. Reprezentaţia s-a încheiat. Cortina 
a căzut și am rămas singuri cu noi înșine. 

Poetul Gabriel Celaya a scris: „...cînd privești în față 
ochii amețitori și limpezi ai morții...“ Cînd ne așezăm în 
zazen, starea de conștiință se naște din spaţiile cele 
mai profunde ale ființei noastre. Ne privim pe noi 
înșine prin ochii ameţitori și clari ai propriei noastre 
morți. Atunci putem înțelege și discerne falsul de ade- 
văr și ne putem conecta la adevărata noastră puritate 
originală. Acesta este sensul final al confesiunii și al 
zazen-ului. Nu contează pentru cît timp ne încăpă- 
ținăm să menţinem înșelăciunea. Un pumn nu poate 
rămîne mult timp strîns. O spadă nu rămîne mult timp 
îndreptată câtre cineva. O minciună nu poate fi 
menţinută la infinit. 

Privirea din zazen, privirea ființei noastre celei mai 
profunde și reale ne urmărește din ce în ce mai insis- 
tent, cu fiecare sesiune de zazen. Eul încearcă să se 
opună. Se baricadează. Refuză să fie recunoscut. Dacă 
vom continua practica zi după zi, privirea zazen-ului ne 
va urmări, în mod imperceptibil, pînă cînd, în final, 
efortul susținut pentru menţinerea farsei va fi anulat. În 
aceste momente trăim o senzaţie de eliberare, de 
autentică eliberare. Farsa nu este un lucru pur psiho- 
logic. Este un mod de a fi corp, de a trăi în spaţiu și 
timp, de a privi, de a utiliza degetele, miinile, cuvîntul, 
brațele, talia. 

Farsa capătă substanţă și devine corp. Eliberarea de 
farsă este în același timp eliberarea de corp. În timpul 

zazen-ului putem înţelege despre ce este vorba. La fel 


și în viața cotidiană. 


În măsura posibilului, cu scopul de a accelera pro- i 


cesul de deșteptare, este favorabil să continuăm să 


menţinem starea de vigilenţă, adică să păstrăm trează 1 
atitudinea proprie a confesiunii, în așa fel, încît fiecare 1 
dintre clipele pe care le trăim să fie clipe de deplină 1 


conștientizare. 


Putem să conștientizăm în orice moment farsa pe ` 
care o jucăm, personajul pe care-l interpretăm, falsa ] 
imagine mentală faţă de noi înșine. Zazen-ul ne oferă | 
cheia pentru a putea continua să practicâm confesi- ] 
unea în fiecare moment și în orice împrejurare. Să nu ! 
pierdem, așadar, niciodată, contactul cu natura noastră 


originală. - 


în „Drumul spre lumină“ Bodisatva Santideva scrie: $ 


„Asemenea unui cerșetor care, căutînd în gunoaie 
găsește o piatră prețioasă, 


„la fel s-a născut în mine aspiraţia spre deșteptare”. 


Uneori așa suntem, asemenea unui cerșetor care, 


căutînd în gunoaie o bucată de piine ca să se hrăneas- 7 
că, găsește o piatră prețioasă și spune: „A, nu e decît | 


o piatră prețioasă! Asta nu e de mîncare“ și o aruncă; 


o dă la o parte și continuă să caute bucăţi de piine | 


uscată. 


lar toate acestea se produc de-a lungul a nesfirșite i 
cicluri de nașteri și morţi. Noi, oamenii, suntem, la ! 
rîndul nostru, asemenea unor vagabonzi înfometați. ; 
Ne este foame, sete. Ne trec fiorii singurătăţii, ne | 
doare lipsa iubirii. Uneori suntem șmecheri și înșelători. : 
Minţim. Ne minţim pentru a obține cine știe ce satis- | 

facţie. Ne petrecem viața scotocind în căutarea vreunei 
îmbucături care să ne aline foamea și setea de A FI. 
Facem asta an după an, viață după viață, eon după 
eon, fără să ne dăm seama că nici o bucată de piine și 
nici orice alte delicioase bucate nu pot să ne aline setea 
sau să slăbească frigul singurătăţii și lipsei iubirii. 
Confundăm această sete de A FI cu setea de obiecte și 
senzaţii. Dacă privim cu atenție esenţa setei vom vedea 
că este vorba de o dorință puternică de a ne întoarce 
acasă, de a trăi din nou precum acel Buddha pe care-l 
reprezentăm, precum acea lumină limpede care 
suntem. O dorință puternică de a ne trăi adevărata 
natură de Buddha. Doar această experiență are pute- 
rea de a ne face să simţim acea bucurie și plăcere de a 
fi ceea ce cu adevărat suntem. Toate celelalte lucruri, 
tot ceea ce putem trăi prin intermediul simţurilor, ceea 
ce putem obține cu ajutorul minţii, nu reprezintă decit 
substitute nesemnificative, halte de-a lungul drumului, 
perioade scurte de odihnă în hoteluri: bem ceai, 
dormim, ne odihnim, pentru a continua călătoria. 

Natura noastră autentică nu are nimic de-a face cu 
corpul, sau cu mintea noastră, totuși se gasește acum 
și aici, în noi înșine. 

Ce sens are faptul că ne aflăm aici, pe acest munte, 
în acest Templu, în această sală de meditaţie, pe acest 
zafu? Care este forța ce ne-a împins ca să venim aici? 
Putem spune că este cutare sau cutare lucru, putem 
gîndi că acest lucru este bun sau rău, că e așa și pe 
dincolo, dar esenţial este faptul că fiecare dintre noi se 
află așezat aici, în acest loc sacru. 

Datorită lipsei noastre de cunoaștere, nu putem să 
înțelegem forțele sacre care acționează în viața 
noastră, tendinţele karmice profunde. Nu vedem decît 

suprafața oceanului. lar această suprafață se mișcă 
încontinuu: „sunt de acord“, „nu sunt de acord“, „îmi 
convine“, „nu-mi convine“... 

La fel se întîmplă și în viață. Viaţa reprezintă pur și 
simplu ceea ce ni se întîmplă în clipa prezentă, dar noi 
aproape întotdeauna considerăm că ea este sau ar 
putea fi altfel. ideea e să ne adaptăm conștiința la 
realitatea prezentului, care nu este fructul hazardului 
sau al vreunei greșeli, ci rezultatul aplicării legii cauzei 
și efectului. 

Sutrele povestesc că atunci cînd vreun laic îl vizita 
pe Buddha Shakyamuni se trezea dintr-o dată cu capul 
ras și îmbrăcat în kesa de călugăr. Din punctul de 
vedere al propriului său ego, laicul mergea doar pentru 
a se înclina în fața lui Buddha sau a-i oferi vreun cadou. 

Viaţa ne indică foarte clar, pas cu pas, Calea de 
urmat. Ea care este amplă și se află chiar în fața 
noastră, deși uneori ne încăpăținăm să dorim ca lucru- 
rile să fie altfel. Așa e mintea noastră atunci cînd nu 
trăiește adaptată realității momentului prezent. În 
majoritatea timpului mintea noastră nu trăiește în pre- 
zent: e mereu prinsă în jocul său de imagini, în proiec- 
tiile, creaţiile sale. Atunci cînd spun minte, mă refer la 
cea emoțională. 

Cel de-al treilea patriarh chinez Kanchi Sosan a scris 
primul text zen cunoscut. Este vorba despre „Poemul 
încrederii în Spirit” (Shin jin mei, în japoneză). În el 
spune: 


„Calea, nu e nici ușoară, nici grea, e de ajuns să nu < 


alegem sau să respingem. 


Atunci cînd nici nu alegem, nici nu respingem, ade- j 


vărul apare limpede în fața noastră.“. 

Odată a venit o femeie la o sesshin de vară. În ziua 
în care a venit era foarte veselă, dar ziua următoare, 
într-un moment în care Sanga aștepta la intrarea în 
sala de meditaţie, această femeie a avut un puternic 
sentiment de respingere față de culoarea neagră a 
kimono-urilor și a plecat grăbită. A plecat impulsionată 
de respingerea față de culoarea neagră. 

Ce Cale să urmăm? Cea din stînga, sau din dreapta, 
poate cea din faţă, sau cea din spate? Ce Cale să ale- 
gem? Ego-ul se simte dezorientat. 

Ce e mai bine pentru noi? Dacă o aleg pe cea din 
stînga voi cîştiga ceva, dar pierd altceva. La fel se va 
întîmpla dacă o aleg pe cea din dreapta: voi obţine 
ceva, dar voi pierde tot ce-mi oferă cea din stînga. 
Ego-ul se așează, calculează, își face socotelile. 

Ego-ul nu vrea să-și dea seama că nu e nicio Cale de 
ales. Calea este cea care ne alege pe noi. E inutil să ne 
complicăm viața: Calea e chiar sub tălpile mele. Să 
crezi că există „cineva“ care poate alege un lucru numit 
„Calea“ este o iluzie. Ego-ul, imaginea pe care o avem 
despre noi înșine, propria noastră putere personală, nu 
sunt decit virful unui iceberg enorm. Oricum ar fi, ne 
aflăm aici într-un Templu Zen, într-o comunitate Zen. 
Acesta este un lucru de netăgăduit. 

Ce este aceea o Comunitate Zen? În ce constă? 
Cum să trăiești într-o mînăstire Zen? Care sunt lucrurile 
care se fac într-o astfel de mînăstire? De ce să trăiești 
într-o mînăstire Zen? l 


Kusen, februarie 1995. 

Zazen înseamnă să te așezi şi să te simţi. Să te simți, 
însă nu ca ego, nu ca pe acel personaj pe care îl inter- 
pretăm, ci să te simţi cu carnea, umerii, oasele, mintea. 
Practica zezen-ului ne permite să ne detașăm de 
aspectele cele mai superficiale ale ființei noastre și să 
accedem treptat către deșteptarea totală a adevara- 
tului nostru Ego, către recunoașterea completă a tutu- 
ror aspectelor ființei noastre. 

În timpul zazen-ului coloana vertebrală este impor- 
tantă. Ea reprezintă axul vieții noastre, canalul de legă- 
tură dintre cer și pămînt, dintre tată și mamă, dintre 
lumea spirituală invizibilă și cea materială, vizibilă. 
Coloana vertebrală, măduva spinării pe care o conţine, 
este axul lumii noastre, arborele vieții noastre. 

În timpul zazen-ului trebuie să ne fixăm apăsat 
genunchii în podea și să întindem foarte bine coloana 
vertebrală, în așa fel încît creștetul capului să fie bine 
fixat În cer. 

Să te așezi în zazen înseamnă să găsești axul potrivit 
al posturi, să te situezi în centrul propriului univers. În 
practica zezen-ului există un aspect foarte important al 
centrării, care se produce doar atunci cînd conștien- 

tizäm ceea ce este cu adevărat important în viaţa 
noastră. Care sunt lucrurile lipsite cu adevărat de im- 
portanță în existenţa noastră și ce contează de fapt. 

Viaţa cotidiană e plină de întîmplări. Este asemenea 
unei comedii regizate de Almodóvar, în care intră și ies 
fără încetare personaje, apar situaţii tragice, comice, 
neplăcute sau Încîntătoare. 

E important să găsești centrul. Să trăim de acolo, 
din centru, să ne sprijinim mereu pe ceea ce conside- 
răm a fi fundamentul -existenței noastre. Știm că 
suntem fiinţe care s-au născut aici, în această lume, că 
am apărut precum ciupercile care ies dimineața în 
mijlocul pădurii. Știm că timpul existenței noastre este 
limitat, la fel și energia pe care o avem. Ce e de făcut? 

Cum să ne petrecem timpul? Către ce să ne în- 
dreptăm energia vitală? 

Mai devreme sau mai tîrziu, dar mult mai devreme 
decît ne-am imagina, întreaga lume perceptibilă — 
ceea ce simțim, vedem și gîndim — va dispărea. Înain- 
te de a ne da seama, existența noastră individuală se 
va fi dizolvat. Cum să fim autentici în timpul pe care-l 
avem de trăit? Cum să respectăm tiparele? Cum să fim 
ființe umane autentice? Conștientizarea realizată cu ` 
ajutorul coloariei vertebrale este foarte importantă. 
Verticalitatea este cea care ne diferențiază în regnul 
animal sau vegetal. Marele Spirit sau Ordinea Cosmică 
a vrut să ne ridicăm pe labele din spate, fapt pentru 
care circuitul energetic al corpului ne-a fost transfor- 
mat complet. Rezultatele acestei modificări sunt inte- 
ligenţa și conștiința. 

Cînd mergem în kinhin. sau cînd pur și simplu 
rămînem în picioare în sală sau în afara ei, trebuie să 
ne conștientizăm pe deplin condiția noastră de patru- 
pede înălțate pe labele din spate. Toate dificultățile 
care apar în timpul zazen-ului sunt rezultatul obstruc- 
ţionării fluxului dintre cer și pămînt. Cînd ne așezăm în 
zazen trebuie să o facem pe baza organului sexual, pe 
perineu. E foarte important să conștientizăm acest 
lucru. Prin perineu energiile pămîntului ne penetrează 
corpul. Dacă suntem atenţi putem simţi cum energia se 
înalță pe coloana noastră vertebrală în timpul inspi- 
rației. Putem simţi starea actuală în care ne aflăm. 
Această ascensiune. merge pînă în creștetul capului. 
Aici, energia pămîntului intră în contact cu cea a ceru- 
lui. De la creștetul capului, energia cerului coboară prin 
partea anterioară a corpului: de la vîrf pînă la sprîn- 
cene, de aici la cerul gurii, apoi prin intermediul limbii 
coboară în git, piept, plexul solar, pînă la hara, 
kikaitanden, bazinul, perineul. De aici, canalul principal 
de energie începe din nou să urce prin spate. În acest 
fel circuitul este complet. Din bazin pornesc și două 
canale prin picioare, care servesc drept canal de des- 
cărcare sau împămîntare. Este important să facem în 
așa fel, încît energia să circule în sensul descris. 

Pe măsură ce irigă centrele energetice, fluxul de 
energie le deșteaptă. Odată cu ele, trezește în noi 
caracteristicile specific umane. 

Noi, oamenii, am dat naștere și am transmis o 
karmă negativă, o karmă de durere, suferință, luptă. În 
același timp, am transmis, treptat, calea lui Buddha. 
Noi înșine suntem, chiar în acest moment, fructele 

acestei karme negative pe care am moștenit-o în mod 
inconștient de la familie, părinţi, colegi și sistemul 
socio-cultural, însă și avem, totodată, capacitatea 
deplină de a ne deștepta natura de Buddha. 

Karma negativă este cea impulsionată de bonno-uri. 
Acestea reprezintă percepții distorsionate ale realității, 
datorate neștiinței, obscurității, lipsei de cunoaștere și 
concretizare. Părinţii și profesorii noștri ne-au transmis 
multe puncte de vedere pe care le considerăm valabile 
și autentice, dar care sunt de fapt cele ce provoacă 
nefericire. Karma negativă ne conduce spre nefericire, 
lipsa bucuriei și a iubirii, ne face să ne închidem în noi 
înșine, în suferință sau resentimente, ne împăienje- 
nește minţile cu emoții toxice și, în același timp.... 
suntem și Buddha. 

Căutînd calea, căutăm eliberarea de karma nega- 
tivă și conturarea naturii noastre celei mai intime. 

Cînd devenim Bodisatva, depunem jurămîntul de a 
ne îndepărta de tot ce e râu. Fiecare dintre noi trebuie 
să perceapă răul. Fiecare dintre noi trebuie să simtă 
râul, cu propria inimă, cu propria minte, cu propriul 
corpul. 

Răul, reprezentat și de aceste bonno-uri, este ceea 
ce provoacă perturbări, ceea ce ne blochează vitalita- 
tea, capacitatea de a iubi, a crește și a ne înmulţi, ceea 
ce tulbură bunătatea naturală a ființelor umane, și 
ceea ce ne doare. Rezultatul unei fapte rele este întot- 
deauna durerea, fie pentru noi înșine, fie pentru cei- 
lalţi. Pe cînd binele este cel care ne face să ni se umple 
inima de bucurie, cel care ne dă forţă în viaţă. Binele îi 
face pe oameni să trăiască .plini de speranţă, în 

siguranţă. În definitiv, cu toţii aspirăm la fericire, cu 
toţii vrem să trăim într-o stare continuă de fericire, să 
nu trecem prin dureri sau nenorociri, dar considerăm 
că această stare vine din afară, ca un premiu, ca un 
bilet cîștigător la loterie. Sau sperăm mereu că există o 
persoană, undeva, ce ne va aduce fericirea. Pînă la un 
punct, acest lucru poate fi adevărat, însă adevăratul 
izvor de fericire e în noi înșine, în gîndurile, cuvintele și 
faptele noastre de fiecare clipă. Dacă gîndurile, 
cuvintele și faptele noastre sunt produsul unei minţi 
pure și generoase, care se dedică binelui tuturor fiin- 
telor, rezultatele se vor apropia din ce în ce mai mult 
de fericirea individuală și colectivă. Dacă, din contră, 
mintea este impură, contaminată de ură, invidie, rivali- 
tate, atunci cădem în plasa de păianjen a nefericirii și 
doar la nefericire putem da naștere în jurul nostru. 

Ce este binele și ce este răul? Bodisatva din ordinul 
budist Mahaya depune jurămîntul de a îndepărta tot 
răul care i-a fost transmis și a-l transforma în bine 
pentru prezent și viitor. 

Deseori, cînd trăim în inconștienţă și ne lăsăm con- 
duși de un comportament compulsiv, nu facem altceva 
decît să. transmitem karma negativă pe care am 


primit-o de la strămoșii noștri. În fiecare clipă avem în 


față provocarea de a crea o viață nouă, o karmă nouă, 
de a face Sampai în faţa tuturor acelora care ne-au 
precedat, de a le mulțumi pentru că ne-au transmis 
focul sacru al vieţii și din acel moment, devenim 
responsabili față de propriul nostru foc. 

Într-un fel sau altul trebuie să încetăm a fi fiii 
părinţilor noștri, trebuie să creștem pentru a ne asuma 

răspunderea asupra propriei existențe, pentru ale 
transmite generațiilor viitoare o karmă mai curată, 
purificată, faţă de cea pe care am primit-o. Faptul că 
fiecare generaţie și-a asumat răspunderea față de 
omenire este ceea ce i-a permis acesteia să progreseze. 

Este un lucru foarte bun faptul că am părăsit orașul 
creat de predecesorii noștri și am hotărît și ne-am 
asumat responsabilitatea să creăm o lume nouă. 
Totuși, schimbarea locului de ședere nu este de ajuns. 
Este important ca în locul respectiv să nu reproducem 
și karmele negative ale părinţilor noștri. Conteaza ca 
transformarea să fie reală și profundă, să pornească 
din adîncimile structurii noastre trupești și mentale, 
pentru că numai astfel vom putea face un pas înainte, 
doar așa vom crea un lucru cu adevărat bun pentru noi 
și pentru generaţiile viitoare. Acest loc este în primul 
rind unul al transformării interioare, un creuzet, un 
cuptor de alchimist în care să putem purifica și arde 
resturile vechii karme și să le transformăm în cristal 
transparent, în cuarţ translucid. Să nu uitaţi acest lucru. 
Fiecare să își asume răspunderea pentru propria 
transformare. 

În acest fel vom avea o comunitate puternică, 
exemplară, formată din ființe autentice. În adincul 
sufletului, de acest lucru avem cea mai mare nevoie. 


Kusen, iulie 1995 

MIEZUL NOPȚII OFERĂ 
ADEVĂRATA LUMINĂ 


în fiecare zi soarele se ridică de la Răsărit și luna - 


dispare la Apus. 
Ochii sunt orizontali, iar nasul e vertical. 


După inspiraţie vine expirația. După expirație vine 3 


iar inspirația. 


Atunci cînd mergem, greutatea de pe piciorul stîng | 


depinde de pasul piciorului drept. 


Infernul și paradisul reprezintă o opţiune personală, | 
determinată de judecata fiecăruia față de sine însuși. O 4 


senzaţie de durere poate fi poarta de intrare spre 


suferinţe infernale dacă așa decidem sau poate fi ușa j 
_dincolo de care se află libertatea și paradisul, dacă j 
optăm pentru părăsirea identității și detașare. infern șiă 
paradis coexistă acum și aici, fiind separate prin densi- j 


tatea unei podoabe capilare. 


În „Samadhi-ul Oglinzii Preţioase”, scrisă de Maestrul j 


Tozan Riokai, se spune: 


„ Miezul nopții oferă adevărata lumină, zorii nu sunt 


limpezi “. 

Deseori, poemele care conţin învățături ale vechilor 
maeștri Zen ni se par întunecate, contradictorii. Par a fi 
împotriva percepțiilor senzoriale obișnuite. Simţurile ne 
fac să vedem miezul nopţii ca fiind întunecat, iar zorii, 
plini de lumină. 

Totuși, care este adevărata percepție alumino- 
zităţii? Felul cum percepe un Buddha luminozitatea este 
diferit de cel al unui om obișnuit. Oamenii obișnuiți văd 
obiectele și lucrurile în forma lor, pe cînd cei care sunt 
Buddha văd natura profundă a fiecărui lucru. 

Lumina zilei, lumina aceea a conștiinței care ne 
permite sa deosebim lucrurile, ne face să distingem 
obiectele percepției și spunem: copac, drum, pămînt, 
femeie, bărbat, casă, al tău, al meu, etc. 

Numim asta „claritate“. Totuși, de cele mai multe 
ori, trăsăturile aparente ale obiectelor pe care le vedem 
cu această presupusa claritate ne orbesc cu adevărat, 
ne împiedică să vedem natura autentică a lucrurilor 
aparținînd fiecărei ființe sau lumii în general. Per- 
cepțiile senzoriale sunt asemenea unui ecran, creînd o 
lume de forme, culori, senzaţii, sunete, care sunt doar 
iluzii optice, ca niște reflexii în nimic. Și ele ne fac să 
pierdem din vedere natura autentică, scopul esenţial. 


Pentru Maestrul Tozan, miezul nopţii oferă adevărata 


lumină pentru că în acest moment simțurile și con- 


, știința senzorială nu sunt influențate de obiectele 


senzoriale și, cu toate acestea, conștiința e acolo; ade- 
vărata lumină a conștiinței se află acolo. Trebuie să 
devenim intimi cu această lumină a propriei conștiințe, 
care se manifestă atît în lumină cît și în întuneric și 
reprezintă aspectul autentic al FIINȚEI noastre. 

Ce înseamnă să dezvoltăm o legătură puternică, să 
trăim în intimitate profundă chiar cu felul de a fi al lui 
Buddha? Înseamnă să nu ne atașăm și să nu ne lăsăm 
înșelaţi de aspectele superficiale ale ființei noastre. 

Și iarăși, înseamnă să avem deplină încredere în noi 
înșine și în felul de a fi al celorlalți de seama lui Buddha, 
încredere care seamănă cu cea care există între mamă 
și fiu: indiferent ce face fiul, mama nu pierde niciodată 
legătura esenţială cu el. 

Odată, în vechea Chină, o mamă torcea liniștită la 
poarta casei sale. Au venit vecinii și i-au spus că fiul său 
a furat una și alta. Mama a continuat să toarcă în pace, 


fără să acorde atenţie pălăvrăgelii vecinilor. Ea cu- 4 


noștea foarte bine sufletul fiului său și știa că acesta ar 


fi incapabil să fure. Mai tirziu, s-a aflat că un bărbat j 


care semăna cu fiul ei era cel care furase. Cu toții 
credeau că fusese fiul ei, dar ea știa că nu e adevărat, 
pentru că își cunoștea fiul și avea încredere în el. Apoi, 


fiul său a plecat din sat și după un timp mamei i-au j 
ajuns la urechi zvonuri că acesta ar fi ucis pe unul și pe 4 
altul. Mama a continuat să toarcă, fiind pe deplin | 
sigură că nu putea fi vorba de fiul său. Proasta repu- + 


taţie a fiului său creștea, iar femeia continua să toarcă 


fără a lua în seamă, fără a se simţi deranjată de comen- ! 
tariile și opiniile vecinilor despre fiul său. Cu timpul, ; 
poliția a descoperit pe adevărații autori ai crimelor și, | 
nevinovăția fiului său devenind evidentă, acesta s-a 4 
putut întoarce în sat pentru a-și vedea mama. Ea con- ; 
tinua să toarcă la poarta casei, fiind pe deplin în 


legătură cu felul de a fi al fiului. 

Știm, deja, că aparențele înșeală. Nu tot ceea ce 
percepem este real. De multe ori, realitatea rămine 
ascunsă în spatele lucrurilor pe care le percepem. 
Organele noastre senzoriale, conștiința analitică și 
discriminatoare, banca de date a memoriei noastre, 
creează de cele mai multe ori o percepție falsă, greșită, 
limitată. Din acest motiv trebuie să atribuim doar o 
importanţă relativă lucrurilor pe care le percepem prin 
simţuri. Adevărata realitate nu poate fi percepută decit 
prin ochiul inimii, al unui simţ profund. Mai presus de 
o activitate senzorială, adevărata cunoaştere 
reprezintă o experiență intimă între subiectul care 
cunoaște și obiectul cunoscut. 

Miezul nopţii e adevărata lumină. Zorii nu sunt 
limpezi. Cînd e vorba de decizii sau judecăţi, nu este 
atît de importantă acţiunea în sine, cît intenţia ce stă în 
spatele ei. Intenţia inimii determină calitatea unei 
acțiuni. 

De exemplu, putem să pretindem că practicăm 
zazen, să păstrăm aparențele urmînd normele practicii 
și să ne convingem, atît pe noi, cît și pe cei din jur, că 
practicăm zazen. Ceea ce contează cu adevărat este 
intenţia inimii, atitudinea sa. Și acest lucru este valabil 
orice am face, în orice împrejurare a vieții. 

Koan-ul de astăzi constă în a pătrunde în natura 
esenţială, în inimile oamenilor, în intenţiile lor, a pătrun- 
de în miezul acţiunii, a nu-ne lăsa înșelaţi de aparente. 

Aceasta este semnificația expresiei: „ miezul nopții 
oferă adevărata lumină, zorii nu sunt limpezi.“ 

Condiţia naturală a ființei noastre este de a simți 
iubire pentru noi înșine și pentru toți cei din jurul 

nostru. Tot ceea ce se opune iubirii e doar un artificiu + 


care poate fi demontat și dizolvat. 

lubirea este starea de graţie, adevărata lumină care 
ne înseninează existenţa și toate fenomenele naturii. 
Adevărata siguranță nu poate izvori decît din iubire, 
pentru că această este starea în care nimeni nu pro- 
voacă sau suferă ofense. 

Din iubire se naște unitatea. Cu siguranţă ați auzit 
de multe ori acest cuvînt „iubire“ și chiar l-aţi iden- 


tificat cu anumite emoţii trăite, dar ce înseamnă de 4 
fapt iubirea? -Am putea spune că este o experienţă .] 


energetică expansivă, o tendință integratoare a 


energiei, o mișcare ce pornește de la limitele indivi- 3 
dualului și ajunge pînă la universul nelimitat: este o 1 
mișcare centrifugă a energiei, de dizolvare, opusă celei j 
centripete sau de condensare a energiei. În iubire, : 
limitele marcate de propriile temeri dispar și se j 
produce o stare de expansiune prin care ne identificăm 4 
cu obiectul sau obiectele iubite. În Tantra indiană, | 
fuziunea energiei Shiva (masculinul) cu Shakti. (femi- 
ninul) este poarta către fuziunea energiei ego-ului cu i 


cea universală. | 


Zazen reprezintă, prin excelenţă, un act de iubire. În : 
timpul zazen-ului, pe măsură ce ne adîncim în i 
samadhi, reducem la tăcere mintea ego-ului și uităm + 
sau transcendem subiectul care credem că suntem, ; 
energia existentă în corpul și mintea noastră se dez- j 
voltă din ce în ce mai mult. Într-un fel sau altul, den- ` 


sitatea materiei se diluează și se transformă în lumină, 
lumina conștiinței, care își dă seama că propria sa 


strălucire este de fapt Vid, este Inefabil, este Mister. 

Acestui proces de expansiune progresivă i-am putea 
spune iubire, un proces de iubire prin care fiul pierdut 
se întoarce la căminul părintesc. 

În același timp, zazen-ul este un act de iubire prin el 
însuși. lubirea înseamnă unificare, integrare, depășire a 
limitelor, îndeobște înguste, înseamnă să lași propria 
energie vitală să se reverse asupra fiinţei iubite, fără a. 
stabili limite, fără a impune condiții. 

Sunt multe personaje în noi înșine. De exemplu, 
există acela care vrea să pătrundă în profunzimile stării 
zazen-ului, să intre din ce în ce mai mult în nemișcare 
pînă ajunge la inima însăși, la Mister. Apoi, avem 
personajul care nu are răbdare, vrea să se ridice, să 
facă ceva, să se miște, să ia micul dejun, să sară, să 
zburde, etc. Multe personaje trăiesc în noi. Cum să 
combinăm prin iubire energia deținută de aceste per- 
sonaje? Cum să generăm iubire în noi înșine prin noi 
înșine? Cum să determinăm aceste personaje să 
comunice? Cum să facem ca ele să se iubească, să țină 
unele la altele? 

În fiecare clipă unul dintre personaje le domină pe 
celelalte și conduce. Apoi obosește și apare altul mai 
puternic, cu forțe proaspete, sau unul întunecat care, 
bazîndu-se pe împrejurările din acel moment, oprimă, 
bruschează și rănește celelalte aspecte din noi înșine. 
Cînd fiecare dintre aceste personaje se simte limitat și 
închis în categorii bine definite, apare opoziţia, con- 
flictul intern și, dacă în acest moment îl conștientizăm, 
putem genera comunicare și înțelegere în noi înșine, 
între diferitele personaje pe care le reprezentăm. 
Putem genera o forță expansivă și integratoare. Și prin 

perseverență putem crea o stare de iubire din ce în ce j 


mai durabilă. 


Astăzi este o zi potrivită pentru a conștientiza faptul j 
că viaţa are sens doar datorită iubirii. Este ziua potrivită 4 
pentru a încheia un pact, o alianţă a iubirii față de noi - 


înșine și faţă de toate formele de existenţă. 


Kusen, octombrie 1995 

Mintea noastră este asemenea unui rîu ce curge 
neîncetat, format din senzaţii, percepții, amintiri. Une- 
ori apar amintiri foarte, foarte vechi, emoții trecute, 
impulsuri. Rîul minţii noastre este într-o curgere 
continuă. 

Există două metode fundamentale prin care putem 


| experimenta aceste elemente mentale. Prima se ba- 
 zează pe un subiectivism total. Conform acestei meto- 
de, practica meditaţiei zen, sau a oricărui tip de 


meditaţie, constă în a te închide într-un ou, a fi fiecare 


| în globul său, adîncit/ă în fluctuațiile minții subcon- 
i stiente. Starea de meditaţie este astfel similară uneia 
i. de semi-somn în care nu luăm în seamă că dormim. Ne 
| adîncim atît de mult în propriile emoții, gînduri, amin- 
| tiri, în senzaţia de a fi un ego, încît ne pierdem complet 
i obiectivitatea. Dacă această atitudine este dusă la 
| extrem, conduce la o stare de slăbire a conștiinței: 
i capul cade în față, simptom al faptului că practicantul 
| este complet adincit în propria-i lume subiectivă și nu 
i poate să se vadă sau să se simtă pe sine însuși cu un 
| anumit grad de imparţialitate și detaşare. Cea de-a 
i doua atitudine constă tocmai în cultivarea 

imparțialităţii și a detașării, a capacității de a te vedea 
pe tine însuţi, de a reflecta asupra propriei persoane, 


asupra activităților minţii conștiente sau subconștiente. | 


Aceasta din urmă este și atitudinea corectă pentru 
practica zazen. Principiul esenţial în această practică 
este acela de a rămîne în orice clipă treaz, conștient de 
aspectele mentale, emoţionale și senzoriale care, de la 


un moment la altul, parcurg cîmpul conștiinței. Să vezi. ] 


cu claritate lucrurile înseamnă să le privești cu 
obiectivitate, cu detașare. lată activitatea de bază în 


practica meditației. Este vorba despre a detașa lumina 
conștiinței de elementele pe care ea le iluminează. În. 4 


primul rînd, trebuie să întelegeți toate acestea din 
punct de vedere intelectual. Încercați mai întîi să 


înțelegeți procesul și apoi să practicați. Într-un fel, tipul i 
de conștiință pe care-l dezvoltă Zen-ul este „conștiința 
martor”, cea care observă apariţia și dispariţia feno- | 
menelor din cîmpul său, dar sub nici o formă nu inter- + 
vine sau acționează, nu alege, nu se atașează de vreun i 
fenomen sau altul, nu respinge vreunul, nu decide ce e j 
bine și ce e rău, nu trece de partea elementelor plă- 
cute, nici nu respinge, nici nu atrage. Conștiinţa martor. 


este însuși substratul conștiinței noastre, oglinda în 


care se reflectă mișcările propriului ego, ale persona- j 
lității noastre, adică cele ale structurii noastre psiho- 4 
logice și emoționale. Meditaţia zen înseamnă să te | 
observi pe tine însuți, dar, de fapt, cine pe cine obser- 4 
vă? Evident că nu ego-ul este cel care observă. Nu | 
ego-ul obișnuit este cel care se dedică observării. Mai 4 
degrabă, el reprezintă obiectul observat de către o 4 
conștiință mai profundă, pe care o numim conștiința 4 

martor. În măsura posibilului, cu scopul de a favoriza 
„apariţia“ acestei conștiințe, evitați să alegeţi sau să 
respingeţi, să fiți pentru sau împotriva a ceea ce simțiți. 
Chiar dacă se ivește atracţia sau respingerea, nu vă 
lăsați influenţaţi de ele. În acest fel, puţin cîte putin, 
încrengătura de complicaţii emoţionale se limpezește și 
dacă aveţi răbdare, dacă perseveraţi în căutare, mai 
devreme sau mai tîrziu veţi simţi cum prinde viaţă chiar 
substratul conștiinței voastre, care se manifestă ca 
lumină pură și extaz, atit în timpul zazen-ului cît și în 
viața cotidiană. 

Dăruiţi tot ceea ce credeţi că aţi avea sau ați fi. 

Cheia practicii zazen este dăruirea totală și abso- 
lută. Să dăruiești corpul și mintea pămîntului, cerului, 
cosmosului, tuturor ființelor vii. În dăruirea și aban- 
donul total al corpului și al minţii stau plăcerea. și 
fericirea oferite de zazen. Atîta timp cît vom continua 
să dorim să posedăm ceva, orice ar fi — o senzație, un 
sentiment, sau o emoție — cît timp în minte ne vor 
apărea noțiuni ca „eu“ și „al meu“ alături de atașa- 
mentul emoţional corespunzător, nu vom putea înceta 
să simţim durere, singurătate, neliniște, teamă... 

Acum, în acest loc sacru, nu aveţi de ce să vă 
temeţi. Puteţi să pătrundeți în experiența abandonului 
în acest moment. Îndepărtaţi, așadar, atașamentul pe 
care-l simţiţi față de corp și minte. 

În timpul zazen-ului, eliberaţi-vă de corp și minte. 
Lăsaţi-vă picioarele să se adincească în energia terestră 
asemenea rădăcinilor unui copac puternic. Permiteţi-i 
creștetului capului să se proiecteze chiar în inima 
cerului să lăsaţi energiile cerului și pămîntului să curgă 

liber prin interiorul vostru. Atunci cînd ne lăsăm în voia 


experienței abandonului în clipa prezentă, atunci cînd ł 


renunțăm complet la toate împotrivirile, cînd lăsăm 
energiile cerului și pămîntului să curgă liber prin noi, 


porţile însânătoșirii rămîn complet deschise și toate < 


durerile și suferințele acumulate și păstrate de-a lungul 
anilor dispar instantaneu. 
Cum să ne abandonăm? Cum să ne dăruim? 
Foarte simplu: fără să facem absolut nimic. Fără să 


alegem. Fără. să respingem nimic. Fără să mergem ` 
înspre sau să venim dinspre vreun loc. Chiar așa: fără 4 


să facem nimic. Asta înseamnă să ne așezăm în zazen, 


să atingem starea de a fi în care doar ești, fără să faci 4 


nimic pentru asta. De aceea spunem că practica zazen 


nu este de fapt o practică. E practica în care nu 3 


practicâm nimic, practica de a nu face nimic. 


Cum să înțelegeți toate acestea? Nu trebuie să le 4 
înțelegeţi. Trebuie să le experimentați. Nici măcar cei - 
asemenea lui Buddha sau maeștrii transmiterii nu au j 
încercat să le înțeleagă, iar noi nici nu trebuie măcar să j 


încercăm. 


Atunci cînd mintea se liniștește, întregul univers - 


seamănă cu niște ape limpezi. Atunci, pentru prima 
oară, putem vedea lucrurile așa cum sunt; fiori în vid. 

Întindeţi bine coloana vertebrală. Împingeţi bine 
solul cu genunchii. Nu dormiti. 


Kusen, primăvara lui 1996 

Esența meditaţiei zen este eliberarea, ceea ce în- 
seamnă să nu ne oprim, să nu ne înțepenim în niciuna 
dintre senzațiile, percepțiile sau ideile care apar în 
cîmpul conștiinței , legate de prezent, trecut sau viitor. 

Marele și iubitul nostru maestru al învățăturii sacre, 
Buddha Shakyamuni, ne-a învăţat că absolut toate 
fenomenele sunt trecătoare. Ceea ce înseamnă că au 
un moment de apariţie, unul de desfășurare și unul de 
dispariție. 

Să practici zazen înseamnă să lași lucrurile să trea- 
că. E ca și cum ne-am așeza pe malul rîului în care curg 
percepțiile, emoțiile, gîndurile noastre, etc și nu am 
încerca să oprim nimic, nici să ne oprim asupra vreunui 
lucru. 

Cel de-al șaselea Patriarh zen chinez, Huei-neg, a 
avut primul satori important ascultîndu-l pe un călugăr 
ce recita pasajul din „Sutra Diamantului“ în care se 
spune: 

„Atunci cînd conștiința nu se oprește asupra 
vreunui lucru 

Apare adevăratul Eu”. 

Problema e că noi, datorită ignoranței, ne identi- , 
ficăm ego-ul cu aspecte care sunt efemere și pasagere | 
și astfel încercăm să ne legăm de ele. Încercăm să le ; 
perpetuăm în timp, să le reținem. Dar, mai devreme 4 
sau mai tîrziu, tot ceea ce a avut un început are și un | 
sfîrşit. Acum și aici zece mii de percepții apar în cîmpul j 
conștiinței noastre care e ca o suprafață pură și j 
limpede a unei oglinzi, în sine însăși imposibil de j 
tulburat. Cu toate acestea, ea reflectă continuu o lume 4 
schimbătoare și efemeră a cărei natură este identi- | 
ficată cu cea a unei închipuiri sau a unui nor de pe j 
cerul vidului. Acum și aici apar percepții sonore, si- i 
nestezice, tactile, amintiri... Tot acum și aici dispar... 
Fiecare percepție apare și dispare. La fel ca cea a ani- | 
malelor, viața acestor elemente mentale poate varia de ; 


la a mia parte dintr-o secundă pînă la 30, 40, 50, 80 de 


ani. Este important ca în timpul zazen-ului să putem 3 
experimenta toate acestea dintr-o perspectivă de j 


permanentă vigilenţă, avînd o atitudine trează. 


Mushotoku este termenul cheie din „Sutra Marii În- 4 
țelepciuni“ (Maha Prasia Paramita Sutra). Mushotoku 
înseamnă că nu putem opri rîul vieții cosmice. Nu îi i 
putem apele cu pumnii. Nu putem obţine nimic, orice j 
ar fi. Nu putem zăgăzui curentul vieţii universale. j 
Mushotoku e legat în mod intim de un alt concept la ; 
fel de important în Budismul zen, care e fukatoku, ceea | 
ce înseamnă „imposibil de apucat“. De exemplu, se j 
spune că reflectarea lunii pline într-ul heleșteu e i 
imposibil de apucat. Nimeni nu poate s-o ia și să plece i 


cu ea acasă. Exact la fel e și în viaţa noastră. 

Există în arta zen un motiv foarte des întîlnit. Este 
vorba despre un sumie — acvatintă — în care o mai- 
muţă, agăţată cu o mînă de creanga unui copac, 
încearcă să prindă cu cealaltă mînă proiecția lunii în 
apă. Oricit ar încerca, maimuța cade mereu în apă fără 
să poată prinde ce dorea. Maimuta reprezintă dorința 
noastră de a opri curentul rîului vieţii, dorința de 
posesie. Trebuie să conștietizăm că acest corp pe care-l 
avem s-a născut dintr-un ovul și un spermatozoid, 
precum și datorită multor altor forțe. A început să se 
dezvolte independent de voința noastră... Trebuie să 
conștientizăm faptul că circumstanţele vieții ne-au 
făcut să ne schimbăm ţara, orașul, prietenii, obiceiurile, 
fără ca noi să fi luat vreo decizie în acest sens, în ultimă 
instanţă. Timpul trece zi după zi, oră de oră, noapte 
după noapte și deșteptare după deșteptare. Adoles- 
centa se transformă în tinereţe, tinerețea în maturitate, 
iar aceasta din urmă în bătrîneţe și bătrineţea în 
moarte. Corpul ne îmbătrinește fără ca voința noastră 
să-l poată împiedica. În final, cele patru elemente care 
formează acest corp, cele cinci elemente îngemânate 
(skandhas) ce ne formează personalitatea, se dezin- 
tegrează, se reîntorc în marele curent universal, fără ca 
noi să putem face vreun lucru pentru a le împiedica. 
Nu ne putem lega de absolut nimic. Nici măcar acest 
corp nu are un posesor, nici chiar aceste emoții pe care 
le trăim nu ne aparţin. Să nu vă identificați cu nimic. 
Lăsaţi lucrurile să treacă. Doar atunci cînd nu ne iden- 
tificăm cu toate aspectele tranzitorii și cu cele legate de 
fenomenele referitoare la ființa noastre, cînd ne 
detașăm complet de ele, putem intra în contact cu 

adevăratul Eu Însumi, cu ființa diamantină pe care oi 
reprezentăm, dincolo de naștere și moarte, transcen:j 
dînd schimbările și circumstanţele vieții. De aceea, în: 
timpul zazen-ului, lăsaţi-vă să plutiţi, lăsaţi elementele. 
cîmpului conștiinței voastre să apară clipă de clipă. Nu 
spuneți: asta e bine, asta e rău și nici, asta îmi place iar] 
asta nu. Eliberaţi-vă de aceste atitudini în timpul i 
zazen-ului. Permiteţi-vă să curgeți clipă de clipă. Puteţi | 
conștientiza apariția împotrivirii, care e frîna de mînă aj 
ego-ului. Prin intermediul ei, ego-ul încearcă să opreas- | 
că mersul lucrurilor atunci cînd ele nu-i corespundi 
așteptărilor, cînd curentul vieții se îndreaptă într-o | 
direcție neașteptată pentru ego, în timp ce el pretinde, 4 
în nemărginita-i ignoranță, că poate controla cursul j 
evenimentelor. Dacă evenimentele nu se desfășoară] 
conform așteptărilor eului, apare negarea, îm-j 
potrivirea, suferința. Păcatul, suferința, sunt fructe ale j 
unei modificări temporare a conștiinței ego-ului, față : 
de conștiința cosmică. Cînd eul înțelege, acceptă și j 
curge liber, suferința, împotrivirile, frica, dispar. Asta se i 
înțelege prin detaşare. Pur și simplu să te detașezi ; 
avînd încredere că totul e bine, că natura noastră j 
fundamentală e pură și curată în sine însăși, că noi| 
înșine suntem reprezentări ale lui Buddha, fiinţe de : 
lumină, că intuiţia noastră cea mai profundă ne va] 
conduce mereu pe drumul cel bun, că încrederea, 3 
curgerea vieții, energia cosmică ce curge, sunt bune, | 
sfinte și ne aranjează în fiecare clipă lucrurile pe care | 
vrem să le vedem și să le învăţăm. 

Să ne rugăm ca toţi cei ce sunt Buddha și cei ce sunt 
Bodisatva să ne ajute să plutim din clipă prezentă în 
clipă prezentă. 


Kusen, 23 iunie 1995 

leri am vorbit despre fericire, despre samsara și 
nirvana. 

Buddha Shakyamuni ne-a învățat că există un tip de 
plăcere-fericire senzorială, altul de plăcere-fericire 
suprasenzorială și un al treilea de plăcere-fericire 
supremă. 

Ce este plăcerea-fericire senzorială? Este aceea pro- 
dusă de senzații plăcute și atrăgătoare percepute cu 
ajutorul ochilor, urechilor, limbii, nasului și corpul. 

Cele cinci senzaţii plăcute și atrăgătoare fac să 
vibreze corzile celor cinci dorinţe senzuale ale căror 
sunete sunt: apetitul, dorința, aviditatea. Rezultatul 
tuturor acestora se numește plăcere senzorială sau 
senzuală. Totuși, dacă cineva ar spune că acesta este 
tipul de plăcere-fericire cel mai puternic care există, 
s-ar înșela amarnic. De ce? Pentru că există un tip de 
plăcere-fericire superior acestuia și sublim. Care este 
acesta? Este acela care se produce în primul grad al 
dhyanei, absorbţia meditaţiei în zazen. Este fericirea 
trăită în momentul în care ajungem și râmînem la acest 
nivel de absorbţie. Odată ajunși la acest nivel, ne 
eliberăm de lumea simţurilor, ne detașăm de legătura 

cu lumea senzuală. Aici există atenție și analiză, gîndire 
discursivă și toate acestea sunt completate de o 
senzaţie sublimă de plăcere, de fericire, de bunăstare, 
care se nasc din eliberare și absorbţie. Dar este aceasta 
forma de fericire cea mai înaltă? Nu. De ce? Pentru că 
atunci cînd pătrundem și rămînem la al doilea nivel de 
absorbție sau dhyana, unde gîndirea discursivă și 
concepția mentală încetează și apar încrederea, 
senzaţia de minte unificată, de liniște, claritate 
mentală, atenţie și vigilență, suntem martorii unui tip 
de plăcere-fericire superior și subliminal care se naște 
din absorbţia conștiinței. Apoi, atingem al treilea nivel 
de absorbție și al patrulea. Urmează primul sampatti 
(cel al infinității spaţiului); apoi, al doilea (al conștiinței 
nesfirșite); al treilea (al golirii conștiinței); și apoi al 
patrulea (cel în care nu există nici percepția, dar nici 
opusul ei). Și aici se atinge o stare de plăcere-fericire de 
nedescris. Dar dacă cineva ar spune că aceasta este 
plăcerea supremă, ar greși. De ce? Pentru că există încă 
un tip de plăcere-fericire superior și cu mult mai impre- 
sionant: plăcerea-fericire superioară. Ce este acest tip 
de plăcere-fericire? Este ceea ce trăim atunci cînd 
transcendem sfera percepției și a lipsei percepției, cînd 
pătrundem și rămînem în totală amorțire. Aceasta este 
plăcerea supremă, cea mai puternică dintre toate, 
destinul final al tuturor existenţelor. 


Kusen, 31 octombrie 1996 

Să ne așezăm în zazen înseamnă să rămînem per- i 
fect treji, adică să observăm apariția, dezvoltarea și ş 
dispariția gîndurilor, diferitelor atitudini și stări 4 


mentale. 


În practică meditaţiei zazen trebuie să existe investi- 4 
gaţie mentală. Trebuie să avem mereu în minte marea < 


întrebare: ce este asta? 


Observaţia, contemplarea, studiul și înţelegerea pro- | 


priei minţi sunt fundamentale pe calea spre împlinire. 


Într-o sutra se spune că în fiecare zi producem | 
84000 de bonno-uri, adică o infinitate de percepții 
greșite, de aprecieri limitate și tendențioase sau de | 
emoții perturbatoare care ne fac să ne pierdem cum- | 
pătul, să ne îndepărtăm de centru și de pacea inte- | 
rioară. Dacă în momentul în care aceste gînduri apar și | 


acționează conștiința nu este cu adevărat trează și în 


stare de observaţie, lumina ei rămîne tulburată, ne- | 
clară, înconjurată și ascunsă de această emoție, de | 


atitudinea sau gîndul care ne apare în minte. 


Practica zen constă în a rămîne cu adevărat con- j 


știenți clipă de clipă, iar pentru a reuși acest lucru e 
nevoie de hotărîre, antrenament, practică. Mai constă 

și în cultivarea sistematică a atenției în toate aspectele 
vieţii cotidiene, de cînd ne trezim pînă la ora la care ne 
ducem la culcare și chiar în timpul somnului. 

În timpul zazen-ului să nu închideți ochii. Puteți 
încerca să-i ţineţi închiși timp de 3 sau 5 minute și în 
același timp să conștientizați ceea ce se întîmpla. 
Atunci vă veţi da seama că, puţin cîte puţin, începeți să 
vedeţi cum lumina conștiinței este întunecată de stările 
mentale sau emoţionale care apar. Adevăratul nostru 
Eu este lumina conștiinței care ne permite să percepem 
forme, culori, arome, sunete, gînduri, senzații tactile, 
gînduri, etc. De obicei, însă, avem tendinţa de a ne 
identifica cu aceste forme, culori, arome, sunete, 
gînduri, etc., iar de aici rezultă o identitate foarte 
instabilă, deoarece stabilitatea ei depinde de tipul de 
gînduri, emoții, atitudini care se nasc în minte. În 
general, conștiința ego-ului încearcă să se adapteze, să 
se identifice cu tot ceea ce o interesează și tinde să 
respingă și să îndepărteze de principiul de identificare 
tot ceea ce nu corespunde intereselor sale, imaginii pe 
care o are despre sine. 

Dacă închidem ochii în timpul zazen-ului vom cădea 
prizonieri visurilor noastre. E ca și cum am pătrunde în 
filmul proiectat de noi înșine și am crede că acest film 
reprezintă realitatea. Acest lucru reprezintă subiecti- 
vism împins la extrem. Trebuie să râmînem cu ochii 
întredeschiși și să ne concentrăm foarte bine atenţia. 
Dacă dormim în timpul zazen-ului, adică dacă ne dă- 
ruim propriilor vise, fără a le reflecta în oglinda limpede 
a conștiinței, toată ziua vom fi pierduţi în ele. 

Uneori un bonno durează o clipă, alteori pune stă- 
pînire pe cîmpul conștiinței timp de mai multe ore, 
cîteodată timp de mai multe zile, săptămîni sau ani, 
sau poate întreaga viaţă. 

Practica deșteptării este de fapt deșteptarea con- 
tinuă din aceste vise pe care le generează mintea, 
observarea faptului că fiecare lucru care se naște, 
moare; că tot ceea ce apare, mai devreme sau mai 
tîrziu, va dispărea. 

În practica budistă tradițională se spune că din ob- 


servarea și contemplarea apariției și dispariției fiecărui 4 


fenomen se naște răbdarea. Răbdarea, în sensul ei cel 
mai profund, așa cum ne-a învățat Buddha, înseamnă: 
pacea profundă care se naște atunci cînd conștien- 
tizăm că, de fapt, nimic nu se naște și nimic nu moare. 
Totuși, pentru a atinge această dimensiune a ființei 
noastre, în care nimic nu se naște și nimic nu moare, 
trebuie să trecem rîul samsarei. Trebuie să-l observăm. 
În samsara totul se naște și moare încontinuu. 

Uneori e dificil să ne menţinem treji. Uneori e dificil 


să fim ființe umane. E atit de ușor să ne lăsăm pradă i 


somnului! Pentru a evita acest lucru, undeva în noi 
înșine trebuie să alegem între deșteptare și somn. Dacă 


alegem deșteptarea, trebuie să ne dăm seama că asta | 
înseamnă sfîrșitul visurilor pentru că atunci cînd ne: | 
deșteptăm visul încetează. Nu putem să ne deșteptăm | 
și să continuăm visul în același timp. Citeodată vrem să f 
ne trezim, dar pentru puţin timp, apoi ne dorim să ne | 


întoarcem la moliciunea, la inconsistența somnului. 

Dacă trăim mereu sub lumina lunii pline, expuși 
luminii conștiinței, nu vom întîini nicio umbră după 
care să ne ascundem. 

Să urmăm calea Zen-ului înseamnă să ne dăruim 
unei vieţi de goliciune sub lumina conștiinței. Atunci 
cînd ne ducem visele în fața luminii conștiinței, ne dăm 
seama că nu sunt altceva decit forme de manifestare a 
naturii de Buddha. Și atunci ele se dizolvă în lumină. 
Toate acestea presupun să acceptăm dislocarea din 
propriul centru de identitate. Cine sunt? Cel care 
visează sau cel visat? Întrebarea „cine sunt eu?“, alături 
de „ce este asta?”, sunt esenţiale pentru a avea loc 
deșteptarea. De fiecare dată cînd se produce o dislo- 
care din centrul de identitate se experimentează o 
stare de moarte și renaștere: ego-ul visat moare, iar 
ego-ul care visează se deșteaptă (renaște). Dacă avem 
un centru de identitate flexibil, putem naviga fără 
probleme în oceanul energiei cosmice, în care viața și 
moartea se succed fără întrerupere. Dacă centrul iden- 
tității este însă rigid, vom întîlni împotrivirea, 
rezistenţa, frica și neliniștea. 

Rămiîneţi, așadar, complet conștienți, observînd 
fluctuațiile propriei minţi, ale propriilor emoții, concen- 
trări, atitudini, etc. Observati adoptind atitudinea 
oglinzii care nu se identifică și nu respinge nimic, nu se 
atașează de nimic. Lăsaţi totul să existe, să treacă. 

Aceasta este arta subtilă și delicată a zezen-ului și 
ea, în măsura posibilului, trebuie continuată de-a 
lungul întregii vieți. 


Kusen, septembrie 1996 

MENJU: UN BUDDHA RECUNOAȘTE 
ALT BUDDHA 


Nu acordaţi vreo importanță deosebită niciunui 
lucru care apare în rîul conștiinței. Fiţi îndeosebi atenţi 
să nu generaţi atașament sau respingere față de ele 
însele. În acest fel, mintea va putea curge clipă după 
clipă. Nici măcar să nu încercați să opriți mișcările 
minții. 

Un bătrîn maestru zen a spus: „e imposibil să cureți 
o pată de sînge spălind-o tot cu sînge“, adică: e im- 
posibil să atingi pacea mentală prin intermediul minții. 

Un practicant zazen seamănă mai degrabă cu o 
sperietoare de ciori lipsită de conștiință. Pe cîmp, norii 
trec și tot trec. Plouă sau e soare. E zi sau noapte. Nu 
contează. Sperietoarea de ciori rămîne indiferentă la 
toate acestea. Este complet adîncită în ele. 

Maestrul Deshimaru a scris: 

„În pacea liniștii iluziile, atașamentele, contracţiile 
emoţionale, obsesiile mentale dispar și iese la iveală 
spiritul nemuritor.” 

Întîlnirea dintre un discipol și un maestru seamănă 
cu întîlnirea dintre doi pești în mijlocul oceanului. 
Ambii se recunosc a fi adînciţi în oceanul nelimitat, în 

libertatea pe care o oferă. Nu este o întîlnire oarecare, 
este menju, ceea ce înseamnă în traducere cuvint cu 
cuvint „faţă în față“. Am putea spune și „inimă cu 
inimă“. Menju este întîlnirea dintre maestru și discipol, 
o experienţă în care aceștia se recunosc unul pe altul 
ca fiind, amîndoi, reprezentări ale lui Buddha. Amîndoi 
se îngemănează în timpul acestei recunoașteri 
reciproce. 

Transmiterea Dharmei nu se poate produce decît 
dacă a avut loc cu adevărat experiența menju, dar 
aceasta nu este, din păcate, un lucru obișnuit. Nu este 
de ajuns ca maestrul să recunoască natura de Buddha 
a discipolului. Este obligatoriu și ca discipolul să recu- 
noască natura de Buddha a maestrului. Dacă toate 
acestea nu se întîmplă concomitent, înseamnă că nu 
există comunicare. E ca și cum maestrul i s-ar adresa 
discipolului de pe Lună, iar acesta i-ar răspunde de pe 
Marte. 

Menju este recunoașterea reciprocă dintre maestru 
și discipol. Ambii se recunosc ca fiind ființe de lumină, 
fii ai lui Buddha. Este vorba de tipul de recunoaștere pe 
care trebuie să-l căutăm pe Calea emancipării 
individuale dar uneori, propria noastră natură umană, 
personalitatea sau ego-ul nostru, caută alte tipuri de 
recunoaștere. 

Este normal să mănînci supă cu lingura, să tai piinea 
cu cuțitul zimțat. Sunt lucruri normale, pe care ni le 
dictează bunul simţ. În același fel, personalitatea 
noastră, ego-ul pe care-l avem, are nevoie de un anu- 
mit mod de recunoaștere. Totuși, nimeni nu trebuie să 
acceadă la practica zen, a căii Sangha, încercînd să-i fie 

recunoscută personalitatea. Aici nu recunoaștem 
ego-urile: 

Pe calea zen nu urmăm o practică-învățătură cău- 
tînd recunoașterea ego-ului sau a personalității 
noastre. Adevărata certificare, recunoașterea pe care o 
căutăm de fapt din profunzimile ființei noastre, trans- 
cende ego-ul, ceea ce înseamnă că, pentru a găsi 
adevărata recunoaștere a ego-ului nostru autentic, 
trebuie să-l abandonăm. Totuși, dacă personalitatea 
noastră obișnuită (eul) nu a fost recunoscută la 
momentul potrivit, ne legăm de această lipsă de 
recunoaștere și ne vine foarte greu să abandonăm o 
personalitate care nici măcar nu a fost recunoscută. În 
acest moment, în practica noastră dám peste o stradă 
care nu pare a avea nicio ieșire. Începem să ne rotim în 
cercuri vicioase. În același timp în care încercăm să 
trecem dincolo de eu, încercăm cu disperare să obti- 
nem recunoașterea sa. În acest fel, ceea ce cîştigăm pe 
de o parte pierdem pe cealaltă. Încercăm să umplem 
cu apă un ulcior găurit pe toate părțile. Este un 
nonsens! 

Practicarea Căii constă în a rămîne perfect con- 
știenţi, clipă de clipă, iar acest lucru este posibil doar 
prin cultivarea atenţiei. Putem să îndreptăm atenția 
asupra corpului, a senzaţiilor, elementelor sau atitu- 
dinilor mentale. O eficiență deosebită o are îndrep- 
tarea atenţiei asupra respirației. 

Practica aceasta de bază se poate realiza atît în 
timpul meditaţiei în poziție șezînd, cît și meditînd în 
timp ce lucrăm, mergem sau ne odihnim. În acest mod 


58 


VIAȚĂ SIMPLĂ, INIMĂ PROFUNDĂ 


practicăm calea deșteptării, oricare ar fi circumstanţele 
în care ne aflăm. 

În general, ne dăm seama că punctul nostru de ve- 
dere asupra realităţii este condiționat, aceasta însem- 
nînd că percepția noastră e relativă. Cu toate acestea, 
avem tendinţa de a crede că punctul de vedere de la 
care pleacă observaţiile noastre este real și absolut. 
Singurul, real și absolut! În cele mai multe cazuri nici 
măcar nu suntem conștienți de punctul de vedere de la 
care pornesc observațiile noastre. Nu suntem conști- 
enţi de condiţionările noastre. 

Privim o floare și credem că ceea ce vedem e o 
floare. Nu putem înțelege că această percepere a florii 
este condiționată și că, dacă nu ne vom elibera de 
condiţionări nu vom putea percepe niciodată cu ade- 
vărat o floare. Credem că vedem o floare, dar nu 
vedem filtrele, condiţionările, ego-ul prin intermediul 
căruia „vedem“. 

Pe măsură ce practicăm cultivarea atenţiei, începem 
să putem observa acel eu care crede că poate percepe 
realitatea absolută, începem să conștientizăm condi- 
ţionările prin intermediul cărora au loc percepțiile aces- 
tui ego. Ni se dezvoltă, astfel un mod de a privi mult 
mai profund, imparțial, cu alți ochi, de o profundă 
înțelepciune internă. 

Putem face diferența între propria percepţie con- 
diționată și percepția directă a ochilor înțelepciunii 
interioare. Ideea este că percepţia ego-ului este mereu 
bîntuită de judecăţi, aprecieri, atracţii și respingeri, 
iubire și ură. Ego-ul judecă lucrurile conform propriilor 
sale condiţionări și consideră că judecăţile emise de el 

reprezintă adevărul universal. În mod contrar, atunci 
cînd observăm totul prin intermediul ochilor profundei 
înțelepciuni interioare, atracția și respingerea nu mai 
apar. lar dacă totuși apar, putem observa modul lor de 
funcționare și în acest fel putem relativiza aprecierile și 
indicaţiile pe care le determină. Atunci cînd atenţia se 
dezvoltă, judecăţile care apar nu pun stăpinire pe în- 
tregul cîmp al conștiinței, ci, din contră, putem obser- 
va cum apar. Ochii profundei înțelepciuni interioare, 
care se deschid din detașarea și stabilitatea stării de 
samadhi, nu fac distincţie între bine și rău, ci doar re- 
flectă ceea ce apare într-unul din aceste feluri, precum 
și modul cum apare. Toate acestea se datorează puterii 
atenţiei vigilente, ce seamână cu o rază laser. 


Kusen, 30 noiembrie 1996 

Zazen înseamnă să te recunoști pe tine însuţi, adică 
să recunoști ceea ce ești cu adevărat, așa cum ești, 
Să-ţi cunoști îndeaproape propriile gînduri, sentimente, 
emoții și senzațiile cele mai subtile care apar în cîmpul 
conștiinței. Pentru a te putea recunoaște pe tine însuți, 
este important să accepți ceea ce simţi, ceea ce 
gîndești, ceea ce ești în acest moment, așa cum simţi 
tu. De obicei, conștientizăm doar lucrurile pe care le 
acceptăm în ceea ce ne privește. Ceea ce nu acceptăm, 
aruncăm în pivnita inconștientului. 

Atunci cînd ne așezăm în zazen, într-un fel sau altul 
și în mod natural, recuperăm toate aceste aspecte ale 
personalității noastre pe care nu le acceptăm și pe care 
încercăm să le ascundem de propria noastră conștiință 
și de ceilalți. Dacă suntem prinși în acest angrenaj, 
cunoașterea pe care o avem despre noi înșine este 
limitată și parţială. Și de aici: pornește senzația de a nu 
fi recunoscut. Atunci începem să căutăm recunoaș- 
terea în afară întrucît credem că ceea ce avem nevoie 
este recunoașterea celorlalți. Atunci cînd nu ne 
recunoaștem pe noi înșine căutăm recunoașterea în 
exterior. Încercăm să fim recunoscuţi de maestru, de 

tată, de mamă, de logodnic, de logodnică, de soţ, de 
soție, de profesor, de director, de elevi. Transmitem 
încontinuu mesajul următor: „Vă rog, am nevoie să mă 
recunoașteţi! Am nevoie să mă acceptaţi așa cum sunt! 
Am nevoie de iubirea voastră!”. 

Noi, oamenii, suntem organisme intercomunitare. 
Trăim în inter-relaționare. Este normal să avem nevoie 
să ne simțim recunoscuți, acceptaţi, iubiţi. Cu toate 
acestea, dacă uităm că principalul izvor de recunoaș- 
tere, de acceptare și iubire trebuie să pornească din noi 
înșine către noi înșine, ne condamnăm să nu simţim 
niciodată adevărata recunoaștere, adevărata acceptare 
și adevărata iubire față de noi înșine. Trebuie să recu- 
noaștem că lucrul de care avem cea mai mare nevoie 
este să ne recunoaștem, să ne iubim și să ne acceptăm 
pe noi înșine. Atunci cînd toate acestea se întîmplă, 
recunoașterea, acceptarea și iubirea celorlalţi vin de la 
sine, curg în mod natural de la ceilalți către noi și 
invers. Dacă, din contră, cele trei lucruri nu sunt înde- 
plinite, nevoia de a fi recunoscuţi și acceptaţi de către 
ceilalți se transformă în obligație, în exigentă. Cu cit ne 
recunoaștem: mai puţin pe noi înșine, cu atît le cerem 
mai mult celorlalți în acest sens. Și de aici pornește 
drama: recunoașterea și acceptarea pe care ne-o pot 
da ceilalți sunt ineficiente atunci cînd noi înșine nu ne 
recunoaștem, nu ne acceptăm și nu ne iubim pe noi 
înșine. 

Practica Budismului, Buddha — dharma , este un 
lucru foarte intim, o experiență pe care doar noi înșine, 
din cele mai profunde sfere ale ființei noastre, o putem 
realiza. În esenţă, Calea lui Buddha constă în transfor- 


62 


VIAȚĂ SIMPLĂ, INIMĂ PROFUNDĂ 


marea suferinţei în pace, în plăcere, în bucurie, în 
compasiune. Atunci cînd ne așezăm în zazen noi înșine 
putem recunoaște diferitele tipuri de plăcere sau 
suferință care apar în cîmpul conștiinței noastre. Une- 
ori, în timpùl zazen-ului, durerea fizică. este evidenta. 
Dar e important să recunoaștem că în spatele durerii 
fizice se ascunde o durere emoțională profundă; o 
durere provocată de o rană adincă, pe care am încer- 
cat să o ascundem, să o îngropăm, să O uităm. Totuși, 
ea continuă să strige din adîncul ființei noastre, vrând 
să fie recunoscută. 

Primul pas pe Calea lui Buddha — dharma este re- 
cunoașterea propriei suferințe. Dacă nu ne recunoaș- 
tem propria suferință interioară, cum vom recunoaște 
durerea altora? 

Cel de-al doilea pas este de a recunoaște că această 
durere își are cauzele sale și că dacă eliminam aceste 
cauze, vom elimina și durerea. . 

"Cel de-al treilea pas este drumul, precum și felul în 
care îl parcurgem. Acest drum se bazează pe o atenție 
deosebită, pe o observaţie care se transformă în înțe- 
lgere, în înțelepciune. Budismul este o cale de a trans- 
forma durerea în fericire, suferinţa în plăcere, ura în 
armonie, indiferența în compasiune, prin intermediul 
atenţiei, înțelegerii, înțelepciunii și compasiunii. 

Budismul este o revoluţie interioară. 

A te așeza în zazen nu înseamnă altceva decit a 
recunoaște și a accepta, iarăși și iarăși, un lucru după 
altul. Uneori apar aspecte care sunt greu de acceptat. 
Atunci se declanșează un conflict între ceea ce suntem 
cu adevărat aici și acum și imaginea pe care o avem 

despre noi înșine (ceea ce ne-ar plăcea să fim). Con- 
flictul acesta este cauza unei puternice pierderi de 
coeziune internă, de integritate. El se rezolvă atunci 
cînd acceptăm cele două părți aflate în litigiu și simţim 
din adîncul ființei noastre că ambele aspecte fac parte 
in noi înșine. Pentru ca această acceptare să aibă loc 
este necesar să încetăm să (ne) judecăm. 

Timpul liniar nu se oprește și nici nu se întoarce. 
Continuă să curgă și să tot curgă asemenea unui riu 
care se varsă în oceanul eternității, acolo unde nu 
există timp Acum, că acest sesshin se încheie, putem 
să ne dăm seama că o zi și jumătate este puţin timp 
pentru a ne cufunda în noi înșine, pentru a traversa, 
dacă vreţi, Marea Sargasselor și a ajunge tocmai pînă 
pe fundul ei, acolo unde sălășluiește adevărata piatră 
prețioasă, care e natura noastră originală. Totuși, este 
o perioadă de timp suficientă pentru a face ceea ce am 
făcut: să ne așezăm, să ne percepem și, fără grabă, să 
ne acordăm. timp pentru a ne recunoaște, a ne 
accepta, a ști unde ne aflăm și a genera o profundă 
compasiune pentru adevărata noastră existenţă. Sun- 
tem ființe umane, deci, în procesul căutării, folosim 
sufletul. Cu ajutorul inimii căutăm un mod mai bun de 
a trăi, de a fi, unul care să ne facă fericiţi și să ne ofere 
pace, armonie, satisfacție profundă. Suntem. fiinţe 
umane care încearcă să trăiască în deplin acord cu 
propria conștiință. Am avut marele noroc de a ne întîlni 
unii pe alţii, aici, în acest loc, de-a lungul acestui sfîrșit 
de săptămînă, pentru a ne sprijini unii pe alţii în drumul 
nostru, În căutarea noastră. Aceasta este valoarea 
acestei sesshin, a acestei sangha, a acestei comunităţi 

de inimi care merg împreună, care generează hotărire, 
putere, alinare. Putem să ne simţim foarte, foarte 
fericiți pentru că avem norocul sa putem dispune de o 
Sangha și de un asemenea loc, aici, în inima munţilor, 
în inima liniștii, înconjurați de atitea fiinţe vii care ne 
ajută și ele cu prezenţa lor, cu forma și tăcerea lor. 

Deși Buddha Shakyamuni a murit cu-2500 de ani în 
urmă, se spune că pietrele, arborii, văile și munții con- 
tinuă să predice Dharma. 

Am avut norocul să creăm condiţiile mentale adec- 
vate pentru a putea primi Dhjarma pe care o transmit 
arborii, munţii, văile. Și frigul ne-a fost de mare ajutor, 
căci ne-a fost un bun învăţător, sever, bineînțeles, dar 
foarte energic. lar ploaia care a căzut aproape tot 
timpul ne-a suavizat mediul mental și emoţional. Acum 
a început să bată vintul și focul încă pe mai încălzește. 

Putem găsi iluminarea în lucrurile cele mai simple. 

Unii dintre voi aţi lucrat în bucătărie cu mare aten- 
ţie, cu multă dăruire, pentru a ne pregăti alimente 
medicinale care ne-au întărit corpul, care l-au hrănit. 
Alţii au servit aceste alimente, cu aceeași atenţie și 
dăruire. În acest fel, și unii și alţii, împreună, am format 
această Sangha, iar acesta este un lucru foarte preţios. 
Ne face să vedem că putem coopera și trăi împreună, 
că ne putem baza unii pe alții. 

Aceste circumstanţe, ca și multe altele, ne-au per- 
mis să ne așezăm pe tronul lui Buddha, ne-au permis 
să urcăm pe culmea muntelui și să avem o viziune 
amplă și profundă asupra propriei existențe. Uneori nu 
apreciem lucrurile cu claritate si ne deranjează 
întunericul. Aici, fiecare dintre noi poate înțelege că 

ceea ce percepem este lumea pe care o proiectează 
mintea noastră și că putem schimba percepția asupra 
lumii schimbîndu-ne mintea. Într-un fel; învăţăm să ne 
asumăm responsabilitatea propriei vieţi. În acest 
moment învăţăm să fim semi-creatori ai propriei 
noastre vieţi. Noi suntem Buddha. Suntem în ființe 
create doar din lumină și putem accede la puterea 
noastră spirituală pentru a transforma durerea și 
dificultăţile în plăcere și fericire. 

Este responsabilitatea noastră, iar această sarcină 
nu o poate îndeplini nimeni pentru noi, în același fei în 
care nimeni nu poate percepe lumea prin noi înșine. 

Vreau să vă mulțumesc fiecăruia dintre voi. Vreau 
să vă încurajez să continuaţi să practicați zazen, să 
continuaţi să staţi așezați pe tronul lui Buddha. Vreau 
să vă mulţumesc pentru că-mi dați posibilitatea de a 


„face această practică și vreau să vă stimulez să 


continuăm să practicăm împreună. E important să fim 
împreună. Să creăm o Sangha autentică, o comunitate 
de ființe umane în care să fie posibil să ne dezvoltăm 
valorile cele mai intime și înalte ale propriei noastre 
naturi. 


Fie ca Lumina cea Senină să fie mereu cu voi, în 
corp, minte și inimă, 


Kusen, noiembrie 1996 

Bună seara tuturor! 

În această seară mi-ar plăcea să ne aplecâm asupra 
învățăturii lui Buddha Shakyamuni, asupra a ceea ce se. 
numește Budism sau Buddha — dharma. 

Învățăturile budiste au fost transmise în multe 
feluri. La început oral, apoi în scris. Literatura Budistă și 
scrierile budiste sunt foarte, foarte numeroase și pro- 
funde. Cu toate acestea, adevărata învățătură Budistă 
nu a fost transmisă prin scrieri, ci prin intermediul 
experienţei. A fost transmisă de la inimă la inimă, de la 
ființă la ființă, de la maestru la discipol, generație după 
generaţie. Totuși, această învățătură transmisă de la 
inimă la inimă nu este opusă sau incompatibilă celei 
care a fost transmisă prin intermediul scrierilor. 

Calea transmisă de la inimă la inimă este experiența 
despre care se vorbește în Scrieri. Dar scrierile nu re- 
prezintă experienţa în sine. Este foarte important să în- 
țelegem acest lucru. De exemplu, Buddha Shakyamuni 
ne-a învățat cele patru Adevăruri Nobile. Ele reprezintă 
doctrina de bază a Budismului. 

Îmi amintesc, copil fiind, că studiam la un colegiu 
religios, catolic. Acolo m-au învăţat catehismul. Am 

fost nevoit să-l învăţ pe de rost. Am ajuns să-l știu 
cuvînt cu cuvînt, să-l memorez. Îmi amintesc că ne 
așezam într-un grup și ne întrebau pe fiecare. Cel care 
greșea era trimis la coadă. Cel care nimerea, înainta. În 
acest fel eram încurajați să învăţăm pe de rost. Așadar, 
am învăţat catehismul cuvînt cu cuvînt. În același mod, 
există mulți oameni care se cred budiști pentru că au 
învățat pe de rost catehismul budist. 


Dacă acesta se poate numi Budism, atunci nu este 


cel care ne interesează. Budismul, sau mai bine spus, 
Budismul zen, nu este un catehism sau o doctrină pe 
care trebuie să. o îmbrăţișăm sau să o memorâm. 
Adevăratul Budism, adevăratul zen, este ceva ce se 
trăiește. 

Primul Adevăr Nobil pe care-l învăţăm de la Buddha 
Shakyamuni este adevărul durerii, al suferinței. Ce vrea 


să spună prin asta? Voi înșivă experimentați acest lucru 


în fiecare zi: durerea, suferința, sunt inerente existenţei 
noastre, așa cum o percepem și o trăim în acest mo- 
ment. Nu trebuie să-mă credeți pe cuvînt. E de ajuns să 
vă așezați și să vă simţiți ca să apară durerea și 
suferința. Unii cred că poziţia în care se practică zazen 
este cea care provoacă suferința, dar deja v-am spus 
într-o altă zi că tot ceea ce vedeţi reprezintă povara pe 
care chiar voi aţi adus-o. Zazen-ul este ca o oglindă în 
care ne vedem pe noi înșine, așa cum suntem. O 
oglindă care ne permite să conștientizăm ceea ce 
suntem, exact așa cum suntem în acest moment. 
Durerea înseamnă să te desparţi de o persoană 
dragă, să stai cu cineva pe care nu-l iubești, iarăși 
înseamnă durere, să te naști e durere; să mori e durere; 

la fel și să fii bolnav. Există mii de feluri de durere și 
suferință. Dacă ne e atît de greu så o recunoaștem este 
pentru că ne-am construit o întreagă structură 
complexă emoţională și psihică, menită tocmai să 
ascundă durerea cît se poate de mult. De exemplu, în 
mediul cultura! în care trăim ni se aruncă în faţă fluturi 
colorați ca să alergăm cu gura căscată după ei. Pînă la 
un anumit punct am reușit să ne narcotizăm, însă doar 
atît. Acest lucru e demonstrat de faptul că din ce în ce 
mai multe persoane caută o cale. O cale pentru ce? 
Pentru a alina durerea pe care fiecare dintre noi o 
simte în interiorul său. 

Unii oameni cred că aceste căi spirituale sau căi de 
dezvoltare personală, sunt alți fluturi colorați după 
care să alerge, să se lase impresionați de ei și să-și facă 
iluzii. De aceea, mulți sunt surprinși că vorbim aici 
despre durere („Doar nu am venit aici tocmai pentru a 
uita de durere?“). Nu. 

Primul Adevăr Nobil despre care ne-a vorbit Buddha 
a fost realitatea durerii. Există multe tipuri de durere. 
Cea fizică, de exemplu. În această dimineaţă, în timp 
ce curăţam cu fierăstrăul copacii de ramurile uscate 
m-am rănit aici, al deget. Au! Nu a fost grav, nu am 
plins. În afara celei fizice, există multe alte tipuri de 
durere: să nu ai cu ce să trăiești pînă la sfîrșitul lumii 
este tot un tip de suferinţă, la fel poate fi și să nu poți 
să-ţi cumperi automobilul dorit; dacă nu-ți găsești iubit 
sau iubită și asta poate fi o suferință. Suferința prin 
care trecem cînd ne vedem copiii crescînd, îngrijorarea, 
durerea că am rămas fără slujbă, că nu avem locuinţă, 
că nu avem bani să plătim chiria. Mai e durerea pe care 

o trăim dacă nu ne-am simţit iubiţi, doriţi. Suferinta 
nașterii. Unele nașteri sunt extraordinar de dificile, iar 
cel care se naște trece și printr-o senzație de asfixiere. 
Vă puteţi imagina cum este? Canalul nasterii e foarte 
strimt. Cu toţii a trebuit să trecem pe acolo. Unii ne-am 
încurcat în cordonul ombilical... 

Există multe tipuri de suferinţe, iar noi, aici și acum, 
avem înscrise pe corpurile noastre, în celule, în arti- 
culaţii, în conștiință toate suferințele prin care am 
trecut din momentul în care am fost concepuți și chiar 
de dinainte. Ceea ce numim personalitate sau ego este 
ansamblul emoţional sau psihologic pe care l-a creat 
cultura, pe care l-am creat chiar noi, pentru a nu ceda 
în fața atîtor dureri și suferinţe. În același timp, perso- 
nalitatea pe care am creat-o pentru a ne proteja de 
durere este una dintre cauzele principale ale suferinței. 
Care este durerea pe care fiecare dintre noi o simte cel 
mai acut chiar dacă nu ne dăm seama de asta? Este 
aceea care se naște în conștiința noastră în fața certi- 
tudinii propriei. dispariţii, a conștientizării faptului că 
suntem ființe limitate, muritoare. Nu e prea ușor să 
detectăm această durere întrucît e ascunsă prin tot 
felul de mecanisme de rezistență și apărare. Toate 
aceste mecanisme: emoționale și psihologice au fost 
generate de omenire de-a lungul secolelor, din mo- 
mentul în care primul pitecantropus erectus s-a 
conștientizat pe sine ca ființă distinctă și separată de 
restul universului. Acum, cînd ne așezăm și ne perce- 
pem, ne conectăm cu nivelul cel mai de suprafaţă. De 
aceea, atunci cînd vreun începător vine și-mi spune că-l 
dor rău. picioarele eu îi zic să zică mersi, pentru că, 

atunci cînd va înceta durerea de picioare, va aparea 
durerea din suflet și nu se știe care dintre ele e mai 
tăioasă și mai profundă. 

Într-un fel, să ne așezăm în zazen înseamnă să ne 
conectăm cu durerea pe care o purtăm în suflet. 
Paradoxal? „Și eu care credeam că aici vii ca să pătrunzi 
în Nirvana...“. Da, da. Ai dreptate. Aici, pentru asta 
venim, însă toate la timpul lor. Nirvana nu înseamnă 
negarea durerii, ci rezolvarea ei. Dar, pentru a o putea 
rezolva, nu avem încotro și va trebui, mai întîi, s-o 
acceptăm. Să acceptăm că există acolo, cu noi. Nu e 
nimic trist, negativ, deprimant în asta. Nu e vorba de o 
viziune pesimistă asupra vieţii umane, ci de una 
realistă. 

Buddha Shakyamuni a fost, ca sa spunem așa, un 
medic ce a diagnosticat boala omenirii, a făcut 
cunoscută dinamica ce provoacă durerea și a stabilit un 
tratament specific pentru a trece dincolo, pentru a o 
depăși, pentru a o elimina. 

Cînd ne așezăm în zazen, în primul rînd ne conec- 
tăm cu durerile cele mai superficiale, dar, pe măsură ce 
aprofundăm, atingem nivele de durere din ce în ce mai 
profundă. În același timp ne tot însănătoșim, pînă cînd 
ajungem la durerea fundamentală și ea nu se dato- 
rează faptului că părinţii nu ne-au iubit, deși aceasta 
este și ea o durere importantă. Durerea fundamentală 
e inerentă stării de conștiință din care ne privim pe noi 
înșine ca ființe individuale, ca entități separate. Atunci 
cînd există un ego, există și un altul. Și unde există un 
altul, apare și teama că el e diferit de mine. Atunci se 
creează o separare, o frontieră. și unde există frontiere 

— iar faptul de a avea o conștiință individuală implică 
o frontieră — apar războaie, iar ele provoacă durere. 

Meditaţia zen este un medicament pentru elimi- 
narea acestui tip de durere în particular, cea existen- 
ţială, provocată de separare. Pentru a începe lucrul 
trebuie să recunoaștem această durere în noi înșine. 
Dacă facem pe „nebunii“ și ne pierdem timpul urmă- 
rind păsărelele colorate, nu vom putea recunoaște 
durerea. „Durere existenţială, la mine? Cum așa? Eu 
sunt neînsemnat! Dacă acum am mașină și video, 
combină muzicală și o mulțime de CD-uri, o logodnică 
superbă, un serviciu excelent și o casă pe viaţă! Ce 
vreau eu este să-mi fie mai bine!” | 

Cel mai bun lucru, pentru a obţine acest „mai bine“, 
este să te așezi în zazen. Datorită zazen-ului, toate 
balonașele din mintea noastră se sparg. Zazen-ul ne 
așează în locul care ne corespunde, exact acolo unde 
ne aflăm, nici mai în față, nici mai în spate, nici la 
stinga nici la dreapta. 

La începutul practicii zazen apare alt tip de durere. 
Să nu credeţi că durerea fizică este doar de ordin fizic 
sau că senzația de durere este cea care ne deranjează 
atît de mult. O durere mică se leagă de alta, la fel cum 
o scînteie de silex este în stare să aprindă o pădure 
întreagă. O singură senzaţie este capabilă să ne conec- 
teze cu toate durerile pe care le avem în noi înșine. 
Pornind de la o singură senzaţie fizică de durere, ne 
conectăm la durerea existenţială. Suntem norocoși! 
Recunoașterea celor rele este începutul Însănătoșirii. 
Dar trebuie să acceptăm și să nu continuăm să fugim. 
Vrem să fugim de durerea pe care o trăim în timpul 


72 


VIAȚĂ SIMPLĂ, INIMĂ PROFUNDĂ 


zazen-ului la fel cum am fugit toată viaţa de durere. 
Este normal. Suntem ființe sensibile și nici unei fiinţe 
sensibile nu-i place să sufere. Toate ființele sensibile, 
începînd cu plantele și pînă la animale, caută o stare 
lipsită de suferință. Cu toate acestea, negarea sufe- 
rinţei nu ajută la rezolvarea ei. Pentru a o elimina 
trebuie, în primul rînd, să acceptăm că e acolo, că 
există. | 

Mi-a spus cineva odată: „A fost groaznic zazen-ul 
pentru mine. Mă dureau toate. Încercam să rezist. 
Încercam să mă gîndesc la alte lucruri care să nu aibă 
legătură cu durerea și tu, în același timp, iar și iar, 
vorbeai și tot vorbeai de durere, de durere... și mă 
durea din ce în ce mai mult!”, 

Unii cred că a te așeza în zazen înseamnă să zbori 
și să uiţi de ceea ce ţi se întîmplă. Dar asta nu are de-a 
face cu zazen-ul. Unii dau drumul ia proiector, la un 
film, la video, acasă...și uită că-i dor picioarele, uită de 
toate. Zazen nu e așa. Nu aţi venit aici ca să urmăriți 
filmele voastre preferate pe video. Aţi venit pentru a vă 
deștepta, pentru a conștientiza. Permiteţi-mi atunci să 
vă scot din priză video-ul și să vă las așa, singuri față în 
față cu voi Înșivă. 

Cel. de-al doilea Adevăr Nobil despre care ne-a 
vorbit Buddha se leagă de originea durerii, lucru pe 
care trebuie să-l studiem în profunzime. Nu e vorba de 
a învăţa ceva pe de rost. Trebuie ca fiecare dintre noi 
să se întrebe care este cauza durerii și suferinței. 
Fiecare dintre noi trebuie să-și înfrunte propria durere 
și cauzele ei. Pentru asta avem nevoie de o anumită 

detașare față de durere. Pentru a o înțelege, e nevoie 
să ne detașăm de ea. 

Care este cauza suferinței mele, a durerii pe care o 
simt aici și acum? Există multe moduri de a îndepărta 
conștiința de cauza durerii noastre. Cel mai des întîlnit 
este să credem că durerea este provocată de factori 
externi, care nu au legătură cu noi înșine, cu mintea 
noastră. 

Buddha Shakyamuni ne-a învățat că durerea are 
diferite nivele cauzale, dar că toate se află în mintea 
noastră. La un nivel mai superficial, dorința este cauza 
durerii. Ceea ce nu înseamnă că dorinţa ar fi un lucru 
rău din perspectivă budistă. E pur și simplu inutil: 
dinamica dorinței nu aduce niciodată adevărata 
mulțumire. 

Ce simţim atunci cînd ne dorim ceva? Simţim că 
acel lucru pe care-l dorim ne lipsește. 

Ce înseamnă că ne lipsește? Adică, în interiorul 
limitelor ego-ului nostru, lipsesc lucruri, nu se află 
totul, la locul lui, acolo. Ego-ul nostru se crede a fi 
Totul, dar, în realitate, știe că de fapt el nu reprezintă 
Totul. De aceea, în nebunia lui, încearcă să ajungă să 
fie Totul. Cum? Prin intermediul dorinţei. Prin dorinţă 
încercăm să punem stăpinire pe Celălalt, pe ceea ce se 
află dincolo de noi înșine. Încercăm să luăm un lucru și 
să-l punem înăuntru. Atunci cînd reușim, sau credem 
că am reușit, numim lucrul respectiv „al meu“. Totuși, 
această dinamică nu are sfirșit. Este un cerc vicios. Se 
spune că suntem cu atît mai nefericiti cu cît ne dorim 
mai multe lucruri. 

Cauza durerii noastre celei mai acute este profundă 
și neclară. În Budism se numește „neștiință“, adică o 
neclaritate a conștiinței noastre, care ne face să ne 
vedem ca entităţi izolate, individuale, separate de restul 
Cosmosului. Toată truda noastră în viață, orice am 
face, chiar. dacă o știm sau nu, se îndreaptă spre de- 
pășirea acestei separări. Ceea ce vrem de fapt este să 
scăpăm de limitările individualităţii noastre. Adevărata 
nemurire aceasta este: depășirea limitelor ego-ului, a 
existenţei sale finite, a limitărilor individuale. Tot ceea 
ce facem în viață are drept scop doar depășirea acestei 
izolări. Cauza principală a anxietăţii noastre existenţiale 
aceasta este. Toate celelalte lucruri sunt doar beculeţe 
colorate care se sting și se aprind, dureri care apar și 
dispar, neplăceri care vin și trec. Aici e cauza 
fundamentală a durerii celei mai profunde. 

Buddha Shakyamuni a spus: 

„Nu urmaţi învățăturile mele pur și simplu. Nu le 
luaţi de bune. Trăiţi-le voi înșivă!” 

Astfel putem fi budiști, În acest mod urmează un 
budist pașii lui Buddha: nu învaţă pe de rost ceea ce stă 
scris în sutre și în Scrieri și atît, ci experimentează toate 
acestea cu întreaga sa ființă. E ridicol să spui „sunt 
budist“. Ceea ce face un budist adevărat e să exploreze 
ce a explorat și Buddha, adică să urmeze pașii celor 
asemenea lui Buddha și ai maeștrilor transmisiunii, 
exact ce facem și noi aici în timpul zazen-ului. învăţăm 
să ne adîncim în noi înșine, să ne explorăm, să ne 
cunoaștem, devenim intimi cu noi înșine. 

Vreau să vă spun că, atunci cînd cineva începe 
explorarea, e normal să întilnească multă, foarte multă 

durere. Energia acestei dureri este cea care v-a adus 
aici. Disperarea produsă de durere îl impulsionează pe 
explorator. 

Ne aflăm aici pentru că ne-am dat seama că niciun 
drog, legal sau ilegal, nu reușește să ne aline durerea 
existenţială și căutăm acum alte căi. Calea zenului este 
una bună pentru a descoperi ce naiba e și chestia asta 
cu „ego-ul“. 

„Ego“ este cuvîntul pe care îl folosim cel mai des, 
deși habar nu avem ce încercăm de fapt să spunem. Ce 
înseamnă ego? Pe care dintre cele 100 000 de per- 
soane din interiorul meu o numesc astfel? În. spatele 
ego-ului nu există un singur personaj, deși eu încerc să 
păstrez aparențele. Eu, de exemplu, încerc să mențin 
aspectul de maestru zen. Încerc să-mi fac treaba bine, 
dar nu mă cred, vreau să spun că eu nu mă percep ca 
maestru zen. În mine există 100 000 de personaje, 
cum ar fi iubitorul de muzica sa/sa, consumatorul de 
plante halucinogene, obsedatul sexual... Care dintre 
toate aceste „ego-uri” sunt eu? În cazul meu, adevărul 
e că nu-mi este foarte clar. Am aici toate cele 100.000 
de personaje, care se ceartă între ele pentru a vedea 
care poate rămîne cu denumirea de origine și cu 
numele mărcii „eu“. În timpul zazen-ului, capul îmi 
este, uneori, o oală plină de greieri. Fiecare personaj 
vrea un lucru diferit. Unele îmi spun ceva, altele 
altceva. Unul îmi spune să rămîn, altul să plec. Unul 
spune: „Ce faci aici? Du-te la plajă!“. Printre personaje 
mai este și piosul, apoi afurisitul de vinovat, etc. 

Cine sunt eu? Bună întrebare! Cum m-aș defini eu, 
pe mine însumi? 

Înalt. Scund. Cu un nivel mediu de cultură. Fiul unor 
muncitori. Profesor universitar. 

Cum am putea defini ceea ce suntem? Și, lucrul cel 
mai interesant: unde terminăm și de unde începem? 
Unde începe ego-ul și unde se termină? Dacă ego-ul 
este real, atunci frontierele dintre ego și tot ceea ce nu 
este ego (non ego) trebuie să fie bine definite. Pentru 
că dacă nu știm bine care sunt frontierele ego-ului, 
cum putem decide că suntem un asemenea ego? 

Credem că suntem un ego independent și credem 
în independenţa ego-ului. Aici doar visăm! Faţă de ce 
suntem independenţi? Oare poate vreunul dintre noi să 
trăiască doar cu el însuși, prin el însuși, în sine însuși? 
Nu. Depindem de ceilalți pentru a exista, depindem de 
apă, de cer, de pămînt, de foc, de toate ființele vii cu 
care coexistăm. Ego-ul individual și independent, 
despre care credem că suntem, are nevoie de ceilalți, 
de cei care sunt în afara lui, de cei care nu sunt ego, 
pentru a coexista. E ca o poveste. Suntem prinși într-o 
poveste. Cine poate să creadă cu adevărat în ea? 
Pentru ce ne străduim atît să o apărăm? De ce ne 
străduim atît să apărăm acest eu?, dacă nici măcar-nu 
avem idee ce este el! Suntem asemenea unui nebun 
care nu știe că e nebun. Suntem nebuni și credem că 
suntem înţelepţi. Bineînţeles că e vorba despre o ne- 
bunie susținută în mod democratic de către majoritate 
(multe risete)! E o nebunie democratică! 

Cînd practicăm Calea zen-ului trebuie să aban- 
donăm majoritatea democratică și să devenim prota- 
goniștii unici ai propriilor noastre istorii, adică să facem 
propriile investigaţii și explorări. Trebuie să ne punem 

întrebările fundamentale pe care și le-au pus toți băr- 
bații și toate femeile omenirii, care au căutat Adevărul. 
Însă e necesar să știm dacă dorim realmente să aflăm 
adevărul sau ne mulțumim cu un substitut care ne 
permite să continuăm să fim narcotizați. 

Eliminarea. durerii începe „prin acceptarea ei. Nu 
trebuie să încercăm să o dám la o parte sau să o 
ascundem sub covor și șă o lăsăm acolo bine acoperită. 
Atunci cînd ne așezăm în zazen ne simţim. Nu am venit 
aici ca să ne minţim. Privim în noi înșine și vedem ce e 
acolo. În acest moment trebuie să respirăm amplu și 
profund și să lăsăm aerul curat să ne pătrundă. Ne 
conectăm cu pămîntul asemenea rădăcinilor unui 
copac. Lăsăm energia pămîntului să ne pătrundă. În- 
dreptăm bine coloana vertebrală și ne deschidem total 
spre influența cerului. și atunci fluxul de energie 
universală, cosmică, pătrunde în noi prin intermediul 
respirației, ne însânătoșește și-i dă viață corpului și 
minţii noastre. Aceasta este dăruirea. Acestor lucruri 
trebuie să ne dăruim. Fiecare dintre noi să dăruiască 
ceea ce are: cel care are veselie, să o dăruiască, cel care 
aduce cu sine durere, să i-o dea cosmosului. Dacă te 
doare, dă-i drumul durerii! 

Pare o glumă, o șotie, dar nu e așa. E foarte simplu: 
cînd întorc capul spre stînga, percep un peisaj; dacă-l 
întorc spre dreapta, peisajul e diferit. Minunat! 

Multe dintre durerile pe care le purtăm cu noi nu ne 
aparțin. Sunt ale părinţilor noștri. Ei ni le-au transmis 
pentru că nu știau cum să procedeze. Ne-au spus: 
„Uite, fiule, ia toate acestea (multe risete)!“. Și iată cum 
mergem noi acum cu sacul plin cu durerile mamei 

noastre, ale tatălui, unchiului, surorii noastre...(risete, 
foarte multe risete). „Și, în plus, toate aceste dureri le 
numim „al meu“! 

Putem recunoaște că în cîmpul conștiinței noastre a 
apărut o senzaţie dureroasă. Bine, de acord, dar de ce-i 
spunem acestei senzaţii „a noastră“? Avem aici o 
problemă de identificare. Ne identificăm cu durerea pe 
care o experimentăm. Ştiţi cum se numește identifi- 
carea cu durerea? Masochism! Suntem. niște maso- 
chiști! (rîsete), Uneori povestea vieții noastre este aceea 
a unui masochist care se identifică durerilor pe care 
le-a trăit de-a lungul timpului sau pe care le trăiește 
acum. 

Și atunci, de ce nu ne identificăm cu acea lumină 
care ne permite să vedem că aceasta este o senzaţie de 
durere? Dacă nu ar fi lumina conștiinței nici n-am avea 
habar de senzațiile pe care le avem. E o problemă de 
identificare. 

Marele poet spaniol Antonio Machado, a scris: 

„Aveam în inimă 

Spinul unei pasiuni 

Într-o zi să-l scot am reușit 

Și inima nu mi-o mai simt. 

Oh, dulce spin auriu 

Ce n-aș da să te pot simţi 

În inimă înfipt să fii.” 

Uneori chiar așa suntem. Ne spunem: „Dacă îmi 
pierd toate durerile, traumele, nevrozele, ce se va 
întîmpla cu mine?” (Risete). Dacă ne identificăm cu 
durerea, în fiecare zi, vom suferi mai mult. Dacă ne 
identificăm ego-ul cu subiectul care suferă durerea, în 

mod automat ne atașăm de durere. Pare incredibil. 
Cum putem să ne atașăm de durere? Dacă durerea 
dispare, la fel se întîmplă și cu ego-ul care o suferă. 
Poate surveni, atunci, o criză de identitate. Ne poate fi 
dor de ceva și, din acest motiv, să reproducem cauzele 
durerii pentru ca ego-ul care suferă să continue să 
existe. 

Calea lui Buddha ne învaţă să dizolvăm durerea și 
cauzele sale, ceea ce implică dizolvarea iluziei eului. 
Zazen-ul înseamnă o dăruire totală de sine. Dăruim 
totul cosmosului. Ne abandonăm! Zazen-ul este un act 
de abandonare, de iubire față de noi înșine, față de 
ceea ce suntem cu adevărat. Din iubire față de Fiinţa 
pe care o reprezentăm ne așezăm, ne dăruim, uităm 


totul, absolut totul, inclusiv faptul că practicăm zazen 


sau că avem un cap deasupra umerilor. Acesta este 
zazen-ul propovăduit de cei asemenea lui Buddha și de 
Patriarhii Transmiterii. Aceasta este calea deșteptării, 
pe care multe persoane au urmat-o și au realizat-o. 


Teish6, aprilie 1996 

Dragi prieteni întru Dharma, este un semn bun 
faptul că ne-am reunit aici, în această perioadă, pentru 
a sărbători împreună sfîrșitul unui ciclu vital și începutul 
altuia. Un an moare, altul se naște. Ca întotdeauna, 
viață și moarte, moarte și viață, sunt inseparabile. 

În acest an, pentru prima oară, vom avea parte de 
o ceremonie amplă și completă, de sfîrșit de an. Este 
vorba despre o practică inițiatică, un ritual de puri- 
ficare, de moarte, de renaștere. De aceea, putem să ne 
simţim foarte fericiți pentru că suntem cu toții aici în 
acest loc sfint care este Lumina cea Senină, în aceste 
circumstanţe propice pentru a sărbători acest ritual și a 
avea parte de o experienţă spirituală profundă. 

În mod tradiţional, în lumea budistă japoneză, în 
ziua de 31 decembrie are loc ceremonia celor 108 
lovituri ale marelui clopot (o-bonsho). Aceste 108 
lovituri simbolizează cele 108 bonno-uri sau nebunii, 
care zi de zi ne asaltează mintea perturbînd-o, gene- 
rînd durere, suferinţă și ignoranță. Ceremonia e una de 
exorcizare: este vorba de a elimina, de a ne elibera de 
aceste 108 nebunii, de aceste 108 puncte de vedere 
greșite și diforme. 

O sută opt este un număr simbolic. Se referă la o 
cantitate imensă. Într-un poem se spune că în fiecare 
zi, de dimineaţa pînă seara, creăm 84000 de bonno-uri, 
84000 de lumi iluzorii, 84000 de percepții iluzorii, 
diforme. 

Dacă facem calculul, șapte zile pe săptămînă în- 
mutit cu patru săptămîni pe lună, ori 12 luni pe an, 
rezultă un număr extraordinar. E ca și cum am trăi 
încontinuu prinși într-o rețea de mărăcini care ne 
rănesc, între braţele unei plante carnivore care ne 
absoarbe, zi după zi, energia vitală. 

Esenţa ritualului de sfirsit de an nu este altceva 
decît exorcizarea acestor nenumărate bonno-uri pe 
care le-am creat de-a lungul anului. Să le recunoaștem. 
Să le purificăm. Să ne conectăm cu puritatea naturii 
noastre originale și, pornind de la această inocenţă a 
inimii noastre, să intrăm, din nou, Într-o viață nouă. 

Astfel, odată cu moartea a tot ceea ce este vechi, 
putem încheia un ciclu și, prin nașterea a ceva nou, 
putem începe un altul. Conștiinţa ciclurilor este foarte 
importantă în viaţa ființelor umane. Din antichitate, 
culturile cele mai înțelepte au trăit avînd o concepţie 
ciclică asupra timpului, ce reiese din observarea naturii. 
Natura urmează un ritm ciclic, evoluează în cicluri prin 
mișcarea astrelor, a mareelor, a recoltelor sau a vieţii 
umane în sine. Naștere, copilărie, tinerețe, maturitate, 
bătrîneţe, moarte și din nou naștere. 

În epoca modernă s-a impus o concepţie liniară 
asupra timpului, conform căreia timpul avansează din 
trecut spre viitor, trecînd prin momentul prezent. 

Cultura în care trăim are încredere în progres, ce 
este asemenea paradisului la care aspiră multă lume. În 
acest fel, mulţi devin sclavi ai timpului. 

Totuși, privind cu proprii ochi, observăm că tot ceea 
ce se naște, se dezvoltă, degenerează și moare. La fel 
și iluziile noastre se nasc, cresc, explodează și dispar. 
Tot așa și bonno-urile, nebuniile, obsesiile, orbirile, 
prejudecățile și judecăţile noastre de valoare se nasc și 
pun, apoi, stăpînire pe cîmpul conștiinței pentru ca, 
mai devreme sau mai tîrziu, să dispară. 

Această ceremonie de sfîrșit de an reprezintă o 
reflectare profundă asupra karmei pe care am gene- 
rat-o în anul care a trecut. Este o recapitulare a ceea ce 
am trăit de-a lungul acestui an, în așa fel încît, odată 
cu încheierea anului, să putem lăsa să dispară tot ceea 
ce ne-a provocat durere, toate acţiunile, cuvintele sau 
gîndurile care ne-au provocat durere nouă sau 
semenilor noștri. De multe ori, nu suntem conștienți de 
influența pe care gîndurile, cuvintele și activităţile 
noastre o au asupra noastră și a celorlalţi. Din acest 
motiv, am generat durere în noi înșine și în ceilalți. 
Acum, acest ciclu se încheie. De aceea, cu scopul de a 
putea începe noul ciclu purificați de karma rea din 
trecut, este important să conștientizăm karma greșită, 
greșelile pe care le-am făcut de-a lungul timpului care 
a trecut. 

În timpul ceremoniei de sfîrșit de an, în șoaptă sau 
cu voce tare, putem să arătăm că am recunoscut 
această karmă negativă și să cerem iertare, cu toată 
sinceritatea și din toată inima tuturor. ființelor asupra 
cărora s-au abătut efectele neștiinței noastre. Putem 

de asemenea să ne arătăm hotărîrea de a continua să 
trăim conform minunatei căi a lui Buddha la sfîrșitul 
căreia scopul venirii noastre pe lume va putea fi în 
întregime atins. 

Ceremonia de sfîrșit de an seamănă mult cu cea de 
Rzaku Fusatsu, o ceremonie de confesiune, de purifi- 
care și reînnoire a jurămintelor, deși aceasta, de sfirșit 
de an, este mult mai amplă și mai puternică. În timpul 
acestei ceremonii fiecare poate practica actul de 
confesiune cu voce tare. Putem manifesta în fața 
acestei Sangha principalele greșeli sau atitudini greșite 
pe care le-am menţinut de-a lungul anului. Le putem 
cere iertare celorlalți membri din Sangha prezentă, ca 
și altora care sunt absenţi, altor ființe, pentru suferința 

“și durerea pe care le-am pricinuit-o. Trebuie să ne 
simţim cu adevărat norocoși de a avea o ocazie ca 
aceasta în care ne putem exprima din profunzimile 
inimii noastre, purificaţi de tot felul de emoţii dăună- 
toare și veninoase. 

Este un moment propice pentru a ne împăca cu noi 
înșine și cu toate existențele cosmosului. Este un mo- 
ment care seamănă mult cu acela pe care-l vom trăi în 
clipa morţii noastre. Acum, cît încă suntem în viaţă, 
putem practica astfel. 

După această confesiune publică, dar nu obliga- 
torie, recităm strofa confesiunii: 

„Pe toate acţiunile pe care le-am făcut în trecut, 
născute din aviditate, ură, ignoranță, produse de con- 
știința, gura și corpul meu, de această karmă negativă, 
le conștientizez acum și aici“. 

Apoi cel care oficiază ceremonia efectuează ritualul 
purificării prin intermediul apei și focului pentru ca apoi 
să binecuvînteze cu această apă purificată fiecare corp, 
fiecare minte și fiecare spirit, astfel încît toţi să ne 
eliberăm de greșelile trecutului și să răminem. conectaţi 
cu puritatea noastră originală, cu adevărata esență a 
minţii și inimii noastre. 

Prin purificarea de greșeală vine conștientizarea: ne 
deșteptăm la faptul că natura noastră este mereu pură, 
că nu poate fi pătată nici măcar de conceptele de 
puritate 'sau impuritate. Ne deșteptăm asupra faptului 
că inima noastră este în mod autentic inocentă. Umbra 
greșelii nu poate ascunde lumina iubirii esenţiale care 
strălucește fără oprire. În acest fel, intrînd în contact cu 
inocenţa noastră, ne găsim dispuși să dăm frîu liber 
aspiraţiei noastre naturale spre bunăstarea și fericirea 
proprii și ale celorlalți. 

Recităm: 

„În această lume iluzorie înflorim fără pată, 

Asemenea florii de lotus din apele noroioase. 

În faţa naturii noastre de Buddha, pură și limitată 

Ne înclinăm, adîncindu-ne În ea.” 


Vă sfătuiesc ca, de acum pînă în momentul în care 
începe ceremonia, să efectuaţi o muncă de introspec- 
ție, de recapitulare. Ce a însemnat anul acesta pentru 
voi, în ce direcţii v-aţi canalizat energia, ce atitudini ați 
adoptat, cum aţi reacționat în faţa diferitelor situații 
din viața voastră, care au fost lucrurile cele mai semni- 
ficative care vi s-au întîmplat? 

Luaţi cunoștință de vorbele grosolane pe care le-aţi 
spus, de criticile nemiloase, de emoţiile viscerale, de 
ură, de resentimente, de dorinţa de răzbunare, de dis- 
tructivitatea sau autodistructivitatea pe care le-aţi trăit. 

Conștientizaţi influenţa pe care această karma o are 
asupra vieții voastre. Practicaţi o confesiune profundă 
și sinceră din profunzimile liniștii voastre interioare. 
Aduceţi în lumina conștiinței momentele cele mai 
importante din viaţa voastră. În acest fel ceremonia din 
ziua de 31, de la orele 11 noaptea va fi mult mai 
eficientă. Nu este vorba de sporirea unui posibil senti- 
ment de vinovăţie. În timpul acestei ceremonii trebuie 
să ne eliberăm atît de greșeală cît și de vină. Este vorba 
de a ne recunoaște inocenta originală. 

Mai întîi ne recunoaștem greșelile, apoi le aban- 
donăm. Această ceremonie este o mișcare a cîrmei 

care ne ajută să menţinem direcţia exactă pe care 
dorim să i-o dăm existenţei noastre. 

Greșeala aparține oamenilor, rectificarea, celor 
înţelepţi. 

Această ceremonie, realizată în ultimele minute ale 
anului este un act de putere, de transformare, de 
transmutare a energiei prin intermediul forței iubirii și 
al lucidităţii înțelepciunii. 

La intrare, ne purificăm motivaţia prin intermediul 
fumului de tămiie. Apoi recităm puternicul Daihi Shin 
Darani, literalmente: darani-ul Măreţei Fiinţe Miloase. 
Invocăm compasiunea, înțelepciunea celor asemenea 
lui Buddha, celor ce sunt Bodisatva, Mahasatva precum 
și a Patriarhilor. Ne arătăm veneraţia față de toate 

ființele de lumină care au păstrat și transmis torța de-a 
lungul generaţiilor și continentelor. Ne recunoaștem 
greșelile cu voce tare și facem acest lucru în fața 
propriei conștiințe, în faţa conștiinței celor care ne sunt 
frați pe acest drum, a conștiinței maestrului și a celei 
iluminate a Buddha si Bodisatva. | 

Ne recunoaștem greșelile, înțelegind că au fost 
doar atît: greșeli de calcul, rod al neștiinței noastre. 
Prin. intermediul apei purificăm trecutul, purificăm 
rădăcinile greșelii pentru ca, în final, să ne conectăm cu 
puritatea originală a naturii noastre. 

Natura noastră originală e mereu pură și nu poate 
fi pătată nici măcar de conceptele de puritate sau 
impuritate. Ce înseamnă puritatea? Dar impuritatea? 
Mintea noastră este cea care creează noțiunea de im- 
puritate. De aceea, dat fiind faptul că mintea noastră a 
generat noţiunea de impuritate, trebuie să o generăm 
și pe cea de puritate. A purifica mintea nu înseamnă 
decît să ne trezim ca dintr-un somn și dăm seama de 
faptul că, de fapt, mintea noastră nu a devenit nicio- 
dată impură. Să ne purificăm mintea înseamnă de fapt 
să o readucem la conștiința purității sale originale, 
numită astfel deoarece, în mod original, ea nu este 
contaminată de conceptele de impuritate sau puritate. 

În continuare, recităm cîntarea victoriei, a ființei 
care s-a întors la căminul său iniţial, a celui asemenea 
lui Buddha, care și se recunoaște ca atare, a luminii și 
compasiunii. Recităm Maja Prajna Paramita de treizeci 
și trei de ori, învîrtindu-ne în sensul acelor de ceasornic 
în jurul altarului central, altar ce reprezintă axul lumii. 

Facem o sută opt tururi complete. Generăm un vîrtej 
de energie. Facem o gaură în spațiu-timp. Perforăm 
densitatea materiei și percepțiile noastre limitate. $i, 
prin această gaură, sărim din aici și acum în eternitatea 
lipsei timpului. Făcînd acest lucru absorbim întreaga 
karmă negativă a rudelor noastre, a prietenilor, a 
cunoștințelor... întreaga karmă negativă a acelora pe 
care i-am întîlnit de-a lungul acestui an, acestei vieți 
sau a tuturor vieților trecute. Ca și cum am fi un burete, 


absorbim în noi înșine întreaga întunecare din lume și i 


o aruncăm prin acest virtej de energie, generînd o 
purificare energetică globală: suferința acelora care, 
într-o noapte ca aceasta, trăiesc închiși în temnita 
singurătăţii; suferința celor care ispășesc pedepse în 
închisoare, a celor paralizaţi, a bolnavilor, a muri- 
bunzilor, a celor ce trăiesc departe de cei pe care-i 
iubesc; a celor care cad în samsara prin intermediul 
alcoolului, al drogurilor, sexului; suferința celor care 
trăiesc prinși în itele. puterii, a celor care trăiesc în 
foamete și mizerie, a celor care nu au un acoperiș 
deasupra capului, a celor ce sunt paria și care trăiesc în 
iadul nenorocirii lor și a bogătașilor ce trăiesc în 
infernul bogăției lor... 

Absorbim întreaga suferință a omenirii. O atragem 
mental. în acest loc, în acest moment, pentru ca acest 
vîrtej de energie, graţie puterii credinţei noastre, să o 
poată transforma în nectarul păcii și fericirii. 

Ceea ce vă propun nu este un ritual protocolar, nici 
unul automat, ci o autentică muncă de alchimist, 

depusă în vederea. transformării, în cursul căreia vom 
forma un lanţ în care fiecare verigă este importantă. 

În același timp în care ne aruncăm în acest virtej de 
energie întreaga karmă negativă, purificînd-o, fiecare 
dintre noi va merge și va lovi taiko-ul (o tobă mare) o 
singură dată, sau de două sau trei ori, pînă cînd se vor 
completa cele 108 lovituri, unul pentru fiecare rotire. 
Prin intermediul sunetului puternic al aspirației noastre 
către Binele Universal, vom închide pentru totdeauna 
poarta suferinței generate de-a lungul anului parcurs. 

Credinţa înseamnă putere. Lumea în care trăim, 
oricare ar fi, este menţinută prin credința noastră, doar 
prin ea. Credința noastră este cea care susține, cea 
care generează realitatea pe care o percepem. Lăsaţi 
credința să pornească din profunzimile inimii voastre. 
Credinţa în bine; în înțelepciune și în compasiune, în 
propria noastră putere de a transforma și a redirec- 
ționa viața voastră pe drumul cel bun, ca fii ai cerului și 
pămîntului care suntem; încrederea în acea magnifică 
istorie epică care este istoria noastră actuală, în care 
noi înșine suntem eroul sau eroina. 

Odată conectaţi cu puritatea diamantină a propriei 
inimi, după ce am eliminat otrava din corp și minte, 
după ce am exorcizat răul, vom fi într-o stare propice 
pentru a ne refugia în cele trei comori cu tot sufletul. 
Sub protecţia celor trei comori ne vom simți în stare să 
redefinim liniile esenţiale ale existenței noastre. 
Datorită celor trei precepte pure și celor zece precepte 
fundamentale vom fi în stare să răspîndim lumina și 
compasiunea generate, pînă în infinit, prin intermediul 


89 


DOKUSHO VILLALBA 


formulării celor patru jurăminte de Bodisatva și, în final, 
vom recita cele Zece Versuri din Bodisatva-Kanzeon; 


„Veneraţie celui care e Bodisatva Kanzeon. 
Veneraţie lui Buddha. 

Buddha este cauza. 

Buddha e efectul. 

Din cele Trei Comori pornește Nirvana imaculată. 
În fiecare dimineață gîndul nostru e la Kanzeon. 
În fiecare seară gîndul nostru e la Kanzeon. 
Fiecare gînd provine din Mintea Unică. 

Fiecare gînd e Mintea Unică. “ 


Ca o concluzie a ceremoniei, oferim meritele acestei 
practici tuturor existenţelor. Oferim aurul pur care s-a 
cristalizat de-a lungul muncii noastre anterioare. 

Aceasta este calea lui Bodisatva: să absorbim, ase- 
menea unui burete, obscuritatea din lume, pentru a o 
recicla, prin intermediul unui efort de alchimie internă, 
și a o putea reda lumii, transformată în apă proaspătă, 
limpede. Aceasta este baza ecologiei spirituale. 

Miine, treizeci și unu decembrie, vom contribui, așa- 
dar, în mod decisiv la purificarea ecologică a planetei. 

Sper ca, din acest moment și pînă miine, să folosiți 
acest timp pentru a reflecta asupra anului trecut, ca o 
pregătire și maturizare. Generaţi dispoziția corporală, 
emoţională, mentală și spirituală potrivită pentru 
această ceremonie. Nu e vorba de un joc sau, în orice 
caz, este un joc foarte serios. 

Să profităm de această ocazie, pentru a abandona 
veche piele, odată cu anul care moare. 

Credinţa ne este singura putere. 
Hotărirea este singura noastră forță. 


Fie ca toate ființele de lumină să ne ajute să 


spunem și să trăim: 
Un an nou, o nouă viaţă! 


Kusen, 30 decembrie 1994 

Este zazen-ul o activitate sau o non-activitate? 

Într-un templu zen activităţile sunt prestabilite de 
dimineața pînă seara: trezire, spălare pe faţă, îmbră- 
care, spălare pe dinţi, zazen, ceremonie, mincare, 
samu, odihnă, studiu, somn... 

În timpul practicii noastre zilnice, cine acționează, 
cine practică? Ce înseamnă să acționezi, să practici, să 
faci, să muncești? Cine muncește? Cine face zazen? Ce 
înseamnă să faci zazen? 

Maestrul Menzan Zuiho scrie în Jijuyu Zanmai*: 


„Să te așezi în zazen shikantaza, înseamnă să nu 
faci niciun efort mental; să nu sporești obscurita- 
tea,discriminarea, atașamentul sau respingerea”. 


Ce înseamnă să te așezi în zazen și să nu faci abso- 
lut nimic? 


5 Jijuyu Zanmai — Lumina clară a ființei 

Zazen-ul în timpul căruia nu facem nimic este treap- 
ta cea mai înaltă, adevăratul zazen, adevăratul 
samadhi al celor asemenea lui Buddha și Patriarhilor. 

Eihei Dôgen a spus: 

„Să nu vă doriţi să ajungeţi să fiți Buddha. Nu în- 
cercaţi să vă eliberaţi de iluzie. Să nu doriți să atingeți 
iluminarea. Nu fiţi nici contra nici pentru nimic, orice ar 
fi...” 

Graţie acestei atitudini, practicate și continuate nu 
doar în timpul zazen-ului, ci și în viața cotidiană, e ca și 
cum, puţin cîte puţin, vălurile iluziei cad și adevărata 
realitate ne apare în fața ochilor. În acest fel lumina 
naturii noastre esenţiale, Dharma, apare așa cum este 
în realitate. Astfel, treptat, iese la iveală ceea ce suntem 
cu adevărat, lumina clară a naturii noastre originale. 

Dôgen și-a numit Marea Experienţă „Shin Jin Datsu 
Raku“, abandonarea corpului și a minții. În timpul 
acestei experienţe corpul și mintea cad asemenea unor 
zdrenţe, cele care acoperă adevărata strălucire a ființei 
noastre. 

Maestrul Yoka Daishi, în Shodoka, scrie: 


„Oricine deţine această perlă minunată în interiorul 
său, însă ea este ascunsă de zdrenţele trupului și ale 
minţii“. 


Identificarea oarbă pe care o avem cu corpul și min- 
tea este cea care ne împiedică să ne realizăm ade- 
vărata. identitate, cea care nici nu se naște, nici nu 
moare, care e reală în noi înșine. 

În timpul zazen-ului putem observa cu atenție cum | 


funcționează mintea noastră obișnuită: cum îi funcțio- 
nează legăturile cu acest corp; cum funcționează ata- 


șamentele și respingerea. Activitatea iluzorie a minţii E 


obișnuite e cea care acţionează asemenea unui văl. 
Primul văl e format din senzaţii. Conștiinţele sen- 
zoriale sunt cele. care vehiculează informaţia senzo- 


rială: frig sau căldură, plăcut sau neplăcut, durere sau j 


plăcere, stare bună sau proastă... 

Senzaţiile sunt procesate, modificate, manipulate 
de către mintea noastră discriminatoare, care, în plus, 
încarcă emoţional conţinutul acestor informaţii. Ea este 
cea care împarte de la început fluxul de senzaţii pe care 
le consideră corespunzătoare corpului. Conștiința de a 
fi corp e alimentată de senzaţii. De fapt, natura 
corpului e pur mentală. Ceea ce numim „corporalitate” 
nu e decit un concept mental, de vreme ce natura 


senzaţiilor este esențialmente mentală. Datorită minţii 


știm, sau credem că știm, că simțim sau nu ficatul, 
stomacul, plăminii, picioarele... Ceea ce numim „corpul 
nostru“ nu e mai mult decît un cumul de senzații, de 
concepţii mentale. 

Cu toate acestea, îi atribuim corpului o realitate 
obiectivă, densitate, materialitate, corporalitate, pe 
cînd el nu este decît fructul activităţii mentale 
subiective. 

Senzațţiile, concepţiile mentale, sunt văluri care as- 
cund adevărata realitate a Ființei noastre. Trebuie să ne 
dăm seama că aceste concepţii mentale nu au apărut 
în mod spontan, ci că sunt fructul unei karme ample pe 
care am moștenit-o, karmă ce nu e altceva decit 

informaţie conținută în conștiința Alaya, sau un 
depozit-inconștient, atit individual cît și cosmic. 

Conștiinţa noastră de a fi aici și acum, exact așa 
cum simţim că suntem, este fructul unui îndelung 
proces de maturizare a unor semințe karmice din 
inconştientul cosmic. Concepţia noastră, gestația, naș- 
terea, copilăria, toţi anii pe care i-am trăit în aceasta 
viață pînă acum, inclusiv percepţia noastră actuală, 
reprezintă viitorul karmei din trecut. 

Conștiinţa Alaya, cu multiplele ei nivele de profun- 
zime, este un alt văl gros care ne ascunde adevărata 
natură a Fiinţei noastre. 

Diferitele nivele de conștiință acţionează fără înce- 
tare — conștiința Alaya, cea care conștientizează 
ego-ului și conceptul de „al meu”, conștiința ce dis- 
tinge între elemente, precum și conștiințele senzoriale. 
încontinuu experimentăm senzații, le procesăm și le 
transformăm în percepții, generînd gînduri, emoții, 
puncte de vedere, respingeri și ataşamente... 

Mintea noastră obișnuită funcționează fără oprire, 
ca o moară care se învirte încontinuu, fără să se opreas- 
că vreodată, fiind baza însăși a caracterului aparent 
solid al corpului nostru, precum și a continuității 
noastre în spaţiu și timp. Inclusiv atunci cînd încetăm 
activitatea fizică și ne așezăm în zazen, mintea, care 
este substratul întregii noastre activității zilnice, nu 
încetează să funcţioneze. E ca și cum am trăi încon- 
tinuu sub un cer înnorat și poate. deveni obsesiv, 
dureros. De aceea apare în noi o puternică dorință de 
a ieși din această situaţie, o aspirație de a găsi ade- 
vărata pace, liniște, o senzație de a ne întoarce, o data 

pentru totdeauna, la adevăratul nostru cămin, pentru: 


a ne odihni. 


Cînd adoptă forma unei dorințe obișnuite, această. i 
aspirație poate îngroșa și mai mult vălul și așa destul de - 
gros al neștiinţei noastre. Dorinţa compulsivă de auto- ] 
eliberare poate fi cauza unor consecințe ṣi mai grave. - 
Dorinţa oarbă de a ajunge să fim Buddha poate repre- i 
zenta un obstacol important în încercarea de a ne găsi | 
adevărata natură originală de vreme ce, de fapt, î 


suntem deja reprezentări ale lui Buddha. 


De aceea, Menzan Zuiho ne-a învăţat că nu trebuie i 
să sporim întunericul. Nu încerca să pleci sau să vii 4 
pentru a te elibera tocmai de aceste acţiuni, Nu adă- | 
uga discriminării tot discriminare. E imposibil să cal- j 
mezi mintea, în același timp în care o stimulezi și o j 
folosești pentru a atinge un lucru sau altul, oricare ar fi 4 


acesta. 


Învățătura pe care vi-o dau ar putea fi una plină de 
paradoxuri, dar trebuie să o înţelegem dincolo de j 
logica noastră obișnuită, dincolo de categoriile minții 


noastre logice obișnuite. Trebuie să înțelegem că odată 
ajunși aici, trecem într-o altă dimensiune. 

Atunci cînd nu facem absolut nimic, cînd ne dăruim 
mintea și corpul în întregime, treptat, mintea se 
calmează de la sine, vălurile cad singure. 

Atunci se manifestă ceea ce a fost mereu real, ceea 
ce nu am încetat niciodată să fim. De fapt, nu ne-am 
părăsit niciodată căminul original. Lumina Limpede a 
ființei noastre e aici, unde a fost mereu, strălucind prin 
vălul îngroșat de nori care a acoperit-o. Uneori, de-a 
lungul existenței noastre, avem parte de anumite 

momente privilegiate cînd vedem această Lumină Lim- 
pede. Citeodată, vălul gros de nori, format de activi- 
tatea minţii obișnuite, se deschide și, prin această des- 
chizătură, percepem strălucirea, frumuseţea și beati- 
tudinea adevăratei noastre Fiinţe. Sunt aceste expe- 
riențe de tip, satori sau de iluminare punctuală și 
spontană. Am întîlnit multe persoane care au avut 
parte de o experienţă de acest fel, lucru care este cît se 
poate de normal. 

Cu toate acestea, experiențele spontane de ilumi- 

-nare nu sunt de ajuns în parcurgerea căii zen. În plus, 
este necesar să le cultivăm în mod sistematic în așa fel 
încît, puţin cîte puţin, cerul naturii noastre originale să 
poată rămîne cît mai senin, cît mai mult timp posibil. În 
acest fel, putem ajunge să trăim mereu sub strălucirea 
Luminii Limpezi a Fiinţei noastre. Astfel putem ilumina 
și dizolva fiecare dintre colțurile întunecoase. 

Odată. ce Lumina Clară a Fiinţei ne-a deșteptat, 
trebuie să învăţăm să ne menţinem cît mai mult posibil 
în această stare de conștiință și, prin ea, să iluminăm și 
să observăm fiecare dintre colţișoareie întunecate pe 
care le avem. 

Maestrul Dôgen a scris: 

„Fără pată, 

În apa liniștită a spiritului 

Se reflectă luna plină. 

Chiar și valurile care se sparg 

Se transformă în lumină.” 

Versurile de mai sus exprimă o adevărată iluminare. 
Sub lumină, chiar și valurile (activitatea corpului și a 

minţii) care se ridică și se sparg de stînci se transformă 
în mii de picături de lumină. 

Unii cred că atunci cînd o persoană atinge ilu- 
minarea se transformă într-o ființă celestă. Totuși, 
karma e karma, iar consecinţele karmice ale trecutului 
continuă să se manifeste și în prezent. Chiar și în cazul 
unei persoane iluminate gîndurile nu încetează să 
apară, mintea nu se oprește din activitatea ei, dorin- 
tele, atașamentele, anxietatea, frica, senzațiile plăcute 
sau neplăcute, întreaga activitate a minţii obișnuite 
continuă să se manifeste. Diferenţa dintre o minte 


luminată și una obișnuită e că prima are puterea de a i 


transforma totul în lumină. 

Cînd ne așezăm în zazen, valurile activităţi noastre 
se sparg lovindu-se de corpul și mintea noastră, ce stau 
nemișcate. Cînd ne ancorăm în Lumina cea Limpede, 


ea transformă fiecare din gîndurile și senzațiile noastre 


în picături de lumină. 


Pentru a atinge această experiență e necesar să 7 
avem o încredere deosebită în propria noastră natură | 


originală, o încredere de nestăvilit în bunătatea, 


beatitudinea și strălucirea luminii adevăratului nostru 1 


spirit. 


Tocmai acestea sunt lucrurile pe care trebuie să le | 
actualizăm în fiecare moment în care practicăm zazen 


și în fiecare moment al vieţii cotidiene. 


Kusen, toamna lui 1994 

În limbajul Zen-ului iluminarea se opune iluziei, fiind 
așadar sinonimul deziluziei. 

Iluminarea înseamnă și deșteptare, ceea ce se 
opune somnului. l 

Lumea în care trăim astăzi, în care am trăit ieri, 
alaltăieri și în celelalte zile trecute, e un vis. Cuvintele 
pe care le citești acum reprezintă un fenomen oniric 
care se produce în somnul general al vieții tale. Deș- 
teptarea se opune somnului, e sfîrșitul lui. | 

Ce ni se întîmplă în timpul somnului? Considerăm 
anumite percepții sau experienţe ca fiind reale, cînd ele 
nu sunt decît iluzii. 

Prima condiţie pentru a ne trezi din somn este să ne 
dăm seama, să intuim, să presimțim că ceea ce trăim 
este un vis. Dacă aceste cuvinte nu trezesc în tine 
măcar un minim sentiment de credinţă, nu te vei putea 
trezi din somn. E adevărat că această credință e rară, 
dar există în interiorul fiecărei ființe umane. 

În general, credem în lucruri total opuse. De 
exemplu, credem în ego-ul nostru. Suntem foarte 
siguri că reprezentăm un ego sau cel puţin așa dăm 
impresia. Avem încredere în densitatea și consistenţa 

materiei. Cînd spunem că un lucru e real atingem ceva 
care are consistenţă, cum ar fi lemnul. Unii dintre voi 
lucrează zilele acestea cu tîrnăcopul și lopata. Credere 
în trăsăturile materiale ale tîrnăcopului, lopeţii, roabei, 
ale pămîntului pe care îl săpați și-l transportaţi. Vă 
simtiti rinichii, corpul, simţiți oboseala, efortul fizic. 
Sunteţi convinși că toate acestea sunt reale. Și da, sunt 
reale, la fel de reale ca o picătură de rouă sau ca un 
curcubeu... 

Lumea pe care o percepem nu e reală. E o creaţie a 
minţii noastre, o vizualizare materializată. Cît timp vom 


continua să considerăm aceste creaţii ale minţii noastre 4 
ca fiind realitatea absolută, nu ne vom putea trezi din 


somn. Vom putea să ne naștem, să creștem, să trăim și 
să murim de o mie de ori în realitatea iluzorie creată de 


mintea noastră, fără a găsi vreodată liniștea și pacea 4 


adevărate. Din fericire, putem să și ne trezim și să 
vedem adevărata realitate. | 

Experienţa trezirii din somn este cea pe care a 
trăit-o Buddha Shakyamuni sub copacul din Bodhi, 
într-o noapte cu lună plină din ultima lună a anului. De 
atunci mulţi sunt cei care, urmînd pașii lui Buddha, au 
ajuns la exact aceeași concluzie ca și el. 

Ce a înțeles Buddha? Că, de fapt, suntem o Lumină 
Limpede nenăscută și nestinsă, o ființă de lumină și 
bucurie care trăiește încontinuu în extazul plăcerii de a 
fi ceea ce este. 

Din punct de vedere al iluziei, calea lui Buddha este 
un drum de eliberare de stările infernale ale samsarei, 
o cale de acces spre pacea și plăcerea din Nirvana. 

Din punct de vedere al Nirvanei, calea lui Buddha 
este recunoașterea faptului că toate stările infernale 
ale samsarei nu există. Aceste cuvinte vă pot suna în 
urechi asemenea unor pietre aruncate într-un perete 
de sticlă și pot determina o reacţie puternică de 
respingere de ordin emoţional și mental. 

În acest caz vă puteţi spune că e vorba doar despre 
poezie, despre cuvinte frumoase. Vă puteți spune că, 
ceea ce e cu adevărat real, e acest corp obosit și 
îndurerat, așezat pe această pernă, anxietatea, starea 
de râu, durerea... 

Nu contează că apar aceste rezistențe. Poate că 
astăzi, acum, nu puteţi accepta această învăţătură. 
Chiar și așa, important e că aţi auzit-o măcar o dată 
sau de două ori și, cu altă ocazie — cînd, dintr-un 
motiv sau altul, credinţa vă va fi zdruncinată — 
învățătura de care vă vorbesc se va manifesta în 
deplinătatea sensului său real. 

Calea lui Buddha, în expresia sa cea mai înaltă, nu e 
altceva decît transmiterea și conștientizarea faptului că 
suntem reprezentări ale lui Buddha, de la originea fără 
de început a timpului și că lumea pe care o numim 
samsara , cea a iluziei, a suferinței, a luptelor și durerii, 
e la fel de ireală și efemeră ca un norișor de primăvară. 

Aceasta este esența experienţei avute de Buddha 
sub copacul Bodhi. Acesta este motivul central al 
credinţei, în drumul nostru. 

În noi toţi există o aspirație puternică spre Deștep- 
tare pentru că intuim cu toții că această viață este un 
vis. În același timp, în noi toţi există o tendință puter- 
nică de a continua să dormim, tendinţă care se 

manifestă asemenea unui impuls de a ne întoarce în 
uterul fericit al inconştientului, de a ne închide înă 


matricea propriului vis subiectiv. 


E necesar să facem lumină și să privim cu obiec-i 
tivitate aceste tendinţe regresive, să le identificâm și săi 
le lăsăm să treacă. În acest fel, vom putea să coni-. 
tinuăm să curățăm, să însănătoșim, să pătrundem în | 


profunzimile minţii noastre. 


Nu putem reprima tendințele regresive. E inutil să le | 
înfruntăm, să reprimăm sau să încercăm să ascundem | 
acele aspecte care sunt dificil de integrat. În acest | 
punct, onestitatea practicantului este cheia eliberării. | 
Putem să ne petrecem douăzeci sau treizeci de ani din 4 
viață înșelîindu-ne pe noi înșine în practicareaj 
zazen-ului. Onestitatea față de noi înșine este esenţială 3 


pe calea Zen-ului. 


Dacă practicăm regulat, sistematic, fiecare ședință 
de zazen ne va conduce spre un nivel mai profund al | 
inconștiinței noastre. Ne confruntăm fără încetare cu j 
noi conţinuturi. În acest fel, făcînd ordine în podul cu 3 
vechituri, iluminăm, treptat, locurile întunecoase, pînă 4 
cînd ajungem să ne întîlnim cu forța primordială care 
ne activează existența, cea care a făcut ca noi să ne i 


naștem, precum și cea care ne permite să continuăm 
să trăim, 

Forța aceasta a fost numită tanna de către Buddha 
Shakyamuni. Tanna reprezintă setea de existență, cea 
care se manifestă sub forma dorințelor, atașamentelor, 
respingerilor, anxietăţii, avariţiei. Setea de a fi trup, de 
a exista, de a avea senzații, stimuli, setea de iubire. 

Setea de viață este forța primordială care alimentează 
lipsa noastră de cunoaștere. 

Dacă trăim impulsionaţi numai de setea de exis- 
tentă, viaţa noastră se transformă cu adevărat în sufe- 
rință. Durere după durere, ne încărcăm cu suferință. 
Totuși, dacă avem răbdare și știm să vedem nașterea și 
dispariția fiecărui fenomen, dacă ne înarmăm cu o 
răbdare nesfîrșită, adică dacă învăţăm să ne detașăm 
de mișcările minţii noastre, ne vom da seama că aceas- 
tă sete de existență nu este altceva decît o aspirație 
puternică spre Absolut, spre Adevăr, spre Dumnezeu. 
O dorinţă imensă de a ne întoarce acasă. 

Zazen este experiența morții și în același timp cea'a 
nașterii. Murim în fața iluziei reprezentate de ceea ce 
credeam că suntem și ne naștem ca fruct al certitudinii 
referitoare la ceea ce suntem cu adevărat. Spada 
cunoașterii are două tăișuri: cu unul aduce moartea, cu 
celălalt dă viață. 

Deșteptarea e sfîrșitul tuturor viselor. Iluminarea 
propriei vieţi e o mare deziluzie de vreme ce iluzia și 
deziluzia nu pot coexista. 

Spada care aduce moartea este aceeași care dă și 
viaţă. 

Vă rog, nu încetaţi niciodată să practicaţi zazen. 


Kusen , 5 decembrie 1994 

TOTUL ÎN JUR ESTE „CEVA“ 


Zazen-ul e calea de acces către ego-ul nostru cel 
mai profund, către adevărata noastră identitate. Aici se 
manifestă lumina adevăratei noastre identități, de 
vreme ce, în timpul zazen-ului, putem ajunge dincolo 
de percepția limitată în care suntem închiși în mod 
obișnuit. - 

Ne petrecem viața crezînd că percepțiile noastre 
reprezintă realitatea, fără să ne dăm seama că ceea ce 
percepem este un aspect al realităţii foarte limitat de 
concepțiile noastre mentale, de mintea noastră egoistă. 

Considerăm percepțiile noastre ca fiind aprioric reale. 
Credem că valorile pe care le acordăm faptelor per- 
cepute sunt valori universale sau reale. În ignoranta, în 
orbirea, în inconștientul nostru, nu ne dăm seama pînă 
la ce punct ăctivitatea noastră mentală și senzitivă 
generează realitatea pe care o percepem. Ceea ce 
vedem depinde de punctul de vedere din care privim. 

Experiența de bază a zen-ului este să vezi Ceva ca 
fiind doar Ceva, și nimic mai mult. 

Ce este Ceva? „Ceva“ e un cuvînt, un ansamblu de 
sunete, de foneme, este un simbol sau un deget care 
arată exact ceea ce experimentați voi acum și aici. 

Ce e acest Ceva, trâit de voi acum și aici? Fiecare 
dintre noi limitează trăirea acestui Ceva în funcţie de 
percepțiile sale, de karma sa, de aspiraţiile pe care le 
are, dorinţele sale, temerile sale, etc. 

De exemplu, ce este o pădure? Un tăietor de lemne 
ar spune: o grămadă de lemne. Un fabricant de mobilă 
ar spune: o grămadă de materie primă pentru a fabrica 
mobilă. Un ecologist ar spune: un spațiu demn de a fi 
protejat. Un piroman ar zice: nutreţ pentru un incendiu 
înfometat. Un biolog sau un botanist ar stabili nume și 
prenume, ar face clasificări. Un iepure ar spune că e 
casa lui. Un vînător ar zice că e o crescătorie de iepuri. 
Un călugăr ar spune că e un loc potrivit pentru a te 
retrage și a trăi în liniște. Un agricultor ar zice: un teren 
bun, însă inutil pentru cultivarea cerealelor, etc. 

Realitatea pe care o observăm variază în funcţie de 
punctul de vedere din care o privim. Toate acestea le 
putem aprecia foarte ușor aici în Lumina cea Senină. 
De pe fiecare pisc, promontoriu, colină și din fiecare 
vale, realitatea pe care o percepem este alta. Nu 
percepem același lucru atunci cînd privim de aici spre 
cotețul de găini ca atunci cînd privim dinspre cotețul 
de găini încoace. Toate acestea sunt foarte simple, dar 
foarte adevărate. Realitatea pe care o percepem 
depinde de punctul de vedere din care o observăm. 
Problema constă în faptul că nu avem libertatea de a 
observa realitatea din diferite puncte de vedere. Atunci 
cînd karma ne e orbită, cînd nu e iluminată de lumina 
conștiinței, avem tendința de a vedea realitatea 
dintr-un singur punct de vedere și a considera că acela 
este unicul posibil. Tindem să credem că lucrurile sunt 

așa cum le percepem noi datorită faptului că întot- 
deauna le-am perceput astfel. Dacă reflectăm cu 
seninătate asupra acestor lucruri, ne vom da seama că 
percepția noastră a fost: condiţionată de educația pe 
care am. primit-o. Am fost programați să percepem 
lucrurile așa cum o facem. Această situație este 
asemănătoare aceleia pe care o descrie Platon în mitul 
peșterii. La fel și noi, de la naștere, am văzut doar 
anumite imagini reflectate pe peretele lipsei noastre de 
cunoaștere. Pe aceste imagini le numim „modul în care 
percep eu lucrurile”, le numim „ego“. În rest, nu este 
decît rezultatul identificării emoţionale cu modul 
nostru de a percepe lucrurile. 

Realitatea nu este percepută doar cu mintea inte- 
lectuală, ci și cu ajutorul conștiințelor senzoriale, al 
conștiinței emoționale, al celei corporale. 

Fiecare postură corporală, de exemplu, este o ma- 
nieră de a percepe realitatea. Dacă schimbăm postura 
corpului, modificăm și maniera de percepţie. De aceea, 
realitatea pe care o percepem atunci cînd suntem 
așezați în zazen este foarte diferită de acelea pe care le 
percepem cînd suntem tolăniți pe canapeaua de acasă. 

Zazen înseamnă și o disciplină corporală, lucru care 
facilitează flexibilitatea trupului și a minţii, un ajutor 
excelent pentru corp și conștiință să găsească libertate 
și să se elibereze de punctele de vedere stricte care 
generează puncte de vedere unilaterale. Zazen oferă 
flexibilitate corpului și îl eliberează de posturile cor- 
porale rigide și de structurile emoționale anchilozate. 
Această schimbare de perspectivă implică în mod 
necesar moartea acelui vechi ego care credem că 

suntem, acel ego absolut și absolutist care confunda 
înainte percepţia sa asupra lumii, cu lumea însăși. 

În timpul primului an din viața noastră, conform 
psihologiei evolutive, cu toţii trecem printr-o fază 
narcisistă în care credem că lumea e propria noastră 
percepție. 

Totuși, dacă această fază nu a fost satisfăcătoare 
vom tinde să continuăm să credem, chiar și la virste 
adulte, că lumea reprezintă propria noastră percepție. 
Maturitatea psihologică reprezintă conștientizarea 
limitelor percepției noastre, capacitatea de acceptarea 
a faptului că percepţia noastră este profund subiectivă. 
Maturitatea psihologică constă în a nu confunda 
subiectivitatea noastră cu obiectivitatea. 

Maniera noastră de a percepe realitatea e doar una 
dintre milioanele de posibilități existente. Lumea, 
realitatea care e așa cum e, continuă să acţioneze 
dincolo de percepţia pe care o avem noi despre ea, 
dincolo de judecăţile noastre de valoare, de speranțele 
și așteptările noastre. 

Într-un loc am citit de curînd o frază care spune: 
„viața e exact ceea ce se întîmplă acum, în timp ce noi 
ne gîndim cum ar putea fi altfel”. În aceste cuvinte stă 
criza omului actual: ruptură între viaţa reală care curge 
minut după minut și ideile și așteptările legate de felul 
cum ne-ar plăcea nouă să curgă. 

În zen se spune: „Ceva nu este decît pur și simplu 
Ceva“, adică ceva ce nu are nimic de-a face cu ideile, 
categoriile, conceptualizările, reacțiile emoționale, etc., 
pe conceptul de Ceva le generează în mintea noastră 
individuală. Conceptul acesta nu poate fi perceput în 

întregime de mintea noastră individuală. De aceea, 
maeștrii zen au repetat constant fraza: „Trebuie să aban- 
donăm ego-ul“. Abandonarea aceasta a „ego-ului” nu 
este un imperativ moral, un ordin, ci unica posibilitate 
de a ne deștepta la realitatea autentică. Să abandonăm 
eul vrea să spună, în primă fază, să ne relativizăm 
percepțiile, apoi, ulterior, să ne eliberăm de propriile 
percepții. 

Maestrul Keizan Jokin, în Zazen Yojinki, sau 
„Recomandări pentru practica zazen-ului”, spune: „În 
timpul zazen-ului să semănaţi cu o veche cădelniță 
abandonată într-un colţ ascuns al unui templu părăsit”. 
Asta înseamnă: nimic din ceea ce percepem nu are de 
fapt o semnificaţie reală. Conceptul de „Ceva“ nu e nici 
bun, nici rău, înalt sau scund, scurt sau lung, bine sau 
rău. Nici nu venim, nici nu ne ducem în Ceva. Ceva este 
doar Ceva, independent de orice idee sau emoție pe 
care o generăm în acest sens.: Conceptul de „Ceva“ 
înseamnă libertatea de a trăi, de a muri, de a continua 
să trăim și să murim. Înseamnă să ne deschidem către 
imensitate și să lăsăm viață cosmică să-și urmeze 
cursul. Înseamnă să ieșim din vizuina noastră, din 
culcușul în care cu atita naivitate credem că ne creăm 
un spaţiu de siguranţă, de certitudini, de confort, de 
protecţie a valorilor personale, ale propriilor puncte de 
vedere, etc. 

Problema este identificarea cu un anumit punct de 
vedere. Numim acest lucru atașament sau pură obse- 
sie: considerarea propriei percepții ca fiind absolută. 
Aceasta e înșelăciunea pe care și-o produce ego-ul, 
labirintul de oglinzi în care trăim în limitele conștiinței 

individuale. îndepărtarea acestei identificări reprezintă 
punctul central al întregii practici spirituale. În tradiţiile 
spirituale mexicane este numită „schimbarea punctului 
de ancorare“. Atașamentul și ancorarea înseamnă 
același lucru: anchilozare într-un anumit punct de 
vedere, într-o percepţie unilaterală. 

Practica zazen-ului cere perseverenţă. În timpul 
zazen-ului nu există catarsis. Zazen-ul provoaca o 
dizolvare lentă, minuțioasă, sistematică a identificărilor 
noastre, a atașamentelor și ancorărilor. Un bătrîn 
maestru zen a spus: „Nu contează cît de puternic și 
aspru ti-ar fi atașamentul, obsesia sau ignoranța. Dacă 
vei continua să practici zazen zi după zi, cu perseve- 
renţă vei fi asemenea unui bot de noroi întărit, aruncat 
în. mijlocul oceanului. Puțin cîte puțin, te vei curăța, 
iniţial la suprafață. În continuare, treptat, prin acțiunea 
apei samadhi-ului, te vei dizolva strat cu strat pînă cînd 
vei dispărea complet în imensitatea oceanului“. Acesta 
este sensul profund al cărții poștale de felicitare pe 
care le-am trimis-o anul acesta tuturor prietenilor 
noștri. În Zazen, Samadhi este dizolvarea formei uma- 
ne înseși, a oricărei idei despre noi înșine, dizolvarea în 
imensa lumină a vieţii, în lumina nesfîrșită și albastră a 
adevăratei noastre ființe. 


Kusen, ianuarie 1995 

IMPECABILITATE 


Zazen este poarta prin care ne conectăm cu infi- 
nitul, în noi înșine. 

Nu este vorba, așadar, de a ne așeza în orice fel, ca 
și cum am fi un sac de cartofi inert. E vorba de a 
conștientiza, de a adopta postura corporală corectă 
care permite distribuția armonioasă a energiei prin 
toate centrele vitale ale corpului. 

Lăsaţi respirația să vi se calmeze în mod natural. 
Încercaţi să nu vă tensionați prea mult. Zazen nu este 
o mortificare. E important să găsiţi punctul corect între 
relaxare și tensiune. Respirația trebuie să fie complet 
silențioasă și nazală. 


Ceea ce vedem nu e întotdeauna real. Lucrurile nu 
sunt ce par a fi. De exemplu, cei doi stîlpi de la intrarea 
în Lumina cea Senină sunt mai mult decît o grămadă 
de cărămizi suprapuse și vopsite. Reprezintă intrarea 
într-un spaţiu sacru. lar voi ați pătruns în el. Pasul pe 
care l-aţi făcut cu piciorul stîng pentru a intra în dojo e 
mai mult decît un pas. Reprezintă abandonul lumii 
aparenţelor și intrarea în lumea Fiinţei. 

Acest metru pătrat de salteluță pe care staţi așezați 
în acest moment e ceva mai mult decit pare. E poarta 
de intrare în santa santorum al Fiinţei voastre celei mai 
intime, a naturii voastre autentice. Acest zafu pe care 
sunteţi așezați e mai mult decît o pernă plină cu nu se 
știe ce material. E un tron. Tronul lui Buddha. 

Voi cei care staţi așezați pe acest tron sunteţi mai 
mult decît un sac de piele și oase urit mirositoare. 
Sunteţi mai mult decît carnea voastră, decît intestine, 
decît dantură, decît masă cerebrală . Bineînţeles că 
sunteţi piele, carne, oase, măduvă. Dar mai presus de 
toate, ca izvor al tuturor celor enumerate anterior, sun- 
teti un Corp de Lumină. Sunteţi Buddha, Conștiință Pură. 

Nu contează cît timp veti fi pierdut pînă să ajungeţi 
să vă așezați pe acest tron. Ideea e că toate 
împrejurările vieţii voastre v-au îndreptat câtre acest 
tron și acum, de pe el, puteţi avea o viziune total 
diferită asupra vouă înșivă, asupra a ceea ce ați trăit 
pînă acum, precum și asupra sensului existenței 
voastre. 

Nu pierdeţi timpul luptînd împotriva rezistențelor 
voastre. Calea zen-ului e mult mai mult decit ceea ce 
se vede cu ochii și se aude cu urechile. Nu vă lăsaţi 
prinși în fenomene. Mergeţi direct la inimă. La propria 
voastră inimă. 


Zazen, esenţa. practicii zen, nu e altceva decit a vă 
așeza și a vă percepe. A vă așeza și a fi, exact așa cum 
sunteţi acum. 

În „Poemul despre încrederea în spirit“ e scris: 

„Calea nu este nici ușoară, nici grea. 

E de ajuns să nu existe alegeri sau respingeri 

Pentru ca înțelegerea să apară clară în totalitate.“ 

Din contră, atunci cînd apare atracţia și respingerea 
mintea noastră cade în dubiu, în confuzie și se pierde. 
Zazen-ul nu e nici ușor, nici greu. E așa cum e. 

Este un lucru pe care voi toţi aveţi capacitatea să-l 
înțelegeți și să-l practicați. E de ajuns să nu apară 
atașamentul sau respingerea. 

Zazen-ul este foarte simplu; e vorba să vă așezați și 
să nu faceţi absolut nimic. Doar să aveți grijă ca 
postura să fie corectă. Menţineţi postura corectă tot 
timpul. Nu cedaţi, nu căutați o comoditate aparentă. 
Percepeţi tot ceea ce este în jur. Percepeţi-vă pe voi 
înșivă. 


În timpul zazen-ului, multe fenomene apar în minte: 
percepții, durere, apăsare, dorințe compulsive de a o 
lua la fugă sau a zbura, puternice pofte senzuale, 
dorinţe de a ne mișca, de a pălăvrăgi, de a ne întoarce 
acasă cu toți cei dragi, întrebări (Ce caut eu aici? De ce 
naiba m-oi fi băgat eu în toată treaba asta? Cine m-o 
fi trimis pe mine aici? Ce bine îmi era mie în locul ăla 
sau în celălalt, răsturnat pe spate, la răcoare, vorbind 
cu prietenii mei, bînd o cuba libre sau un gin tonic și 
ronțăind măsline pline de anșoa!) 


Bineînţeles că nu aţi venit pînă aici pentru a asculta 
păsările cum cîntă. Deși briza nopții e revigorantă și 
acționează ca un balsam, nu aţi venit pînă aici ca să vă 
petreceţi vara, nici să vă cuplați, nici măcar ca să 
contemplați frumosul peisaj. Aţi venit aici ca să vă 

descoperiţi pe voi înșivă. Pentru a vă adînci profund în 
experienţa voastră subiectivă, pentru a vă afunda în voi 
înșivă. Asta e ceea ce faceţi acum pe acest metru 
pătrat de salteluță neagră. Deși trebuie să aveţi mereu 
în minte faptul că toate momentele vieții voastre în 
Lumina cea Senină, toate împrejurările, reprezintă o 
ocazie excelentă pentru a vă studia și a vă vedea pe voi 
înșivă. 


Acum să nu vă mișcaţi. Pur și simplu să nu vă miş- 
caţi. Puteţi să muriti dacă vreți, dar să nu vă mișcaţi. 


Zazen înseamnă să fiţi impecabili cu voi înșivă. A fi 
impecabil înseamnă să-ţi dai seama că efectul urmează 
cauza la fel cum umbra urmează corpul, cum carul 
urmează boul care trage la jug. i 

Pe drumul de întoarcere la căminul nostru original 
pe care-l parcurgem trebuie să ne responsabilizăm faţă 
de stările noastre de conștiință. 

A ne întoarce la casa noastră originală nu are nimic 
de-a face cu a ne întoarce la casa părintească. Pe dru- 
mul de emancipare, este absolut necesar să abando- 
năm casa părintească și să ieșim din sfera părinţilor 
carnali. 

Dar se știe că, atunci cînd ne angajăm pe un drum 
de deșteptare, forțele regresive se activează. Apare 
tendința de a ne întoarce la universul plăcut și pro- 
tector al uterului matern. Chiar și în timpul zazen-ului, 
atunci cînd întîlnim o stare dificil de integrat și asumat, 
puțin cîte puţin corpul adoptă, caută poziţia fetală. 

Pe drumul de emancipare pe care-l urmăm trebuie 
să împingem solul cu genunchii, zafu-ul cu fesele; să 
întindem perfect coloana vertebrală și să fixăm ceafa în 
cer. În același timp ne propunem ferm să nu cedăm 
formelor regresive. 

să ieșim din sfera paternă înseamnă să depășim 
copilul care am fost, fiul sau fiica tatălui sau mamei 
noastre. Acum suntem ființe individuale care explo- 
rează necunoscutul. 

Singurul nostru mijloc de realizare a acestui dezi- 
derat este propria noastră impecabilitate. 

Zazen înseamnă să pătrundem în lumea morții. Să 
murim și să renaștem. Fizic, mental, emoțional și spiritual. 


Întindeţi bine coloana vertebrală. 
Nu vă mișcaţi. Chiar de-aţi leșina, nu vă mișcați. 


Kusen, august 1994 

PRACTICA ÎNDREPTĂRII ATENȚIEI 
ASUPRA RESPIRAȚIEI 


Practica zazen transmisă din generație în generaţie 
este numită shikantaza, ceea ce înseamnă „doar să te 
așezi“. Să te așezi și să nu faci absolut nimic. Nici sa nu 
vii, nici să nu pleci. În acest „doar să te așezi“ nu e 
nimic de obținut, nimic de care să te eliberezi. 

Acest „doar să te așezi“ este punctul culminant al 
experienţei lui Buddha Shakyamuni. De-a lungul istoriei 
transmisiei budiste a primit diferite nume. Buddha 
Shakyamuni însuși a numit această stare de conștiință 
nehan myoshin „minunata minte a Nirvanei”, ceea ce 
înseamnă minunata minte care a atins Nirvana; mintea 
care contemplă Nirvana chiar de acolo, din Nirvana. 

Maestrul Tozan Riokai, în China, a numit-o hokyo 
zanmai, „samadhi-ul Oglinzii Preţioase“. În acest 
samadhi conștiința seamănă cu o oglindă ce reflectă 
totul fără a se atașa de nimic, fără a respinge nimic. O 
oglindă ce rămîne mereu imobilă și identică sie înșiși, 
fără a se identifica sau a intra în mișcare cu feno- 
menele ce apar și dispar la suprafața sa. 

Maestrul Dôgen l-a numit zanmai sau zanmai , 
„samadhi-ul rege ai tuturor samadhi-urilor“. Toate 

acestea nu sunt decît nume diferite pentru a desemna 
zazen-ul shikantaza. Shikan înseamnă „doar“, taza „a 


se așeza sau a rămîne așezat“. Acest „doar a se așeza“ - | 


vrea să spună că nu ne așezăm cu un obiectiv anume, 
că nu încercăm.să ne eliberăm de nimic, că nici măcar 
nu încercăm să ajungem să fim reprezentări ale lui 
Buddha. Și nici nu fugim de nimic. Nu fugim nici măcar 
de durere. Nu fugim de niciun lucru care poate fi trăit 
de minte aici și acum. Nu fugim, nu respingem, nu ne 
atașăm de nimic. lată cheia shikantaza-ului. 

Zazen-ul shikantaza nu e în niciun caz un lucru 
cultivat mental. Nu e nimic de cultivat în zazen-ul 
shikantaza. A te aseza în atitudinea corectă de 
shikantaza înseamnă a avea deja minunatul Ochi al 
Nirvanei. Acesta este vîrful. tuturor virfurilor, zazen-ul 
pe care toţi maeștrii zen l-au transmis. Totuși, nu e ușor 
de acces, nu e ușor chiar prin simplitatea sa, prin însăși 
propria-i absenţă a vreunui tip de de artificii, deoarece 
imediat ne lasă suspendați în vidul absolut. 

Zazen-ul shikantaza ne depășește capacitatea de a-l 
controla. Atunci cînd noi, neofiți pe calea lui Buddha, 
ne așezăm în zazen, apar o mulțime de fenomene, un 
cumul de senzații, percepții, idei, amintiri referitoare la 
trecut, gînduri legate de viitor, de dorințe. Multe dintre 
aceste aspecte se contrazic unele pe altele și se luptă 
între ele. Atunci dorim să plecăm din acest loc 
demonic, dar în același timp vrem să rămînem, întrucît 
este un loc pacifist și în care ne simțim bine. Vrem să 
ne ridicăm din zazen, dar, în același timp, am vrea să 
pătrundem în profunzimile sale. 

Ce să facem cu toate aceste elemente, cum să 
facem puţină ordine în mintea noastră? Din acest 
motiv trebuie să ne apropiem treptat de shikaniaza. 
Trebuie să învăţăm treptat arta de a ne cultiva mintea, 
de a ne-o limpezi. Maeștrii zen au dezvoltat diferite 
metode care ne permit să ne ancorăm mintea, să o 
pacificăm sau, dimpotrivă, să o lustruim, să-i dăm 
luciu, să o facem să strălucească, să o iluminăm. 

În principiu, atunci cînd ne așezăm în zazen, se 
dezvoltă două calităţi caracteristice minţii umane; una 
se numește samata, în pali, cealaltă se numește 
vipasana. Cu alte cuvinte, concentrare pentru samata, 
observare pentru vipasana. 

„Observare“ înseamnă observare lucidă, netulbu- 
rată și detașată de tot ceea ce se întîmplă. 

Pentru ca observarea să se producă, este necesar să 
dezvoltăm mai înainte „concentrarea“, ceea ce în- 
seamnă calmarea mentală. 

În principiu, aceste două stări reprezintă aspectele 
unei mari virtuţi ale minţii noastre numite „atenţie“. 
Datorită atenţiei, a dezvoltării sale sistematice, putem 
să ne clarificăm mintea și lumea în care trăim. Atenţia 
e cea care face ca mintea noastră să fie împrăștiată sau 
concentrată. 

În lumea budistă, Calea lui Buddha constă în dez- 
voltarea sistematică a atentiei. 

Buddha, asemenea lui.Socrate, spunea că răutatea 
în sine nu există; fiinţele rele în sine nu există. Există 
numai ființe neștiutoare. Astfel, răul se face din ne- 
știință, întrucît este confundat cu binele. De ce e con- 
fundat râul cu binele? Din lipsă de claritate. Cheia 


117 


DOKUSHO VILLALBA 


eliberării din ignoranță o putem găsi așadar în dez- 
voltarea sistematică a atenţiei. Atenţia e cea care ne 
permite să descoperim relaţia care există între cauze și 
efecte, iar această descoperire ne permite să înțelegem 
ce e răul, ce e binele. În adîncul inimii noastre, toate 
ființele aspirăm spre același lucru: fericirea, binele. Dar 
ce e cu adevărat Fericirea, ce e Binele? Cînd acest lucru 
ne este clar ne înclinăm spre adevăratul bine și ade- 
vărata fericire și abandonăm răul și nefericirea. 

Cultivarea sistematică a concentrării în timpul 
zazen-ului conduce la stări de liniște, de calm interior, 
de desprindere de sine, de detașare faţă de lume și de 
propriile noastre elemente de conţinut mentale. 
Practica observaţiei este cea care ne va permite să 
înțelegem cum funcționează mintea noastră și cum 
funcţionează lumea. 

Din concentrare pornește calmul interior, iar din 
observaţie pornește înțelepciunea. 

Dar, cum să alternăm concentrarea cu observația în 
timpul zazen-ului? Să vedem cum trebuie să arate o 
sesiune de zazen, una a unui începător. 

În primul rînd trebuie să ne asigurăm că postura 
corporală e pe cît se poate de corectă. Să aruncam o 
privire generală asupra posturii; ne asigurăm că cei doi 
genunchi se sprijină bine pe sol; așezați-vă în deplină 
conștiinciozitate, nu vă așezați niciodată în grabă. Cînd 
e lovită placa de lemn care dă chemarea pentru zazen, 
trebuie să lăsaţi tot ceea ce făceaţi, indiferent despre 
ce este vorba și să vă îndreptați în liniște către sala de 
meditaţie. Nu intrați în dojo alergînd, agitaţi, grăbiţi. 
Intraţi cu deplină conștiinciozitate, simțind că pâșiți cu 

dreptul. Îndreptaţi-vă către locul vostru, salutati 
respectuos unindu-vă palmele miinilor. Așezaţi-vă tot 
cu deplină conștiinciozitate, calm, avînd aceeași 
atitudine ca atunci cînd sunt îmbrăcaţi toreadorii. 

Cînd se îmbracă, toreadorii sunt foarte concentrați 
înainte de a merge să facă turul de onoare al arenei; 
fiecare gest este important, fiecare element vestimen- 
tar pe care și-l pun e important. De ce? Pentru că în 
mod inconștient și de-a lungul generațiilor de torea- 
dori, s-a transmis faptul că. acest moment e foarte 
important, poate fi ultima oară cînd are loc și de aceea 
trebuie să fie realizat în deplină conștiință. 

Nici noi nu știm dacă vom ieși vii dintr-o sesiune de 
zazen, nu știm dacă vom putea să ne ridicăm de pe 
zafu; poate vom muri pe zafu, e posibil să suferim un 
infarct miocardic în timp ce suntem așezați. Cu ani în 
urmă am cunoscut o persoană care a suferit un infarct 
miocardic în timp ce practica zazen. A murit la cîteva 
minute după, în drum spre spital. Să mori în zazen e 
cea mai bună modalitate dintre toate. Așadar nu știm 
cu exactitate... E posibil să suferim o crampă și să 
rămînem paralizați pe viaţă, să rămînem cu picioarele 
încrucișate pentru totdeauna (risete). 

Oricum ar fi, important e să ne așezăm în deplină 
conștiință, ca și cum ar fi ultima oară. Ne așezăm și 
observăm. Facem o observare generală a corpului. 
Întindem bine coloana vertebrală. Ne asigurăm că nu e 
excesivă curba lombară, că e pe cît se poate de întinsă 
coloana vertebrală, că avem capul deasupra umerilor, 
că umerii sunt relaxaţi, bărbia e retrasă. Acest ultim 
punct este foarte important pentru că atunci cînd ne 

dăruim visării tindem să avem această poziție (maestrul 
ridică bărbia), ca și cum am fi uitat ceea ce aveam de 
făcut (risete). Trebuie să ne amintim imediat, să reve- 
nim cu picioarele pe pămînt. Multe persoane aici pre- 
zente au această tendinţă. E un punct foarte important. 
În același timp, acest punct este relaționat cu ver- 
tebrele dorsale. Cînd vertebrele dorsale se îndoaie 
astfel, e natural ca bărbia să se ridice, pentru a echi- 
libra... cînd îndreptăm bine coloana vertebrală și 
așezăm vertebrele dorsale în poziția potrivită, atunci 
putem retrage bărbia în mod natural. 
Astfel, deci, facem o verificare generală a posturi. 
Facem înclinările dintr-o parte într-alta, începînd cu un 
unghi amplu și apoi ne îndreptăm treptat, puţin cîte 
puţin, simțind bine perineul, echilibrind greutatea 
corpului între cele două picioare, între cele două fese, 
pînă cînd, tot oscilînd, obținem poziţia verticală 
potrivită. 


Momentul în care atingem poziţia verticală potrivită . 


e important. Să găsim poziția potrivită e important, 
pentru că se referă la a ne găsi cu adevărat poziţia 
deasupra pămîntului și sub cer, a ne situa corect între 
aceste două dimensiuni. 

Există două mișcări în această poziţie, două direcţii 
ale energiei, ca să spunem așa: de la bazin în faţă și de 
la a cincea vertebră lombară în spate; în această poziție 
se tinde către în jos, se caută pămîntul, asemenea 
rădăcinilor unui copac. Există o tendință în această 
poziţie, de a cobori. Picioarele coboară, greutatea po- 
ziției devine autentică. E legătura cu pămîntul. 

Începînd cu a cincea vertebră lombară postura urcă 
spre cer. Mișcarea energiei e spre cer. Trebuie să ne 
asigurăm că ne aflăm bine așezați deasupra pămîntului 
și corect îndreptaţi spre cer. Să găsim această poziție e 
ceva mai mult decît un simplu exercițiu de gimnastică 
sau o tehnică a corpului. Bineînţeles că lucrăm prin 
intermediul corpului. Însă corpul este utilizat ca un 
suport, pentru a ne situa la unison cu ordinea cosmică, 
cu energiile ordinii cosmice, cu energia cerului și cu cea 
a pămîntului. 

Unele persoane au probleme de relaționare cu 
pămîntul; nu au o bună soliditate, nu au o poziție; 
picioarele lor nu se înțeleg bine cu pămintul; se mișcă 
încontinuu, nu au o bază, nu vor să devină UNA cu 
pămîntul. 

Cînd suntem așezați astfel, cînd lăsăm energia din 
partea inferioară a poziţiei să se conecteze cu energia 
pămîntului, avem o bază solidă în această poziţie, 
avem întreaga planetă sub noi. Întreaga planetă 
reprezintă baza. Atunci cînd ne conectăm în acest fel 
cu pămîntul, planeta întreagă face zazen; cei doi 
genunchi ne conectează cu planeta. 

Alții au probleme cu tatăl lor, cu cerul, și, din acest 
motiv, nu îndrăznesc să se întindă total în sus și nici să 
se comporte ca niște fii ai tatălui-cer. Aceste persoane 
dezvoltă o tendinţă inconștientă de a se întoarce la 
uterul matern, la pămînt. Nu vor să iasă din pămint: 
„nu vreau să mă despart de mama mea! Nu vreau să 
părăsesc inconștiența!“. Destinul nostru e să conti- 
nuăm să ne naștem, să creștem. Să ne naștem pe 
deplin, adică să ne recunoaștem ca fii și fiice ale cerului 

și ale pămîntului. Pămîntul este mama noastră, cerul ne 
este tatăl. Zazen-ul e practica fiului care absoarbe în 
sine realitatea reprezentată de tatăl și mama sa. 

Este, așadar, important să ne îndreptăm cît mai 
bine spre cer, să direcționăm energia părții superioare 
a posturii spre cer. Aceasta este a doua mișcare 
energetică a posturii zazen-ului. 

Înțelegînd toate acestea trebuie să ne dăm seama 
de următoarele: faptul de a ne așeza este un lucru care 
ne transcende complet. Nu e un lucru care să se refere 
exclusiv la acest corp micut din carne și oase, ci 
așezîndu-ne, facem asta împreună cu toate existenţele 
universului. Cerul întreg și tot pămîntul sunt așezați în 
zazen împreună cu noi. Trebuie să ne așezăm în zazen 
cu mărinimie, cu o disponibilitate și o deschidere 
totale. Să nu fim niște egouri mici și nevrotice care 
încearcă să obţină ceva, asemenea unor șoareci 
nerăbdători, de-a lungul practicii zazen-ului. În acest 
mod nu facem altceva decît să ne păcălim. Nu reușim 
decît să ne facem rău. 

Spuneam că înainte de a începe meditaţia trebuie 
să salutăm respectuos unind palmele miinilor. 

Să salutăm în acest fel la începutul și la sfîrșitul 
zazen-ului e foarte important. Aceste gesturi marchea- 
ză spaţiul sacru în care pătrundem sau din care ieșim. 
Reprezintă cheia care deschide și închide spațiul 
zazen-ului. 

Maniera în care facem acest gest este importantă; 
este modul în care introducem cheia. Atitudinea cu 
care salutăm înainte de a face zazen condiționează 
calitatea și profunzimea meditaţiei. 

Gestul de a uni palmele miinilor e o cerere, o 
rugăminte față de ființa noastră superioară pentru a se 
manifesta în timpul zazen-ului. E o practică în care 
fiinţa superioară și ego-ul se adîncesc într-o uniune 
totală, în care ne simţim propria armonie internă. 

Salutînd cu palmele miinilor împreunate putem 
intra cu adevărat în regatul zazen. Dacă facem asta 
oricum, sub formă de ritual, sau ca pe un lucru pe care 
ni s-a spus că trebuie să-l facem, fără să simțim ceea ce 
facem, această stare mentală ne va influența medi- 
tația. Efectul urmează cauzei la fel cum umbra 
urmează corpul. 

Suntem deja așezați. Înainte de a rămîne complet 
imobili un gest potrivit e să întindem bărbia în sus, 
ceea ce va debloca zona cervicală, va deschide plăminii 
și va debloca și chackra gitului. (Maestrul face 
exerciţiul și tușește cu putere). Dacă cineva are ceva în 
git imediat îl va elimina! 

Primele minute din zazen trebuie dedicate calmării 
minţii. Cu siguranță că mintea,noastră e agitată: am 
lucrat, am făcut diferite lucruri, am tot plecat și venit, 
iar mintea ne e agitată datorită acestei mișcări. Mai 
întii, trebuie să calmăm mintea. Cum facem asta? Prin 
intermediul concentrării asupra respirației, care are 
puterea să ne calmeze automat neliniștea mentală și 
emoţională. Există diferite moduri de a ne concentra 
asupra respirației; cea mai simplă constă în a urmări 
mental mișcarea respirației, de la început pînă la sfîrșit, 
conectînd inspiraţia cu expiraţia. O altă manieră foarte 
eficientă constă în a ne concentra asupra senzaţiei pe 
care o produce intrarea și ieșirea aerului. Se produce o 

senzaţie subtilă și delicată în fosele nazale și pe buza 

superioară, provocată de intrarea și ieșirea aerului. 

Acesta este punctul obișnuit de concentrare practicat 

de călugării budiști atunci cînd fac anapanasati, sau 

cultivarea atenţiei prin intermediul respirației. 

E o senzaţie foarte subtilă și delicată care necesită 
întreaga noastră atenţie. La început poate nu reușiți să 
vă conectaţi cu această senzație, dar, dacă insistaţi, 
conexiunea se va produce și începînd de acolo 
pornește o stare foarte atractivă, o stare de seninătate 
și detașare de neliniștea mentală. Este un bun exercițiu 
pentru a calma neliniștea mentală; centrînd atenţia 
asupra buzei superioare cu scopul de a simţi aerul 
intrînd și ieșind. Cum spune profesorul de Tai Chi, Peter 
Yan: „Intră proaspăt, iese călduţ“. Concentrați-vă 
atenţia asupra lui. 

Odată ce vom fi atins un anumit grad de calm 
mental vom putea începe să realizăm observarea. 
Atunci cînd o practicăm, trebuie să luăm în considerare 
anumite principii. Buddha Shakyamuni ne-a învățat trei 
reguli. 

Înainte de a practica cele trei reguli trebuie să ne 
alegem un obiect al observării. În acest caz, senzația 
provocată de intrarea și ieșirea aerului prin fosele 
nazale. Acesta. este obiectul observării. Apoi, vom 
aplica cele trei reguli: 

1. Nu permiteţi interferenţe. Dacă am hotărît să ne 
concentrăm atenţia asupra unui obiect, nu trebuie 
să permitem ca ea să fie acaparată de niciun alt 
fenomen, oricare ar fi acesta. Dacă în acest caz am 
hotărît să ne centrăm pe senzaţia din fosele nazale, 

atunci nu permitem ca niciun alt fenomen să intre 

în cîmpul nostru mental. Nu permitem să se 

producă interferenţe. 

2. Antrenaţi atenţia, pentru a obţine gradul necesar în 
care va apărea luciditatea și cunoașterea, adică: nu 
trebuie să insistăm în mod excesiv asupra aceluiași 
obiect al observaţiei. Putem să o menţinem timp de 
zece, cincisprezece sau douăzeci de minute, dar nu 
pe tot parcursul sesiunii de zazen. Altfel se produce 

o obișnuinţă și, drept urmare, o slăbiciune a stării 
de vigilenţă. 

3. Practicaţi observaţia în același timp cu detașarea de 
obiectul pe care-l observați, adică să cultivați deta- 
șarea și părăsirea completă a identificării de 
obiectul respectiv. 

Există și alte modalități de realizare a unei bune 
concentrări asupra respirației. Numărarea respirațiilor 
este una dintre cele clasice. Este un exercițiu bun 
pentru aceia care au o minte foarte împrăștiată și nu o 
pot concentra asupra un obiect pentru mai mult de 
cinci minute. Aceste persoane trebuie neapărat să 
înveţe să-și concentreze atenția asupra unui singur 
obiect, altfel meditaţia lor va fi haotică. O bună meto- 
dă de concentrare este și numărînd inspirațiile și 
expirațiile. 

Aceia care au deja un nivel de concentrare bun și 
sunt capabili de a-și menţine atenţia pe obiectul de 
observaţie ales, nu au nevoie să numere de cîte ori 
respiră. Această practică este adecvată doar pentru 
persoane foarte împrăștiate care au parte de primele 
lor experiențe de meditaţie. Maestrul Deshimaru nu 

și-a învăţat niciodată discipolii metoda numărării 
respirației, dar alți maeștrii Zen au făcut-o. 

Există multe metode de a face numărarea; eu pre- 
dau una dintre ele, una foarte simpatică, ce ne va 
transforma, dintr-o dată, în florari sau florărese. 
Constă în a număra respiraţia făcînd bucheţele; și, din 
aceste buchețele, buchete mai mari, iar din ele, altele 
și mai mari. 

Metoda este în felul următor: inspirăm, fiind 
conștienți de inspirație, expirăm și la finalul expiraţiei 
numărăm în minte unu. Inspirăm din nou, expirăm și 
spunem mental doi. Tot așa pînă avem cinci respirații 
succesive. Odată ce vom fi numărat cinci respiraţii suc- 
cesive ne spunem „un bucheţel”. Și-l punem deoparte 
în mintea noastră. | 

Fiecare respiraţie este o floare. Un grup de cinci 
respiraţii e un bucheţel. Odată ce vom fi numărat 
primul buchețel, începem. din nou să numărăm alt 
bucheţel în același fel cum am făcut-o cu primul. 
Fiecare respiraţie trebuie să fie pe deplin conștientă. 

Odată ce am numărat al doilea buchețel ne spunem 
„două bucheţele“”. Și tot așa, pînă ajungem la „cinci 
bucheţele“. 

La sfîrșitul celui de-al cincilea buchețel spunem „un 
buchet“. Cinci bucheţele a cîte cinci respiraţii fiecare 
fac douăzeci și cinci de respiraţii. Asta reprezintă un 
“buchet. Ne spunem „un buchet“ și începem să 
numărăm alt buchet. Cînd am terminat spunem „două 
buchete“ și tot așa pînă ajungem la cinci buchete. Cinci 
buchete reprezintă douăzeci și cinci de bucheţele 

formate fiecare din cinci respiraţii conștiente, în total, 
o sută douăzeci și cinci de respiraţii conștiente. 

Dacă în vreun moment ne încurcăm trebuie să o 
luăm de la capăt. Încearcă asta la următoarea sesiune 
de meditaţie. Dacă nu ești antrenat, vei avea parte de 
o surpriză. Dacă ești antrenat și puterea ta de concen- 
trare e optimă nu ţi se va părea dificil și vei reuși să 
atingi o stare bună de calm mental. 

Această stare de calm mental este numită „acces 
spre concentrare”. În acest punct, cu siguranță că 
ne-am conectat cu respiraţia. Este un punct important. 
Este momentul în care ne conectăm cu obiectul 
observării. 

Conectarea cu respirației se referă la faptul că nu 
mai există un ego care respiră. Ego-ul a devenit una cu 
respiraţia. E respirație. Conștiința încetează să mai fie 
identificată cu ego-ul și se transferă asupra respirației. 
Începînd de aici apare adevărata respirație conștientă, 
ceea ce înseamnă, de fapt, să te conectezi cu 
respirația. 

Experienţa conectării cu obiectul observației e foar- 
te importantă. Atîta timp cît ea nu are loc, continuăm 
să menţinem iluzia dualității ego-ul meu — celălalt 
ego. Ego-ul meu — altceva din jur, ego-ul meu — 
zazen, ego-ul meu — respirația mea. 

Scopul ultim al meditaţiei este dizolvarea tuturor 
tipurilor de dualităţi, în special a aceleia dintre subiec- 
tul care meditează și obiectul asupra căruia se me- 
ditează. La început, acest lucru poate apărea dificil, dar 
printr-o practică perseverentă e posibil. 

Uneori spunem „eu meditez“. Ce înseamnă asta? 
Cine este ego-ul care se presupune că ar medita? Oare 
există un ego diferit de meditaţia însăși sau o meditaţie 
diferită de ego? Atunci cînd se produce experiența 
conexiunii cu obiectul observaţiei, ego-ul, adică acest 
corp și această minte, sunt la un loc meditaţie. Nu 
există meditaţie în afara corpului și minţii. În momentul 
în care corpul și mintea se ridică de pe zafu nu mai 
rămîne niciun zazen deasupra zafu-ului. leșim din sala 
de meditaţie, lucrăm și cînd intrăm din nou în sala de 
meditație nu ne întîlnim cu un zazen deaspra zafu-ului 
(risete). Noi, corpul și mintea, suntem zazen. Zazen-ul 
este corpul și mintea noastră. Acesta este ceea ce 
numim de fapt conectarea cu zazen-ul. 

Cînd se produce această experiență putem petrece 
mult timp așezați în zazen. 


Practica numărării respiraţiilor e foarte eficientă 
pentru a calma mintea și a genera concentrare, în 
special pentru cei care sunt mai împrăștiați. 

Apoi, un nivel de observaţie a respirației mai pro- 
fund constă în a distinge clar diferitele tipuri de respi- 
rație, sau măcar tipul de respirație pe care îl urmăm la 
un moment dat, adică să intrăm în contact cu propria 
respirație fără suportul oferit de numărare. 

Există în principiu trei tipuri de respirație: toracică, 
diafragmatică și abdominală. 

Respirația toracică, după cum indică numele, e cea 
care se practică umplind și golind toracele, fără 
intervenţia diafragmei; bine, de fapt, diafragma inter- 
vine mereu puțin, altfel plăminii nu ar putea nici să se 

golească, nici să se umple. În cadrul respirației toracice 
mușchiul diafragmatic funcţionează la minim, mișcării 
de contracție și expansiune a cutiei toracice îi lipsește 
amplitudinea și flexibilitatea. Expiraţia și inspiraţia sunt 
scurte, superficiale și din acest motiv capacitatea 
pulmonară nici nu se umple nici nu se golește în tota- 
litate. O anumită cantitate de aer alterat rămîne în 
plămîni, de aceea celulele nu primesc oxigenul sufi- 
cient de pur și curat, ceea ce duce la acumulare de 
toxine în articulaţii și, la: nivel psihologic, rezultă 
durere. 

În mod paradoxal, atunci cînd apare durerea, are 
loc de obicei o reacţie automată care tinde să micșo- 
reze capacitatea pulmonară și astfel cădem într-un cerc 
vicios: cu cît experimentăm mai multă durere, cu atît 
reducem capacitatea pulmonară și cu cît reducem mai 
mult capacitatea pulmonară cu atît mai multă durere 
simţim. 

De ce se întîmplă astfel? Deoarece, în primă fază, o 
respirație amplă și profundă ne ascute conștiința și, 
dacă în acel moment experimentăm durere, acest lucru 
ne amplifică conștientizarea durerii; ca urmare, cum nu 
vrem să fim conștienți de durere, reducem capacitatea 
pulmonară. Dar, făcînd acest lucru, repet, nu intră 
aerul așa cum trebuie și organismul întreg se asfixiază 
și experienţa durerii e din ce în ce mai intensă. Nu e 
altă soluţie decît să privim în față situaţia, să luăm 
taurul de coarne și să respirăm durerea. 

Respirația e singura modalitate prin care .putem 
dizolva durerea. Într-o primă etapă este ascuțită con- 
știința durerii, dar, dacă insistăm pe respiraţie, efectul 

însuși al respirației calmează conștiința durerii, elimină 
- durerea cu adevărat. 

Pe toate acestea le putem observa foarte clar la 
nivel emoţional. Centrul emoţional e chiar în piept, în 
plexul solar, chiar în diafragmă. Atunci cînd în timpul 
zazen-ului sau în viața cotidiană intrăm în legătură cu 


vreo amintire sau vreo emoție dureroasă, prima reacţie: 


pe care o avem e de a închide plămînii, de a bloca 
diafragma pentru a nu trezi conștiința durerii. Pe ter- 
men lung toate acestea ne conduc pe un drum fără 
ieșire și ne duc într-o situație mult mai dificilă. 

Nu ne rămîne altă alternativă decit să fim deschiși 
experienţei durerii. lisus Hristos ne-a învățat să ne 
deschidem complet experienţei durerii. Într-un fel sau 
altul, atunci cînd ne așezâm în zazen putem să ne 
simţim asemenea lui Hristos crucificat și nu putem face 
nimic pentru a cobori de pe cruce. 

Zen nu ne spune că avem obligaţia de a suferi. 
Budismul este o cale de eliberare de suferință. Totuși, 
pentru a ne elibera de suferință, mai întîi trebuie să 
recunoaștem că există și să o acceptăm. Trebuie să fim 
deschiși faptului că uneori simţim durere și suferinţă. 
Să fugim de suferință sau să o negăm nu ne ajută să 
scăpăm de ea, ci doar să o ascundem. 

Nu avem altă alternativă decît să fim deschiși 
acestei experienţe și să ne respirăm pur și simplu difi- 
cultăţile, să ne respirăm obstacolele, să integrăm totul 
în experiența noastră, acum și aici. E dificil, dar, dacă 
veţi continua, voi înșivă veţi înțelege că rigiditatea mus- 
culară prin care încercaţi să vă protejați de durere nu 

vă conduce la nimic altceva decît poate la o durere mai 
mare. 

În timpul zazen-ului ne deschidem către ceea ce 
experimentăm acum și aici, orice ar fi acest lucru. 
încercaţi să nu încordaţi mușchii, pentru că ei trebuie 
să fie buni conducători de energie vitală, adică de ki 
sau prana. 

Pe de altă parte suntem și un sistem nervos. Sen- 
zaţiile sunt transmise de la terminaţiile nervoase recep- 
toare pînă la creier prin intermediul acestui sistem 
nervos, prin măduvă. Trebuie să permitem ca toate 
informaţiile transmise prin sistemul nervos să circule 
libere. Uneori avem parte de informații dureroase, 
alteori ele ne provoacă plăcere. Dacă nu putem accep- 
ta durerea, nici nu putem fi deschiși câtre plăcere. 
Dacă ne blocăm sistemul muscular și pe cel nervos cu 
scopul de a nu simți durerea, îl blocăm în același timp 
si faţă de posibilitatea de a simţi plăcere. Poate că și 
acum simţiţi cine știe ce fel de senzaţii dureroase. Dacă 
vă deschideţi acestei experiențe veţi putea percepe clar 
briza proaspătă care intră prin fereastră în aceste clipe. 

Rigiditatea musculară e un mecanism de apărare al 
cărui scop e de a nega experienţa vitală pe care o avem 
la un moment dat. Trebuie să devenim flexibili și să 
absorbim totul asemenea bebelușilor. Cum? Permiţin- 
du-ne să avem o respiraţie continuu fluidă și 
proaspătă. 

În principiu scheletul osos și structura musculară au 
drept scop a oferi sprijin respirației. Postura corporală 
a zazen-ului trebuie să fie creată de către, pentru și cu 

ajutorul respirației. Acesta este un aspect foarte im- 
portant pe care trebuie să-l înțelegeți. 

Inițial, credem că este corpul nostru cel care prac- 
tică zazen; credem că e vorba de a rămîne înțepeniţi în 
poziția respectivă. Sau încercăm să ne menţinem 
postura utilizînd forța voinţei, a răbdării, a rezistenţei. 
Putem ajunge chiar să intrăm în competiţie cu noi 
înșine și cu ceilalți. (Să vedem noi cine rezistă cel mai 
mult fără să se miște!) Aceasta e o mare greșeală. 
Zazen nu e o situație de competiție între ovare și 


penisuri... (Risete). E vorba de a respira amplu, profund l | 


și suav. 

Dacă înţelegem toate aceste aspecte și le punem în 
practică, zazen-ul nostru va deveni atît de ușor și subtil 
încît vom avea senzația că deasupra zafu-ului nu e 
nimeni: doar flacăra unei lumînări, flacăra respirației. 

Construiţi-vă poziția în jurul elementelor respirației: 
construiți-vă poziția în așa fel, încît să se producă o 
respirație fluidă, lentă, puternică. Nu utilizaţi corpul 
pentru a reprima respirația. Nu construiți o carapace 
musculară rigidă și inumană. 

Ideea este că ne-am născut și suntem vii. Vrem sau 
nu să respirăm? Vrem sau nu să respirăm din ce în ce 
mai amplu și profund? Vrem sau nu să trăim din ce în 
ce mai amplu și mai profund? Vrem sau nu să murim 
din ce în ce mai amplu și mai profund? A inspira și a 
expira înseamnă a trăi și a muri amplu și profund. 

Am putea continua să vorbim ore în șir despre toate 
acestea, dar cred că articulațiile voastre deja protestea- 
ză. Așadar, vom lua o mică pauză. 

CA UN VAL LINIȘTIT 


Se întunecă. Ziua de azi moare ca un val liniștit pe 
plaja nopții... E o înserare foarte călduță. Suntem chiar 
la graniţa dintre două lumi: cea a Luminii și cea a 
Umbrei. 

E cel mai bun moment pentru a ne așeza în zazen. 

E o mare bucurie că vieţile noastre s-au întîlnit în 
acest punct din timp și spaţiu, în acest acum și aici. E 
un dar deosebit pentru noi toţi faptul că împărțim 
aceste momente de eternitate, această contemplare a 
infinitului. 

Există ceva, nu știm ce anume, care ne copleșește în 
adincul sufletului în acest moment crepuscular. Liniș- 
tea... Presentimentul unei Prezențe... intuiţia că infi- 
nitul e la vîrful degetelor noastre. 

să nu vă fie teamă să vă dizolvați treptat în senzația 
de infinit. 

Un bătrîn maestru zen a zis: „Cînd aţi practicat 
Calea în timpul zilei, puteți muri în pace seara“. 

Cînd am trăit intens fiecare clipă din zi, cînd fiecare 
lucru pe care trebuia să-l facem a fost făcut, cînd am 
trăit clipă de clipă conștienți că avem Calea chiar sub 
picioare, atunci clipa întunecării, dispariţia, dizolvarea, 

moartea, pot fi trăite cu aceeași impecabilitate, cu 
aceeași pace în suflet. 

Acum gata cu luptele. Încetaţi să mai luptați cu voi 
înșivă. Deschideţi toate porţile. Deschideţi-vă către ceea 
ce e Deschis dintotdeauna. Respirînd lent și profund. 
inspirație după expirație. 

DIALOGURI ZEN: 
UN SURD ÎNTREABĂ, UN MUT RĂSPUNDE 


Întrebare: Maestre, cum progresăm în zazen și ce 
se întîmplă cînd facem acest lucru? Vreau să spun, ce 


-se întîmplă odată ce am reușit să conștientizăm 


postura și să ne centrăm atenţia asupra respirației? 

Maestrul Dokushô: Ai reușit deja să-ți stabilizezi 
atenţia asupra respirației? 

P: Nu, nu încă. 

M.D.: Atunci fă mai întîi acest lucru și apoi pune-mi 
întrebarea. De ce vrei să cunoști al doilea pas, dacă nu 
l-ai făcut încă pe primul? 


Întrebare: Maestre, am cîteva întrebări foarte pro- 
funde, însă prefer să le las-pe altădată. Acum între- 
barea este cum să mă abandonez pe mine însumi? 

M.D.: Nu fi nerăbdător. Așează-te comod pe zafu. 
Nimeni nu poate uita de sine însuși, încercînd să facă 
asta. Abandonul ego-ului nu e o acţiune întreprinsă de 
acesta. Crezi tu că ego-ul poate face ceva pentru a se 
uita pe sine însuși? Nu. 

„A te uita pe tine însuţi“ este doar un fel de-a 
spune. Limbajul uman nu poate exprima realitatea 

experienţei zen. Deseori utilizăm expresii, metafore și 
termeni pentru a încerca să exprimăm sau să trans- 
mitem un lucru care se află dincolo de limbaj. Expresiile 
verbale sunt foarte limitate și, totodată, limitatoare și 
nu trebuie să fie luate ca atare. Trebuie să intuim 
semnificația lor profundă. 

Abandonul ego-ului e o stare de conștiință în care 
nu mai apar idei legate de „eu“ și „al meu”. Nu putem 
provoca această stare în mod direct, dar în mod 
indirect putem, totuși, întruni condiţiile necesare. De 
exemplu, în zazen. Pe măsură ce învăţăm să ne con- 
centrăm asupra respirației, a posturii, puţin cîte puţin, 
o zi, altă zi... apar, treptat, clipe și momente mai lungi, 
în care suntem martorii unei sfinte uitări de sine. 

Circumstanţele potrivite sunt acelea care . favori- 
zează apariţia acestei stări a conștiinței în care ego-ul 
rămîne uitat, depășit. Conștiinţa eului este de fapt 
asemenea . unei fantasme căreia-i lipsește esenţa. 
Atunci cînd ne așezăm în zazen și nu facem absolut 
nimic — nici măcar nu ne abandonâm ego-ul — atunci 
ego-ul nostru rămîne într-un mod automat-incon- 
știent-natural abandonat. Înţelegi? 

Maestrul Dâgen a numit această stare shin jin datsu 
raku „ ceea ce înseamnă: „corp și minte abandonate“. 
În același fel în care nu putem să ne ridicăm pe noi 
înșine de pe sol trăgindu-ne de urechi în sus, tot așa 
nici ego-ul nu poate să se uite pe sine. El nu poate face 
un anumit efort în scopul de a uita de sine. Dar, ce se 
întîmplă atunci cînd, așezați în zazen, nu avem nicio 
conștiință că facem ceva, nici măcar zazen? Ego-ul 
rămîne în mod automat uitat. 

Afît timp cît, în timp ce faci zazen, îţi repeți că: „Eu 
sunt aici și fac zazen” sau „eu sunt aici și încerc să-mi 
uit ego-ul sau să mă uit pe mine însumi...” nu vei putea 
ajunge la adevărata uitare de sine. În definitiv, cine 
încearcă să uite pe cine? Zazen-ul nu e așa. Adevărata 
stare de conștiință a zazen-ului e numită hishiryo. In 
această stare nu poate fi vorba deloc de conștien- 
tizarea „ego-ului”, nici măcar cea legată de „zazen“. 
Din acest motiv starea de conștiință la care mă refer nu 
are nimic de-a face cu poziția șezind sau cu cea în 
picioare sau cu postura întinsă. 

Practica zazen-ului în postura șezind este Poarta 
principală de intrare în starea respectivă. Dar, odată ce 
ne-am instalat în această stare, ea reprezintă totul. 
Indiferent ce-am face. 

Nu încerca să uiţi de tine însuți. Nu utiliza voința 
ego-ului tău pentru a uita de el. Pur și simplu nu fă 
nimic. Absolut nimic. Cum să nu faci nimic? Nefăcind 
nimic. 

Ți-am răspuns deja la întrebarea superficială. Acum 
pune-mi întrebările profunde. 

P.: Cum aș putea să-mi deschid inima către ceilalți? 

M.D.: Ai inima închisă? 

P.: Cred că da. Uneori nici nu pot respira. 

M.D.: Respirația depinde de plămini, nu de inimă. 

P.: Uneori mă simt intimidată și nu știu ce să fac. 

M.D.: Continuă să faci zazen! Zazen este cheia 
tuturor întrebărilor. Dacă-mi închid pumnul cu multă 
putere, pentru cît timp crezi tu că-l pot ţine așa strîns? 
Foarte puţin, desigur. E foarte obositor. Mai devreme 
sau mai tîrziu va trebui să-l deschid. Dacă vei continua 

să faci zazen, mult zazen și sesshin, multe sesshin-uri, 
cît timp crezi că vei mai continua să stai așa de strînsă? 
Puțin, foarte puţin. Nu vei putea menţine presiunea pe 
care o exerciți asupra ţie însăţi. Mai devreme sau mai 
tîrziu te vei deschide în mod natural. Intră cu adevărat 
în această tensiune. identific-o. Pătrunde în natura ei. 
O experiență de acest gen e posibilă în cadrul unei 
sesiuni sesshin mai avansate. Cea pe care o facem 
acum e o introducere. E ca și cum ne-am bălăci pe 
malul oceanului cu pantalonii suflecaţi. Pentru a duce 
la bun sfîrșit o muncă interioară profundă e necesar să 
ne cufundăm complet în oceanul propriei minţi. Acolo 
unde trăiește dragonul ascuns. Acolo trebuie să mergi, 
dacă cu atîta ardoare cauţi Adevărul. Trebuie să ai 
curajul să intri pînă acolo, pînă în ungherele cele mai 
întunecate ale inimii tale. 

Percepe-te, înțelege-te pe tine însăți. De ce ești așa? 
Ceea ce ţi se întîmplă acum este fructul unor cauze. Al 
căror cauze? Ce sămiînţă ai plantat în trecut în mintea 
ta pentru a obține acum aceste fructe? Lucrul acesta 
doar tu îl poți descoperi. Tu însăţi trebuie să mergi în 
întimpinarea propriului dragon. 

Toţi maeștrii zen au spus că suntem o perlă stră- 
lucitoare. O astfel de perlă strălucește mereu, emanînd 
mereu lumină, iubire, compasiune, căldură. Dar uneori 

„această perlă strălucitoare e ascunsă. Uneori e răpită 
de către demonul muntelui întunecat care o ia în grota 
lui. Trebuie să mergem să o căutăm acolo unde se află: 
în grota demonului muntelui întunecat. 

E drumul pe care l-au urmat toți eroii, de-a lungul 
întregii istorii a omenirii.. 

Tu ești o eroină, ai figură și corp de eroină. Du-te, 
atunci, și caută perla strălucitoare care se află în 
adîncul sufletului tău. 


P.: Practic zazen de cîţiva ani și simt că practicii 
mele îi lipsește ceva. Uneori cred că ar fi bine să adaug 
cîteva aspecte de la alte tradiţii practicii mele din Zen. 
Dumneavoastră ce părere aveţi? 

M.D.: Dacă ai înțelege zazen-ul ţi-ai da seama că el 
include întregul cosmos. Ce este acel lucru pe care 
trebuie să-l adaugi? Ce mai trebuie inclus? Dacă-i ada- 
ugi vreo haină zazen-ului înseamnă ca nu urmezi calea 
pe care ai fost învăţat să o urmezi. inseamnă că nu 
practici zazen-ul pe care l-au transmis celor asemenea 
lui Buddha și Patriarhii Transmiterii. 

Zazen în sine este absolut. Nu e necesar să-i fie 
adăugat nimic altceva. Zazen-ul e o Poartă către Infinit. 
Atunci cînd deschizi această poartă și treci pragul, ce-i 
mai poți adăuga infinitului? . 

Cunoști povestea cîinelui care mergea cu un os în 
gură? Era extrem de fericit pentru că găsise un os bun 
și suculent. Era atît de fericit cu osul său enorm! Hoi- 
nărea bucuros de colo-colo pînă cînd a ajuns la malul 
unui rîuleţ. Încercînd să-l treacă a privit spre apă și a 
văzut un cîine cu un os enorm în gură. | s-a părut că 
osul acestuia era mai mare decît al său! A vrut să i-l 
înșface, dar, în momentul în care a deschis gura, i-a 
căzut osul pe care îl avea. Curentul i l-a luat repede și 
a rămas fără niciunul, de vreme ce osul celălalt nu era 
altceva decît reflectarea celui pe care-l avea el. 

P.: Cum îi pot ajuta pe ceilalți? 

M.D.: Atunci cînd practicăm zazen ne dăm seama 
că între noi și ceilalți nu există nicio diferență. Ne 
deschidem spaţiului deschis. Ne deschidem către cos- 
mosul întreg, către toate existențele cosmosului. 
Atunci nu mai există diferenţe între eu și tine, între eu 
și ceilalţi. Atunci cînd se întîmplă acest lucru tot ceea 
ce ai obține tu, obţin și ceilalți; tot ceea ce suferă 
ceilalți, suferi și tu. 

Practicînd zazen e o manieră bună de a-i ajuta pe 
ceilalți. Dar, dat fiind faptul că zazen-ul acționează 
într-o lume invizibilă, nimeni nu vine să te felicite 
pentru ajutorul acordat. 

Știi ce căutăm toți, dar absolut toate ființele? Nu 
știi? ÎI căutăm pe Dumnezeu, sau pe Buddha, nu 
contează cum Îl numim. Cu toate acestea nimeni nu 
știe exact unde se află, sau pe unde trebuie să mergem 
pentru a ajunge la El. 

Întrucît nu reușim să obținem ceea ce căutăm cu 
adevărat, creăm substitute: mașini, poziţie socială, pu- 
tere, vacanțe. Aceste lucruri nu sunt altceva decit 
substitute, surogate ale fericirii pe care cu toții o intuim 
și pe care o căutăm cu toții. Putem să-i ajutăm pe 
ceilalți să obţină anumite satisfacţii cu ajutorul 
substitutelor. Dar ajutorul autentic e să le arătăm celor- 
lalţi drumul către oceanul de plăcere și fericire care 
există în propria lor conștiință. 

Și pentru a le putea arăta celorlalți cum să-l gă- 
sească, trebuie ca mai întîi să știi tu unde se află și cum 
se ajunge acolo. Trebuie să trăieşti toate acestea. 

Asta e zazen-ul. Nu e o fugă de lume. Nu înseamnă 
să-i întorci spatele lumii. Noi și lumea nu suntem 
diferiţi. Atunci cînd ne așezăm în zazen întreaga lume 
e acolo practicînd zazen, în propria noastră minte. 

Ceea ce vom elibera noi în mintea noastră, va ră- 
mîne liber pentru întreaga lume. Noi putem elibera 
toate ființele în mintea noastră. Atunci cînd vei avea 
această experiență, toate acţiunile pe care le vei 
întreprinde în lume vor fi eliberatoare. Dacă nu elibe- 
rezi toate ființele în mintea ta, oricît te-ai zbate să-i 
salvezi pe ceilalți în exterior, nu vei putea. Primul din 
cele patru versuri pe care le recităm în cadrul 
ceremoniei de dimineață sună astfel: 

„Oricît de multe ar fi ființele 

Depun jurămîntul de a le ajuta pe toate”. 


În propria ta minte. Pornind de la experiența salvării 
tuturor ființelor în propria ta minte, orice ai face în 
viaţă, acţiunea ta va fi salvatoare. Asta e ceea ce 
contează. 

De exemplu, acest templu nu e o oază pe care ne-o 
construim cîţiva dintre noi pentru a ne fi bine. Nu e o 
Arcă a lui Noe pentru a ne ascunde de dificultăţile din 
lume. Numele complet al acestui templu este 
Bansh6-san Wak6 Zenji. Bansh6 înseamnă: „locul care 
adună toate existențele cosmosului”. 

Atunci cînd facem zazen, dacă o facem în spiritul 
transmis de către cei asemenea lui Buddha și de către 
Patriarhi, atunci toate fiinţele vii fac zazen împreună cu 
noi. 

Ideea principală este să ne eliberăm de iluzia dualis- 
tă „eu-alţii”. Atît timp cât veţi menţine această duali- 
tate, atît timp cît veţi crede că sunteți un „eu“ izolat 
care îi ajută pe „alţii”, nu veţi putea acorda un ajutor 
real, 


P.: Credeţi că învățătura lui Buddha este adecvată 
timpului istoric și țării în care trăim? 

M.D.: Buddha reprezintă totalitatea cosmosului, a 
Timpului și a Spațiului. Deșteptarea la starea de Buddha 
înseamnă deșteptarea la starea de conștiință anteri- 
oară apariției timpului și spaţiului. 

Noi, cei care-l urmăm pe Buddha, încercăm să 
pătrundem în mintea lui. Atunci cînd facem acest lucru 
ne dăm seama că timpul și spațiul sunt asemenea unei 
bule într-un cer infinit în care nu există început sau 
sfirșit, naștere sau moarte. Nici timp istoric, nici pre- 
istoric, sau postistoric. 

Giîndește-te la toate acestea. 


P.: Vreau să practic Calea Zen-ului, dar mi-e teamă 
că practica mea ar putea fi incompatibilă cu societatea 
actuală, cu mediul în care trăiesc. 

M.D.: Practica noastră constă în a dezvolta un spirit 
suficient de extins și deschis, în așa fel încît să includă 
toate fenomenele cosmosului, inclusiv fenomenele 
vieții cotidiene, de orice fel ar fi ele. Ce poate fi 
incompatibil cu această practică? 

P.: Și eu privesc la fel lucrurile, dar societatea este la 
doi pași de noi. Trebuie să ne marginalizăm de această 
societate și de sistemul său de valori? 

M.D.: Să ne marginalizăm? În ce sens? Eu nu mă 
simt marginalizat față de nimic. Eu mă simt ca și cum 
aș fi în centrul universului. 

Marginalizaţi? De ce, de cine? În legătură cu ce? 
Cine dă tonul muzicii din viaţa noastră? Tonul muzicii 
noastre nu e incompatibil cu niciun altul. Muzica e 
acolo și noi dansăm. Ritmul muzicii Zen e inefabil. 
Include toate ritmurile vieții. Astfel e caracterizat ritmul 
nostru. Să practici zazen nu e incompatibil cu Viața. 

Bine, dar ce e Viaţa? Se poate numi Viaţă acea 
existenţa cotidiană care se trăiește de obicei în orașele 
din prima lume, de exemplu? 

E evident că uneori ne confruntăm cu o dilemă: fie 
să trăim cu adevărat, fie să fim un mort viu. Tu ești cel 
care decide. De ce ţi-e frică să te îndepărtezi? De o 
comunitate de morţi vii? Dacă faci asta, poate vei 
căpăta puterea de a-i resuscita și a-i trezi la Viaţă. 

Trebuie să-ţi asumi singurătatea propriului destin. 

Uneori găina se transformă în vultur, părăsește 
coteţul și zboară sus, tot mai sus, propulsată de forța 
propriilor aripi. 

Poate de asemenea să aleagă să trăiască în con- 
tinuare în cotet și să facă ouă. 

Viaţa ne este plină de opţiuni. 

Fiecare opțiune are aspectele ei pozitive și pe cele 
negative. Pe de o parte cîștigi și pe de alta pierzi. De 
fiecare dată cînd pierzi ceva, cîştigi altceva. La fel, 
atunci cînd cîștigi ceva, pierzi altceva. Întotdeauna. 
Odată ce ne-am asumat acest lucru trebuie să ne 
întrebăm: ce. vreau cu adevărat să cîştig și ce sunt 
dispus să pierd în schimb? În general, tuturor ne-ar 

plăcea să;cîștigăm mereu și să cîştigăm totul. Dar asta 
nu se poate. Să cîștigi ceva implică o pierdere. Pentru 
a cîştiga cu adevărat, trebuie să învăţăm să pierdem în 
același timp. 

Majoritatea persoanelor care se află. aici trăiesc 
într-un oraș, au familie sau nu, au o meserie, un loc de 
muncă, practică acasă, sau în Centrul Zen din orașul 
lor, sau vin la Lumina cea Senină din cînd în cînd. 
Fiecare face ceea ce poate. 

Dacă tu vrei o scuză pentru a nu practica zen îţi pot 
arăta un catalog foarte amplu, sunt foarte multe. Dar 
am și un alt catalog, cu motivele pentru a practica zen. 
Pe care dintre ele vrei să-l deschizi? 


P.: Mi-ar plăcea să vă pun o întrebare legată de 
practica din aceste zile. Vreau să vă întreb. despre 
emoții, despre sentimente. leri aţi spus că emoțiile 
trebuie să fie respirate. În ultimul timp mi-am plins 
deseori durerile emoționale. Am lucrat mult cu emoţiile 
mele dureroase cu scopul de a le lăsa să plece și a face 
loc pentru un alt tip de emoții. leri am crezut că dum- 
neavoastră spuneaţi că ar trebui să depășim emoţiile 
negative fără a ajunge să le exprimăm deschis, fără a 
le exterioriza. Eu fac psihoterapie și acolo mă învață 
să-mi exprim durerea, furia, suferințele reprimate. La 
început îmi era foarte greu. Acum cînd pot să-mi 
exprim cu ușurință emoţiile, mă lovesc de faptul că în 


timpul zazen-ului, în sala de meditaţie, suntem învăţaţi . 


să nu ne exprimăm emoţiile. Sunt confuză. Nu știu 
dacă să plîng, să rîd, să ţip, să respir... 

M.D.: În ceea ce privește emoțiile reprimate, există 
trei opțiuni. Pe de o parte, ai posibilitatea catarsis-ului. 
Prin intermediul lui, activezi emotiile și le exprimi. Te 
poţi elibera de ele, exprimîndu-le și integrîndu-le apoi. 
În timpul catarsis-ului, eliberezi energia pe care o 
conţin aceste emoții. E o opţiune valabilă. În special 
pentru emoțiile care sunt foarte puternice, cele care 
sunt foarte încărcate din punct de vedere energetic și 
greu de stăpînit în circumstanțe normale. 

În al doilea rînd, există opţiunea de a continua să le 
reprimi. 

Pe această o urmează aproape toată lumea. 

În al treilea rînd există opțiunea de a le transforma, 
ceea ce se întîmplă în timpul zazen-ului. A le trans- 
forma înseamnă a intra în contact cu ele. Nu e vorba 
de a căuta acest contact în mod conștient. E vorba de 
a le permite emoţiilor să curgă și a le respira pe măsură 
ce curg. . 

Într-o sală de meditație zen nu este posibil 
catarsis-ul. O sală de meditație zen este un spațiu 
diferit de cel psihoterapeutic. Dinamica meditației zen 
nu se bazează nici pe catarsis, nici pe reprimare. În 
timpul zazen-ului, datorită respirației conștiente, 
putem transforma emoțiile intense și recupera energia 
care le alimentează. Cum? Respirînd. Atît de simplu. 
Tendinţa generală e de a reprima emoțiile. E ceea ce 
ne-au învăţat de cînd eram mici. E ceea ce mulți 
încearcă să facă în timpul zazen-ului. În sala de medi- 
taţie nu putem plînge, adică nimeni nu se poate dărui 
și nici nu poate cădea pradă plinsului. Dar nici nu 
trebuie să reprimăm plinsetul oprindu-l, închizînd 

diafragma sau creînd o barieră. musculară. Ce e de 
făcut așadar? Să respirăm, să continuăm să respirâm. 
Să respirăm pînă cînd emoția se va fi dizolvat cum se 
dizolvă iceberg-urile cînd vin apele călduțe de 
primăvară. 

Zazen-ul e o practică expansivă. Totuși, expansi- 
vitatea lui se naște urmînd o dinamică diferită de cea a 
catarsis-ului. În timpul zazen-ului trebuie să respirăm 
emoțiile pe măsură ce apar. Trebuie să încercăm să nu 
blocăm diafragma, nici mușchii intercostali sau pe cei 
abdominali. Cum facem asta? Făcînd-o. Cum învăţăm 
să mergem? Mergînd. 

P.: Există cu adevărat o cale? 

M.D.: Există. Există o cale, un mod de a o face. Cînd 
apar emoţii foarte puternice trebuie să avem grijă să 
nu ne identificăm cu ele. Uneori e dificil. Cînd se 
produce o identificare excesivă cu emoțiile pierdem 
obiectivitatea, detașarea necesară pentru a le observa, 
respira și dizolva. În acest caz e imposibil să continuăm 
practica zazen-ului. Trebuie să ne oprim. Dacă se 
întîmplă des, intervenţia unui psihoterapeut e nece- 
sară. Emoţiile atit de intense au nevoie de o abordare 
diferită de cea din sala de meditaţie pentru a fi 
exprimate și integrate. Nu înseamnă că ar fi negativ 
catarsis-ul. Doar că are nevoie de propriul spaţiu. 


P.: Credeţi că pot exista impedimente de natură 
fizică, emoţională sau mentală ale anumitor persoane 
care să le împiedice să practice zazen? 

M.D.: Vorbești de tine însăți? 

P.: Da. 

M.D.: Îţi repet că e foarte bogat catalogul cu justi- 
ficări pentru a nu face zazen, iar în aceste momente tu 
cauţi o justificare în acest catalog. 

P.: Dar, poate fi prejudiciată coloana vertebrală 
dacă fac zazen? 

M.D.: Mă îndoiesc. Dacă practici zazen corect, nu-i 
poţi face rău coloanei vertebrale. Bine, însă poți să-i 
faci rău coloanei vertebrale pentru a nu practica zazen. 


P.: lubirea e foarte importantă pentru mine. Pentru 
mine, iubirea e totul. Totuși, în Zen se vorbește de vid, 
de gol, de nimic. Unde e locul iubirii? 

M.D.: Gata! Nu știi unde să pui iubirea, dacă în tot 
sau în nimic! (Rîsete). Nu m-am gîndit la asta pînă 
acum. Va trebui să mă ocup de acest aspect. (Maestrul 
Dokushô se preface că se pune pe gînduri) Unde aș 
putea eu pune iubirea? În tot sau în nimic? Tu chiar ` 
crezi că iubirea trebuie pusă în vreun loc? 

P.: Pînă acum iubirea mi-a fost sprijin. 

M.D.: A! lubirea e sprijinul tău! Îmi poţi spune ce 
înseamnă iubirea pentru tine? 

P.: Pentru mine, iubirea e o forță care ne unește pe 
toţi. Ceva ce dăm celorlalţi. O forță... a dărui..., este 
ceva îndreptat către ceilalți. 

M.D.: Întregul cosmos e un dar pe care-l primim 
încontinuu. Privește! Perna aceasta îţi dă posibilitatea 
de a rămîne așezată pe ea. Sub pernă se află o bucată 
de plută care face ca umiditatea să nu ajungă pînă la 
corpul tău. Sub plută se află un strat de beton care-ţi 
oferă posibilitatea de a călca pe ceva solid. și, sub 
beton, se află Pămîntul care-ţi oferă sprijin și susținere. 

Dacă te îndrepţi acum spre celelalte direcţii, vei obser- 
va că întregul cosmos îţi dă posibilitatea de a fi ceea ce 
ești. E aceasta iubire? 

lubirea e peste tot. Totul se dă. Uită-te acolo: pinii 
ne dau umbră, verdeață, propria lor prezență bine 
înfiptă în pămiînt...A! E minunat! Tot ceea ce ne 
înconjoară ne dă posibilitatea de a ne înrădăcina în 
postura zazen-ului. Cînd aţi ajuns aici eraţi lăstari de 
pin. Acum sunteţi deja pini de douăzeci de ani, bine 
înrădăcinați. 

În timpul acestei sesshin, bucătarii își oferă energia 
vitală, iubirea. Pun totul în prepararea alimentelor. Alţii 
au curăţat locurile pe care le-am utilizat. Toată lumea 
a dăruit. Toată lumea s-a dăruit pe sine însăși. Aceea e 
iubirea. lubirea este peste tot, 

Drept urmare, nu e necesar să o punem în vreun 
loc. 


P.: Maestre, este posibil să progresezi pe Cale fiind 
în afara Ei? 

M.D.: Nu, nu e posibil! E imposibil să progresezi pe 
cale! Nici în afară, nici înăuntru! De ce? Pentru că dacă 
pe Cale ar fi progres, atunci nu ar fi Calea adevărată. 

Calea, adevărata Cale nu are început sau sfirșit. 
Drept urmare, în ea nu există nicio idee de progres, 
Aceasta e o altă manieră de a vedea lucrurile. Trebuie 
să fii ager la minte pentru a înțelege asta. 

(Maestrul Dokushô intră în sala de conferinţe plină 
de oameni. Se îndreaptă spre masa așezată pe scenă, 
urcă lîngă ea și se așează în postura de zazen pe un 
zafu . Rămîne nemișcat și intră în stare de meditație. 
După cinci minute, unii dintre oamenii din public încep 
să fie nervoși. Asistenţi se uită unii la alţii în liniște fără 
să știe ce să facă sau să zică. La capătul a zece minute 
se aude cîte o tuse iritată și mișcări de picioare în sală. 
După cincisprezece minute unii se ridică și pleacă per- 
plecși sau confuzi. După douăzeci de minute, maestrul 
Dokush5 ridică privirea și se adresează publicului): 

Înțelegeţi? 

(În faţa liniștii publicului, maestrul Dokush6 spune 
următoarele): | 

Zazen înseamnă să-ţi acorzi timp pentru a fi. Zazen 
înseamnă să exiști, aici și acum. Să te așezi și să te 
percepi. Să simţi ceea ce ești acum și aici. Zazen nu 
înseamnă să obţii ceva, nici măcar iluminarea. Nu avem 
nimic de obținut, dat fiind faptul că atunci cînd sun- 
tem, reprezentăm totul, chiar. și iluminarea. 

Cu siguranță că ați asistat la multe conferințe. 
Sunteţi oameni care știu multe, eu aș spune, chiar, că 

știți prea multe. În această noapte, în cadrul conferinţei 
despre Zen, nu e nimic de învățat. Zen-ul înseamnă să 
te privești pe tine însuți, să te cunoști, să devii intim cu 
tine însuți. 

Ce aţi simţit în acest răstimp de liniște? Multe lucruri 
au apărut în mintea voastră: nerăbdare, perplexitate, 
supărare, idei, gînduri... zazen înseamnă să te simţi pe 
tine însuţi. În zen nu e vorba de a obține ceva, orice ar 
fi. Nu e vorba de a alerga după ceva, nici chiar după 
iluminare. Nu trebuie să învăţaţi teorii, nici să vă în- 
doctrinați într-o nouă religie. Zazen înseamnă să vă 
așezați și să vă percepeți, nici mai mult, nici mai puțin. 


Așezîndu-ne în zazen ne acordăm timp pentru a fi 
ceea ce suntem, acum și aici. Nu ne așezăm pentru a 
înceta să mai fim. ceea ce suntem și a deveni altceva. 
Zazen e o cale prin care nu se merge niciunde de aici 
și acum. Să te așezi în zazen înseamnă să abandonezi 
toate percepțiile, toate așteptările minţii noastre atit de 
strîns legate de ego. Ea nu are nimic de făcut în timpul 
zazen-ului, nu are nimic de care să se atașeze. Zazen e 
abandonul tuturor așteptărilor. Nu încercăm să 
devenim sfinți, înţelepţi sau reprezentări ale lui 
Buddha. Nu fugim de gunoiul din interior. Pur și simplu 
ne așezăm și ne simţim. Asta e tot. 

Cineva întreabă: 

— Se simt bătăile inimii? 

— Da, și mișcările intestinelor — răspunde maestrul 
Dokush6. 

— Și asta e interesant? 

— Foarte interesant. E un întreg univers. Se simt 
propriile emoții. Apare nerăbdarea, furia, ura, atașa- 
mentul, iubirea sau indiferența. Și redevenim conștienți 
de forțele care acționează în mintea noastră. Ce fel de 
gînduri îmi trec prin minte? Ce trebuie să fac pentru a 
evita ca aceste gînduri să continue să mă perturbe? 

În timpul zazen-ului devenim intimi cu propria 
noastră structură osoasă și cu cea musculară, cu car- 
nea, cu sîngele, cu pielea, cu tot ceea ce suntem. Și cu 
intestinele, pentru că suntem și intestine. 

Cum să fim ceea ce suntem fără a ne limita? Ni s-a 
spus: tu ești asta sau cealaltă, ești așa sau altfel. Și noi 
am crezut. De aceea, nu suntem ceea ce suntem de 
fapt, ci ceea ce ni s-a spus că am fi, 

Nu am venit aici în această seară pentru a vă spune 
ce sunteți, ci pentru a vă invita să descoperiți singuri. 
Vreau să vă invit să rupeţi imaginea pe care v-aţi 
fabricat-o despre voi înșivă, cu ajutorul părinţilor, fa- 
miliei, profesorilor, miniștrilor și coloneilor, și să îndrăz- 
niți să vă explorați și să vă descoperiţi singuri. 

În timpul zazen-ului, prin simplul fapt de a ne așeza 
și a ne percepe în totalitate, fără categorizări și limitări, 
ne rupem de imaginea mentală, parțială și iluzorie pe 
care o aveam pînă atunci despre noi înșine. Doar prin 
simplul fapt de a ne așeza, a tăcea și a ne simți. E 
foarte simplu: să simțim respirația, bătăile inimii, miş- 
cările intestinelor, ale stomacului... E foarte important 
acest lucru. 

— Dar asta e ceea ce facem zilnic în viața cotidiană! 
— spune cineva din public. 

— Nu, domnule — răspunde maestrul Dokush6. În 
viaţa cotidiană suntem foarte ocupați să ajungem să 
fim „cineva“, lucru care nu se petrece niciodată „acum 
și aici“. Zen-ul nu înseamnă să ajungi så fii „ceva“, 
orice ar fi, ci doar să fii „aici și acum”. 

Calea Zen-ului e o cale de cunoaștere și înțelep- 
ciune foarte veche. A fost transmisă din generație în 
generaţie, de la maestru la discipol. Toţi cei asemenea 
lui Buddha, toti maeștrii Zen au atins această stare, 
această plenitudine de a fi, așezîndu-se, doar așe- 
zîndu-se și percepindu-se. 

Înţelegeţi? | | 

Nu încercaţi să înțelegeți. Nu e vorba de a înțelege, 
ci de a percepe. 

— Odată atinsă această plenitudine, mai e necesar 
să continuăm zazen-ul?, întreabă cineva. 

— Pînă la moarte! Plenitudinea de care vorbești nu 
are limite. Continuă la nesfîrșit. Atunci cînd lovim 
gongul, vibrația continuă, continuă, continuă... A te 
așeza în zazen înseamnă a lovi gongul propriei ființe. 
Reverberaţia ṣe extinde și continuă în viața noastră 
cotidiană. Cu timpul, slăbește. De aceea, e necesar să 
revenim la zazen și să lovim din nou gongul. Tot așa 
pînă cînd întreaga noastră viață va fi o vibrație deplină 
a adevăratei noastre fiinţe. 

Zen are de-a face cu calitatea experienței noastre 
vitale, nu se referă la cantitate. Nu e vorba ca în 
această seară să vă însușiţi noi cunoștințe, noi in- 
formaţii, să le arhivaţi în supercalculatorul vostru și să 
vă întoarceţi acasă și să faceţi același lucru dintot- 
deauna. E mai bine să nu reţineţi nicio informaţie. 

Reţineţi doar că zen este „a fi“ și că se referă la calitate, 
la profunzimea și intensitatea existenţei noastre. Asta e 
zen. 


— Ce facem cu gîndurile în timpul zazen-ului? 
Trebuie să le lăsăm să treacă sau. să ne concentrăm 
asupra vreunuia?- întreabă un asistent. 

— Problema meditaţiei zen nu e reprezentată de 
tipul de gînduri care apar — răspunde maestrul 
Dokush6 — ci de atitudinea pe care o adoptăm faţă de 
ele. Adică, în zazen, trebuie să ne transformăm într-un 
munte maiestuos și imposibil de mișcat. Gindurile 
seamănă cu norii ce apar pe lîngă munte. Muntele nu 
zice nimic, doar continuă să fie munte. Problema 
noastră e că atunci cînd norii sunt rozalii, simpatici, 
amuzanţi, avem tendința de a ne agățăm de ei. Din 
contră, cînd- norii sunt negri, amenințători, spunem: nu 
vreau asta. lată atitudinea pe care trebuie să o 
abandonăm în timpul zazen-ului, aceasta care ne în- 
deamnă să ne agățăm de unele lucruri, să le respingem 
pe altele. Cînd ne așezăm în zazen nu trebuie nici să ne 
atașăm, nici să respingem, doar să existăm. 

Gîndurile vin și pleacă. Dacă nu le acordăm atenție 
dispar de la sine, ca picăturile de rouă dimineaţa, sau 
ca bruma de pe munte cînd apare soarele. Bine, dacă 
noi spunem: „Acest gind nu-mi place, acesta mă 
enervează. Dispari gîndule! Te urăsc, te detest!“, atunci 
intrăm într-o relaţie dialectică cu acest gînd și se 
creează un conflict care face ca gîndul respectiv să 
persiste. Atunci cînd nu le acordăm importanță, gin- 
durile dispar de la sine. Gîndurile sunt ca norii, care vin, 

apar în fața oglinzii conștiinței, rămîn acolo un minut, 
dar dacă nu le mai acordăm importanţă, ies din cîmpul 
conștiinței. 


Trebuie să avem grijă la atitudinea pe care o 
abordăm în faţa acestui gînd, atitudinea internă. Atît în 
fața gindurilor, ca și în faţa emoțiilor, sau senzațiilor. 
Zazen-ul constă în a rupe mișcarea circulară a roții 
samsarei care ne face să ne atașăm de lucrurile plăcute 
și să le respingem pe cele neplăcute. 


— Dar asta e ca și cum nu am trăi!- exclamă cineva. 

— Ce înseamnă a trăi pentru dumneavoastră? 

— A trăi înseamnă a fi martorii unor senzații plă- 
cute și neplăcute, precum și unor diferite emoții, cum 
ar fi bucuria și tristețea. 

— Eu gîndesc la fel ca dumneavoastră. Nu am zis că 
ar trebui să reprimăm bucuria sau tristețea. Vreau să 
spun că atunci cînd suntem bucuroși, e de ajuns să fim 
bucuroși. Nu e necesar să fim fericiți pentru că suntem 
bucuroși. Și cînd suntem trişti e suficient doar atît. Nu 
folosește la nimic să fim trişti din cauza aceasta. 
Înţelegeţi? Doar ființa umană, care e dotată cu această 
conștiință duală, reușește să se complice și mai mult. 
Cînd e fericită se bucură de fericirea de a fi fericită. 
Cînd e tristă se întristează pentru că e tristă. Dar, 
revenind la o stare de conștiință simplă și naturală: cînd 


suntem veseli, suntem veseli; cînd suntem trişti, 


suntem triști. 
Totuși, viața nu e numai fericire sau numai tristeţe. 
E o succesiune continuă de multe și diferite stări 

emoţionale. În zen, învăţăm să ne deschidem mîinile. 
Spunem: „Acum vine bucuria, fie binevenită. Acum 
vine tristeţea, să fie binevenită”. În mod normal atunci 
cînd suntem triști vrem să fugim de tristeţe și să vină 
bucuria, nu? lar cînd am obţinut bucuria, vrem să o 
prindem bine ca să nu scape. Acesta este motivul 
suferinţei noastre. Trebuie să știm. că dacă acum avem 
parte de bucurie, mai devreme sau mai tirziu va veni și 
tristețea, pentru' că bucuria și tristețea depind una de 
alta la fel ca pasul piciorului stîng de cel al piciorului 
drept. E inutil să ne atașă de un singur pas! E imposibil 
să mergem cu un singur picior! Ceea ce ne învață zen 
e: cînd suntem veseli, suntem veseli, dar detaşaţi de 
bucurie. lar cînd suntem triști, la fel, nu trebuie să ne 
atașăm tristetii. 


Starea de conștiință ce apare în timpul zazen-ului e 
asemănătoare unei oglinzi. Imaginaţi-vă o oglindă. 
Conștiința noastră e o oglindă. Reflectă totul. De exem- 
plu, acum, conștiința voastră captează cuvintele pe 
care vi le spun eu și le înțelege. Conștiinţa mea reflec- 
tă imaginea voastră. În curînd, cînd se va termina 
conferinţa, conștiința mea va reflecta alte imagini. lar 
miine altele. Ziua reflectă niște imagini, noaptea altele. 
Întreaga noastră viață e o succesiune de imagini 
diferite reflectate în oglinda conștiinței. Natura auten- 
tică a ființei noastre e oglinda ce reflectă totul. E 
adevărat însă că suntem și imaginile reflectate. În 
general, ne atașăm excesiv imaginilor reflectate și 
uităm că suntem oglinda ce le reflectă. 

Natura -noastră autentică, ceea ce suntem cu ade- 
vărat, seamănă cu alcătuirea unei oglinzi: e goală, așa 
că, de vreme ce în oglindă nu e nimic, nici în sine nu e 
nimic. E luminoasă pentru că, datorită luminii sale, 
putem vedea formele și obiectele. E ca o oglindă: se 
află dincolo de atașament și respingere. Oglinda nu se 
atașează imaginilor și nici nu le respinge. Pur și simplu 
le reflectă. De exemplu, cînd un om sărac se privește 
într-o vitrină, ea reflectă imaginea unui om sărac. Cînd 
un om bogat e în faţa vitrinei, ea reflectă un om bogat. 
Fără discriminări, fără să spună că unul e mai bun ca 
celălalt. Pur și simplu reflectă. Natura autentică a ființei 
noastre e asemenea naturii unei oglinzi. 


Dar se întîmplă ca oglinda, în majoritatea cazurilor, 
să fie înceţoșată, iar atunci imaginile apar deformate. 
Ele sunt deformate datorită activităţii noastre 
emoţionale centrate pe ideea de „eu” și „al meu”. 
Credem că tot ceea ce are legătură cu „eu” și „al meu” 
e bun și că, din contră, ceea ce nu are de-a face cu asta 
e rău. Aici începe discriminarea. 

Cînd ne așezăm în zazen nu facem absolut nimic. 
Nimic, pur și simplu, așa cum auziți, nimic. Ne dăruim 
zazen-ului. Lăsăm inima să bată în propriu-i ritm, 
inspiraţia și expiraţia să se succeadă asemenea valurilor 
oceanului. Lăsăm întreaga activitate celulară să 
funcţioneze conform înțelepciunii sale interne, fără să 
intervină conștiința „ego-ului“. Atunci cînd ne adîncim 
în natura noastră originală apare în mod natural 
această puritate, puritatea pe care o au copiii cînd se 

nasc, cea a unei minţi simple, care este doar ceea ce 
este, în fiecare clipă. 


Un copil, cînd e mic, nu-și propune să devină adult. 
Părinţii sunt cei care-i inoculează ideea că el, miine, va 
deveni adult și că tot ceea ce face acum e în funcție de 
starea de maturizare pe care trebuie să o atingă în 
viitor. Aici se produce asasinarea copilăriei. 

Un copil nu e o săminţă a unui adult. E doar un 
copil. E o ființă completă în sine însuși. Nu e o stație a 
trenului care merge spre omul adult. Foarte repede 
pîngărim inocenţa copiilor noștri și le inoculăm men- 
talitatea deformată și complicată a adulților, minimali- 
zîndu-le ființa, pentru a face din ei un bărbăţel sau o 
femeiușcă în miniatură. 

Zen înseamnă să recuperăm în mod natural 
puritatea de a fi, calitatea de a fi, pe care copilul o are 
înainte de a fi pervertit de adulţi. Zen înseamnă să ne 
întoarcem la copilul care suntem. Să ne descoperim 
viaţa în fiecare clipă. Să exist din nou în fiecare clipă. 
Fiinţa care suntem acum nu are nimic de-a face cu cea 
care am fost cu o oră în urmă. E altceva. Vă daţi seama 
cum v-aţi schimbat starea de spirit față de cea pe care 
ați avut-o la începutul conferinţei? S-a schimbat, și 
mult. Vă daţi seama de schimbare? Vă simţiţi pe voi 
înșivă? Despre asta e vorba. De a vă simți pe voi înșivă, 
de a simţi în fiecare clipă că în fiecare moment vă 
nașteţi din nou, ceea ce înseamnă .că muriti în fiecare 
clipă. A fi ceea ce suntem acum înseamnă să încetăm 
a fi ceea ce am fost cu o secundă în urmă. Totuși, ne 
atașăm... Ne atașăm de ceea ce am fost sau de ceea ce 

credem că am fost ṣi încercăm să continuăm să fim 
aşa. De aceea suntem propria noastră fotocopie. 
Suntem fotocopia unei fotocopii, ce e și ea, la rîndul ei, 
fotocopia unei fotocopii. lar viața noastră devine 
insipidă și lipsită de culoare asemenea unei fotocopii. 


Zen înseamnă să fim originalul în fiecare clipă, adică 
să murim în fiecare moment. Toate acestea și multe 
altele pot fi simţite cînd ne așezăm în zazen. 


— E necesar să-i învățărn pe copii zazen?- întreabă 
cineva. l 

— Pot fi lăsaţi să învețe singuri — răspunde ma- 
estrul Dokushô. Nu e același lucru să-i înveți sau să-i 
lasi pe ei să învețe. Curiozitatea și instinctul de a cu- 
noaște se află în fiecare ființă umană. Ei înșiși creează 
lumea în care trăiesc. Noi, adulții, nu-i lăsăm pe copii 
să înveţe. Îi învăţăm ceea ce vrem noi să înveţe. Asta e 
diferenţa. De aceea culturile și civilizațiile nu evoluează 
așa cum ar putea să o facă. Dacă generația actuală 
stipulează cu rigiditate ceea ce generația următoare 
trebuie să înveţe ucidem curiozitatea și creativitatea. 

E adevărat că experienţa și cunoștințele acumulate 
de generaţiile anterioare trebuie transmise generaţiilor 
prezente și celor viitoare. Totuși, trebuie să lăsăm un 
spaţiu amplu creativităţii fiecărei generații. Copiii sunt 
capabili să înveţe mult mai mult decît suntem noi 
adulţii capabili să-i învăţăm. Asta ne sperie. Ne e teamă 
că ne vor pune întrebări la care să nu putem răspunde. 

— Dacă zen-ul e zazen și zazen-ul e zen, unde se 
situează zen-ul, atunci cînd te ridici din zazen? 

— E adevărat că spunem că zen-ul e zazen. De ase- 
menea, spunem că zazen-ul și viața cotidiană nu sunt 
două lucruri diferite, ci unul singur. Imaginaţi-vă un 
clopot și vibrația sa. Dacă nu lovești clopotul, nu va fi 
nicio vibraţie. Dacă lovești clopotul, dar nu există 
vibraţie, nu poţi auzi sunetul. Pentru a putea auzi 
sunetul unui clopot trebuie să se fi produs o lovitură și 
o vibraţie. A ne așeza în zazen înseamnă a da o lovitură 
clopotului. Să continuăm să facem zazen în viața coti- 
diană înseamnă să propagăm vibrația zazen-ului. 
Zazen-ul e baza, fundamentul, izvorul din care por- 
nesc, rîul zen-ului și el inundă toate parcelele vieții 
noastre cotidiene. De la a ne spăla dinţii dimineaţa și a 
ne prepara niște ouă, pînă la a merge la serviciu și a 
conduce mașina: totul. Zen nu impune scheme sau 
modele comportamentale. În zen: nu se spune: trebuie 
să faci asta și asta și aia, ci „să ne așezăm și să ne 
simţim din interior, din adîncul nostru, cu toate contra- 
dicţiile noastre, cu toate durerile noastre, cu toate 
neliniștile și speranţele pe care le avem“. Să ne simțim 
în totalitate și plecînd de la această intimitate cu noi 
înșine să ne trăim viața cotidiană în contact direct cu 
inima noastră. Înţelegi? 


— Mă întreb câţi din cei prezenţi aici se pot așeza în 
postura zazen-ului. 

— Toţi! Cu puţină răbdare cu toţii o pot face. Este 
o postură pe care corpul uman o poate adopta și 
însuși. Nu am inventat-o eu! Timp de mai mult de două 

mii cinci sute de ani în budism și de-a lungul a altor mii j 
de ani, în alte tradiţii anterioare, sute de mii de fiinţe 3 
umane s-au așezat în această poziție. Eu de douăzeci ? 
de ani mă așez în fiecare zi în această poziție și acum ; 
mă pot așeza comod, dar te asigur că, în prima zi în 4 


care m-am așezat, a fost foarte diferit. 


În Zen, postura corporală corectă e foarte impor- 3 
tantă pentru meditație. De ce? Ar lua foarte mult să ] 
explic acum. Despre asta trebuie să vorbesc într-o sală 4 


de meditaţie. 


Miine voi da explicaţii detaliate în Centrul Zen din + 
Alicante. Acolo voi explica motivul posturii. Nu e un 
lucru arbitrar. Experiența multor înţelepţi din anti- 7 


chitate și din perioada modernității afirmă că această 
poziție este cu adevărat cea potrivită pentru a practica 
meditaţia. Și, prin meditaţie, se înţelege: a intra în 
contact cu ființa noastră. După posibilităţi, toată lumea 
trebuie să depună efortul de a medita în această 
poziție dacă vrea să experimenteze zen. E adevărat că 
există anumite cazuri de leziuni sau boli grave care au 
nevoie de recomandări speciale. În general nu trebuie 
să ne dăm bătuţi datorită incomodităţii de la început a 
poziţiei. Să stai tolănit pe o canapea e evident mai 
comod, dar nu e același lucru. 


— Cit timp trebuie să facem zazen? 

— Cu cît mai mult, cu atît mai bine. De două ori pe 
zi e bine. Înainte de a începe ziua de lucru și la sfîrșitul 
ei. Așa e bine. Timpul depinde de fiecare persoană. Cel 
puţin douăzeci de minute minim, apoi pînă la 

patruzeci, șaizeci de minute e bine. Chiar și două ore, 
tot bine este. 


— Atunci cînd meditez am tendinţa de a adormi. 
Ce pot face pentru a evita asta? 

— Cum și unde meditezi? 

— În pat. 

— În pat? Bineînţeles că adormi! Patul e pentru 
somn! (multe risete). Dacă ai practica deasupra unui 
foc te-ai arde. Dacă ai face-o în apă te-ai uda. 

Postura zazen-ului e importantă pentru că împie- 
dică somnolenta. E dificil să adormi în postura exactă a 
zazen-ului, deși unii, cei mai experimentați, pot reuși. 

Zazen înseamnă să rămii complet imobil, avînd 
coloana vertebrală bine întinsă, iar capul chiar dea- 
supra umerilor. Uitaţi, asta vreau să vă spun. Capul 
chiar deasupra umerilor. Simplu, nu-i așa? Și, totuși, 


- foarte dificil. Să-ţi mentii capul deasupra umerilor e 


foarte dificil. De cîte ori nu ne surprindem cu capul 
plecat într-o parte sau alta, în față sau în spate? E 
foarte dificil să menţii capul așezat chiar deasupra 
umerilor. Observaţi-vă pe voi înșivă în viața cotidiană. 
Simţiţi-vă. Zazen ne învaţă să menţinem capul dea- 
supra umerilor. Nimic mai mult. Nimic mai puţin. Dacă 
ne simţim triști, trebuie să continuăm să ținem capul. 
deasupra umerilor. Dacă ne simţim foarte fericiți, tre- 
buie să continuăm să menţinem capul deasupra 
umerilor. Asta e zazen. 

Cînd suntem triști ni se întîmplă ceea ce i s-a în- 
tîmplat chitaristului lui Picasso (maestrul își lasă capul 
în față): simptom de depresie. Cînd suntem foarte 

orgolioși (maestrul ridică excesiv capul) capul vrea să 
ne iasă din corp. Cînd suntem romantici și foarte 
visători, capul ne cade într-o parte. 

Zazen înseamnă să menţinem capul deasupra ume- 
rilor, indiferent de circumstanţele prin care trecem. 

În zazen se produc două aspecte fundamentale 
pentru a practica meditaţia: stabilitatea și vigilenta. 
Sunt. poziţii care potenţează o vigilenţă mai bună, dar, 
din contră, sunt deficiente în ceea ce privește stabili- 
tatea (în sens amplu: stabilitate fizică, emoţională, 
intelectuală, mentală, psihologică). Sunt alte poziții 
care favorizează mai mult stabilitatea, dar nu sunt atit 
de lucide. Acesta este motivul principal pentru care 
poziția e importantă. În această poziţie se produc o 
serie de mecanisme psihofiziologice care duc la 
atingerea unei anumite stări de conștiință, caracteri- 
zată printr-o stabilitate puternică și o luciditate deo- 
sebită. Asta înseamnă zazen. Dacă lipsește vigilenta, 
adormim. Dacă lipsește stabilitatea, suntem neliniștiţi, 
anxioși, nervoși. Ambele lucruri sunt necesare. 


Am văzut copii de 8 ani și bătrîni de 80 făcînd 
zazen. Am văzut multă lume cu diferite constituții 
fizice, din toate naţionalitățile, cu vîrste cuprinse între 
8 și 90 de ani, făcînd zazen. Dacă ne spunem de la bun 
început: „Eu nu pot s-o fac“, atunci ne autolimităm. 


în cazul în care chiar nu vă puteţi așeza cu pi- 
cioarele încrucișate, chiar dacă nu ne vom mai vedea 
niciodată în viaţă;  amintiţi-vă de această noapte: 
așezaţi-vă și simţiţi-vă, chiar și pe un scaun, într-un colt 


162 


VIAȚĂ SIMPLĂ, INIMĂ PROFUNDĂ 


din casa voastră, într-un moment În care nimeni să nu 
vă deranjeze. Recuperaţi puţin timp pentru a fi, doar 
pentru asta. Așezaţi-vă și simţiţi-vă, percepeţi ceea ce 
simtiti, acceptaţi ceea ce simţiți. Nu vă judecaţi pe voi 
înșivă. 

Simţiţi-vă, simţiţi viața voastră. Viaţa e foarte 
scurtă. Nașterea și moartea sunt unite printr-o linie de 
punctulețe. Fiecare acum și aici e un punctuleț. 
Punctuleţ după punctuleţ parcurgem linia vieţii și ea va 
avea un final. Asta o știm, nu-i așa? Toţi cei prezenți 
aici știm că vom muri. Am văzut deja mulți oameni 
murind, poate pe cineva cunoscut, pe părinţii noștri... 
Știm că moartea e un lucru care se întîmplă și trebuie 
să fim conștienți că și nouă ni se va întîmpla. 


Să nu pierdem timpul. Să trăim! Să ne deșteptăm la 
miracolul existenţei. Pentru asta nu e necesar să mer- 


„gem la cumpărături în marile magazine. Nu cumpărînd 


obiecte, nici făcînd călătorii exotice în străinătate, nici 
umplîndu-ne casa cu obiecte inutile, nu așa ne vom 
deștepta la miracolul existenţei. Chiar de aţi fi extra- 
ordinar de săraci, așezaţi-vă și percepeți-vă, într-un colt 
al singurătăţii voastre, o clipă, în fiecare zi. Vă asigur că 
acea clipă va deveni mult mai prețioasă decit toate 
bogățiile materiale pe care le veţi aduna de-a lungul 
vieţii. 


Tuturor ne va sosi clipa să spunem ciao, ciao... 
arrivederci... Atunci cînd va veni acest moment nu vom 
putea lua nimic cu noi. Totuși, vom putea muri cu 
sufletul plin de a fi trăit, de a fi fost cu adevărat o ființă 

umană, asemenea unui Buddha. Și acesta este cel mai INDEX 
important lucru. 

Pentru orice informaţii despre conferințele, seminariile și 
cursurile de meditaţie conduse de maestrul Dokush6 Villalba, 
vă puteți adresa la: 


Comunitatea Budistă Soto Zen. 

Tel. 0034 (96) 230.10.55 

Fax. 0034 (96) 234.51.44 

e-mail: budismozenemx3.redestb.es 
hitp:/Amww.redestb.es/personal/budismozen 


Maestrul zen Francisco Dokushô Villalba (născut la 
Utrera, Sevilla, în 1956) a primit ordinul de călugăr budist 
Zen la Paris, în 1978, de la venerabilul maestru Taishen 
Deshimaru Roshi, sub îndrumările căruia a studiat zen pînă la 
moartea acestuia, 

Din 1984 a continuat să studieze sub îndrumarea vene- 
rabilului maestru Shuyu Narita Roshi, abate al Templului 
Todenji, în provincia nordică Akita, din Japonia. În 1987, a 
primit de la acesta Transmiterea Dharmei, devenind astfel 
primul maestru Soto Zen spaniol din istorie. După mai mulți 
ani de practică și studiu în principalele mînăstiri japoneze, 
autorităţile Zen Soto japoneze l-au recunoscut ca Kaigai 
Kyoshi, sau maestru al Dharmei. 

Fondator al Comunităţii Budiste Soto Zen spaniole și al 
Templului Luz Serena, maestrul Dokushô are capacitatea de 
a expune Dharma Zen-ului într-un limbaj ușor de înţeles, prin 
simplitatea sa, și adaptat mentalității hispanice. 

De acum zece ani, conduce colecţia „Texte ale tradiţiei 
zen“, în cadrul acestei edituri. 

Actualmente, locuiește în Templul Luz Serena, alături de 
o comunitate de. practicanți, urmînd un model de viață 
inspirat de spiritul Zen-ului. 


Întreaga istorie a culturii umane este, de fapt, povestea 
căutării fericirii. Trebuie să recunoaștem că strămoșii noștri au 
făcut mari eforturi în acest sens și că au avut realizări importante 
în multe aspecte ale vieții. Totuși, astăzi, după mii de ani de 
căutări, dacă suntem sinceri cu noi înșine, nu putem să nu ne 
gîndim că poate am căutat într-o direcţie greșită; măcar parţial. 

A venit momentul să recunoaștem că fericirea noastră 
interioară nu depinde de cantitatea de bunuri pe care suntem 
capabili să le producem și consumăm, nici de nivelul nostru de 
trai sau de recunoașterea socială. Mintea este cea care generează 
fericire sau nefericire, în funcţie de anumite legi exacte sub 
comanda cărora funcţionează. 

Comunitatea Budistă Soto Zen Spaniolă și Templul Luz Serena, 
unde şi predă. Și-a dedicat întreaga viață practicii și răspîndirii 

